
SERVANTO VIZIJA 


„„„Jūs meluojate kaip niekšingas sukčius“, at- 
kirto Don Kichotas ir iškėlęs ietį, — kurios jis 
niekada iš rankų  neišleisdavo — smogė raitelio 
galvai tokiu smarkumu, jog jei tas nebūtų spėjęs 
pašokti į šalį, būtų patiesęs jį. Ietis sutrūko į ga- 
balėlius. Kiti gi raiteliai matydami skriaudžiant 
savo draugą pakėlė balsą šaukdamiesi paramos... 
Šeimininkas, kuris taip pat priklausė raitelių drau- 
gijai, puolė į vidų valdžios ženklo bei kardo ir tuo- 
jau prisidėjo prie savo draugų. Don Luiso tarnai 
apsupo savo poną, kad tame sąmyšyje jis neištrūk- 
tų. Kirpėjas pamatęs sujudusį visą namą, vėl griebė 
savo balną, tą patį padarė ir Sanča. Don Kichotas 
išsitraukė kardą ir puolė raitelius. Don Luisas su- 
šuko savo tarnams, kad šie palikę jį skubėtų Don 
Kichotui į pagalbą, taip pat ir Cardeniui su Dojn 
Fernandu, kurie abu atsistojo Don Kichoto pusėje. 
Klebonas garsiai suriko; šeimininkė spiegė, jos 
duktė vaitojo; Maritornas verkė; Dorotėja stovėjo 
kaip stabo ištikta, Luscinda buvo sustingusi iš nu- 
stebimo, o Dona Klara alpo. Kirpėjas pliekė Sančą, 
o šis vanojo kirpėją. Don Luisas, kurį vienas jo 
tarnų išdrįso paimti už rankos, kad nepabėgtų, 
taip stipriai vožė jam kumštimi, jog to burna ir 


dantys krauju pasruvo. Vyriausiasis teisėjas smar- 
kiai dabojo jaunuoli. Don Fernando vieną raitelį 
po savim parsimetęs su didžiausiu malonumu kojo- 
mis matavo jo kūną. Šeimininkas vis klykė, tik jau 
garsiau negu anksčiau: „Į pagalbą šventajam susi 
broliavimui!“ Visa smuklė pavirto dejavimu, riks- 
mu ir spiegimu, maišatim, baime, siaubu, nelaime, 
kardų švytravimu, pliekimu, spardymu ir kraujo 
praliejimu. Ir tame chaose, toje suirutėje, tame 1a- 
birinte staiga Don Kichoto dvasioje kilo min- 
tis, kad jis jėga įsiveržęs į Agramanto stovyklos 
ginčą, ir jis sušuko tokiu balsu, kad visa smuklė 
"sudundėjo: „Nustokit, sukiškit visi kardus į makš- 
tis, nusiraminkit ir klausykit manęs, jeigu jums 
mielas gyvenimas.“ bp 

Šis galingas balsas visiems užgniaužė kva- 
pą, o jis tesė: „Ponai, ar aš jums nesakiau, kad ši 
„pilis užburta ir kad joje šeimininkauja velnių gau- 
ja? Tam patvirtinti jūs turėtumėt patys savo aki- 
mis matyti, kaip Agramanto stovyklos ginčas da- 
bar į čia persikėlė ir tarp mūsų išsikerojo. Žiū- 
rėkit, kaip ten kovota dėl kardo, o čia dėl žirgo, te- 
nai dėl erelio, o čia dėl šalmo ir mes visi kovoja- 
me vienas kito nesuprasdami. Taigi kviečiu Jū- 
sų Malonybę poną vyriausiąjį teisėją ir Jūsų Ma- 
lonybę kungią kleboną, ateikite ir... sutaikinkite 
mus; nes Visagalis mato, kokia baisi gėda, kad tiek 
garbingų žmonių, kaip mes čia esame, vienas kitą 
žudome.“ 


DON KICHOTAS, I d. 45 skyr. 


ĮŽANGA 
KOMINTERNO APETITAI 


Gerai žinodamas, jog komunizmas Sovietų 
Rusijoje neišsilaikys, jei ir toliau bus apsuptas — 
kaip išsireiškia bolševikai — kapitalistinių ir savo 
religijos „prietarų“ neatsikračiusių valstybių, jis 
jau nuo Lenino laikų vis iš naujo bando savo san- 
tvarką įvesti ir pas savo kaimynus. Tam tikslui 
įkūrė net atskirą, visą pasaulį apglebiantį aparatą — 
komunistų internacionalą, visiems gerai žinomą 
Kominterną. 

Šis savo veikimo baze vakarų Europoje jau se- 
niai buvo nužiūrėjęs Ispaniją, o ypačiai nuo 1931 
m., kada nuo sosto nuvirto karalius Alfonsas XIII 
ir monarchiją pakeitė respublika. 

Patogi Iberų pusiasalio padėtis prie Vidurže- 
mio ir Atlantiko jūrų, pusiaukelyje iš Europos į 
Afriką (į kolonijas!) Maskvos revoliucionieriams 
teikė karštų vilčių, o labiausiai juos žavėjo 1936 m. 
pavasarį valstybės vairą į savo rankas paėmusi rau- 
donoji Ispanijos valdžia, sudariusi jos akcijai pa- 
lankiausias sąlygas. Jomis pasinaudodama, Maskva 
ruošė pučą, kuris kraštą turėjo atiduoti į „darbinin- 

kų ir valstiečių sovietų“ rankas, t. y. į jos pačios 
rankas. Toliau iš čia sovietai norėjo perkopti Pire- 
nėjus ir palenkti sau Prancūziją, kurios atsparumą 
jau seniai laužė vietos komunistai tiesiog ir per 
vadinamą „Liaudies frontą“, į kurį trumparegiai 
socialistai ir net radikalai gudriai operuojančios 
Maskvos davėsi įtraukiami ir diriguojami. "Toliau 
kominternas tikėjosi perplaukti Gibraltaro sąsiaurį 
ir Afrikoje sukelti čiabuvius prieš juos pavergu- 
sias Europos tautas — anglus, prancūzus, italus, 
portugalus. 


TRADICINĖ ISPANIJA GINASI 


Daug žadąs tai buvo žygis ir dėl to vertas ir 
kruvinų aukų, kurių Maskva ir nesigailėjo. Bet per 
menkai įvertino tas tradicines Ispanų tautines ir 
religines jėgas, kurios nors paveiktos kairiųjų die- 
nos politikos, betgi tautos gelmėse konsolidavosi 
ir ruošėsi aktyviai pasipriešinti, Blogiausių atveju 
net ginklu rankose. 

Tam momentas buvo atėjęs, kada 1936 m. liepos 
mėn. pradžioje Madride buvo užmuštas tradicinės 
Ispanijos atstovas Calvo Sotelo. Kanarų salyno ko- 
mendantas gen. Franco hidroplanu atvyksta į Ispa- 
nų Maroką, kur liepos 18 d. ir suliepsnojo ginkluo- 
tas pasipriešinimas. 

Susimokę generolai turėjo iš įvairių vietų kon- 
centriškai žygiuoti į Madridą; tačiau tas planas 
iširo: rytuose sukilęs Godedas buvo nuginkluotas 
ir Barcelonoje sušaudytas; turėjęs iš vakarų atvyk- 

ti Sanjurjo vos pakilęs Lisabonos aerodrome nu- 
krito ir užsimušė (sabotažas?); liko tik Mola šiau- 
rėje su Oueipo de Llano pietuose, bet ir jų kelyje 
sunkenybių visas kalnas. Tada visi sužiūri į Afriką, 
kur Franco pavyko maurus su legionieriais sukelti 
ant kojų. Bet ir čia bėda, nes, vyriausybininkų lai- 
vams užblokavus Gibraltaro sąsiaurį, nėra kaip tą 


Nacionalistų vadas gen. Franco 


pajėgą permesti į Ispaniją. Tačiau paskutinę valan- 
dą jam į pagalbą skubinasi kelios oro eskadrilės — 
nuvaro madridininkų laivus ir padeda atgabenti af- 
rikiečius į Europos pusę, kur nūn Franco, vietoje į 
generalissimus nužiūrėtojo Sanjurjo, organizuoja 
žygį į Madridą. 


BROLIS PRIEš BROLĮ 


Vyriausybininkams šis maištas nebuvo nelauk- 
tas, tačiau energingai jam pasipriešinti negalėjo dėl 
karių stokos. Tą trūkumą mėgino pašalinti išdalin- 
dami ginklus profesinėms sąjungoms — socialis- 
tams, anarchistams ir komunistams. Tuo ir laimėjo 
sau apie 40.000 fanatiškų, tačiau palaidų šalininkų, 
kurie daugelyje vietų užuot apmalšinę sukilėlius 
tik išskerdė savo politikos priešus arba tokiais pa- 
laikytus, pirmiausia katalikus ir jų kunigus bei vie- 
nuolius. TIšžudydami taip pat daugelį karininkų, 
savo pulkus daugiur paliko be vadovų ir laivus be 
vairuotųjų. Tik per 200 karininkų prisidėjo prie vy- 
riausybininkų, kurių karo medžiaga buvo labai silp- 
na. Tačiau tuos minusus stengėsi išlyginti žiauru- 
mu. Taip mes juos į galą liepos mėnesio matome už- 
imant ir laukiniškai ginant sostinę saugojančius 
strateginius punktus. 


Tas pozicijas puolantieji sukilėliai taip pat ne 
pirmos rūšies — dar geriausi tai Franco maurai ir 
legionieriai, juk tai reguliari kariuomenė; bet blo- 
giau su falangistais ir reketais, kurie būdami dau- 
giau politikai negu tikri kariai — pirmieji yra kaip 
ir Ispanijos fašistai, antrieji — monarchistai (kar- 
listai) — taip pat negali pasigirti ypatinga drausme 
ir apmokymu. Bet žymią jų trūkumų dalį išpirko 
juos vedą kadro karininkai ir geresni ginklai. 

NEPAVYKĘS UŽPUOLIMAS 


Pirmas sukilėlių tikslas — Madridas. 

Į jį iš šiaurės, iš Burgoso, veržėsi gen. Mola. 
Tačiau Guadaramos kalnyno perėjimuose, kuriuos 
pasiekė liepos 23 d., jį sulaikė vyriausybininkai. 
Tuomet puolė stiprinti savo kairįjį sparną — tarp 

Juodomis strėlėmis puola nacionalistai, baltomis 
— žygiuoja vyriausybininkai. 


Huescos ir Zaragozos suorganizavo apsigynimo 
frontą, kuris sulaikė kataloniečius. 


Pietuose veikiąs Oueipo de Llano iš pat pra- 
džios užsitikrina Andalūzijos sostinę Seviliją ir 
rugpiūčio 4 d. uostus Cadix su Huelva. Paskui pa- 
likdamas gen. Francui vykti į sostinę, metasi į ry- 
tus — Malagos ir Granados link, tačiau laimi tik 
pastarąją vietą. 


Savo žygyje į Madridą, Franco kariai rugpiūčio 
12 d. nugali vyriausybininkus prie Meridos, o dvi 
dieni vėliau paima Bajadozą. Pats generalissimus 
tuo laiku kaujasi prie Carceres ir Talaveros, geis- 
damas susisiekti sų Molos būriais, su kuriais nūn 
kartu trauks sostinės link. Iš karto atrodė vienu 
ypu paimsiąs Madridą, tačiau prie pat vartų įstri- 
go. Nepavykus centrą paimti siurprizu, Franco ga- 
vo ruoštis ilgesniam karui, kuriame įžiūrime ketu- 
rius atskirus periodus. 


KETURIOS KARO FAZĖS 


Pirmoji, pati dramatiškiausia—traukėsi nuo 
1936 m. liepos mėn. iki 1937 m. pavasario. Per tuos 
aštuonis mėnesius gen. Franco su savo maurais ir 
legionieriais skynėsi sau kelią iš Afrikos į Ispani- 
ją, o Andalūzijoje papildęs savo armiją išsiruošė 
į Madridą. Siekdamas vyriausybininkus atskirti nuo 
prietelingos jiems Prancūzijos, dar tą pačią vasarą 
paėmė Iruną su San Sebastianu. Norėdamas įkelti 

koją į Viduržemio jūrą, 1937 m. pradžioje užsitik- 
rina sau Malagą. Tik prie Madrido jam nesisekė. 
Nepajėgus paimti sostinės iš vakarų pusės, 1937 m. 
kovo mėn. jo armijoje kovoją italai bandė ją ata- 
kuoti iš rytų; bet veltui. Tuomet gen. Franco pats 
paėmė į rankas visą vadovybę. 

Antroji fazė apima laikotarpį nuo 1937 m. 
balandžio mėn. iki gruodžio mėnesio. Tuo laiku 
vyriausiasis karo vadas sulikvidavo šiaurės frontą, 
kur Bilbao ir Santanderio apylinkėse dar gynėsi 
dalis baskų, o apie Gijoną — asturiečiai. 


Gvadarrama « Villalba 


Escorial 


e 
Ulescas 


| Anover de Tajo e 


TOLEDO 


ch Valencia - Alicante 


Nacionalistai Toledoje išlaisvinę Alcazaro gynėjus 
pro Illescasą ir Navalcarnerą traukė prie Madrido. 
Paėmę Getafę įstringa. 


Trečioji — tęsiasi nuo 1937 m. gruodžio iki 
1938 m. balandžio mėn., arba geografiškai imant — 
nuo Teruelio iki Viduržemio jūros. Šią fazę pra- 
deda naujai suformuota vyriausybininkų armija 

netikėtu puolimu prie Teruelio, kur siekė fiksuoti 
ir sumalti nacionalistų jėgas. Tačiau raudonie- 
siems valandėlę švystelėjusi viltis greit užgeso 
Francui dar daugiau jėgų atsigabenus, kuriomis 
nualsino vyriausybininkus ir ištuštino jų rezervus. 

Šitaip pakirtęs savo priešininką jau prie Teru- 
elio nacionalistų generalissimus kovo 9 d. pradėjo 
lemiamą ofenzyvą Aragonijoje tikslu pasiekti Vi- 
duržemio jūrą ir tuo Madridą atskirti nuo Barcelo- 
nos. Tas jam Didįjį Ketvirtadienį ir pavyksta. 

Tuo ir prasidėjo ketvirtoji fazė — galuti- 
nas sutriuškinimas į dvi puses perlaužtos marksiš- 
tiškos Ispanijos. Priešas dar yra stiprus, bet desor- 
ganizuotas ir sudemoralizuotas. Katalonijoje gynė- 
si raudonųjų valdžios likučiai su kataloniečiais, o 
Madridą su Valencija diktatoriaus teisėmis valdo 
gen. Miaja. 

Franco iš karto buvo sumanęs paimti Valenci- 
ją, tačiau iš užpakalio jam žygį sutrukdė per Ebro 
upę persikėlę katalonai. Negalėdamas pakęsti to- 
kių nuolatinių grūmojimų savo užnugariui, jis 1938 
m. rudenį privertė katalonus pasitraukti už Ebro 
upės. 

Toliau pertvarkęs savo jėgas gen. Franco prieš 
pat 1938 m. Kalėdas pradėjo didžią bendrą ofenzy- 
vą prieš Kataloniją. Ji jam geriau sekėsi negu ga- 
lėjo tikėtis — sausio mėn. 26 d. jis paėmė Barcelo- 
ną, o vasario 9 d. prie Viduržemio jūros pasiekė 
sieną su Prancūzija. Jo priešininkas su visa 
savo manta perėjo sieną ir pasidavė prancūzams. 

Kadangi vyriausybininkų ministeris pirminin- 
kas Dr. Negrinas nepaisant šio smūgio toliau nori 
kovoti, gen. Franco paruošė naują puolimą, kurio 
tikslas paimti Madridą. 

Tačiau Negrinui nepavyksta pakelti vyriausy- 
bininkų ūpo. Jie su gen. Miaja priešakyje nuverčia 
jo vyriausybę, įsteigia Gynimosi tarybą ir pradeda 
taikos derybas su gen. Franco. 

Kadangi jie labai nenoriai pildo pastatytas Są- 
lygas, 1939 m. kovo mėn. 26 d. nacionalistai Estre- 
madūroje ir prie Toledos pradeda naują ofenzyvą. 

Vyriausybininkai silpnai ginasi, meta ginklus. 
Jų į užsienius pabėgęs vadas gen. Miaja pareiškia: 
„Viskas baigta!“ Kovo mėn. 28 d. nacionalistai 
įžengia į Madridą, kovo 30 į Valenciją. 

Viskas baigta! 


AUTORIAUS UŽDAVINYS 


Vėlybą 1936 m. rudenį „XX Amžiaus“ pakvies- 
tas aprašinėti karo eigą, autorius lapkričio 21 d. 
savo straipsniais pradėjo lydėti Ispanijos įvykius. 
Taip iki 1939 m. pavasario išaugo ištisa 
straipsnių serija, susidedanti ir 22 numerių. Juose, 
žinoma, pirmiausia paliesti kariški dalykai — ope- 
racijos ir žygiai. Bet kad būtų lengviau juos sekti, 
jie nušviesti tarptautinės politikos fone. Ir kad 
išviso ši naminė tragedija būtų daugiau supranta- 
ma, primintas ir vienas kitas faktas iš Ispanijos 
istorijos ir kultūrinio gyvenimo. 

Nors medžiagos netrūko, tačiau laikraštinio 
straipsnio ribotumai teleido ją išdėstyti suglaustai, 
dėl to nė jų čia spausdinama visuma ne tik negali 
atstoti naujausios Ispanijos istorijos aprašymo, bet 
ir sistemingo šio pilietinio karo išdėstymo. Viską 
teko nupiešti a! fresco stiliumi, paliekant smulkes- 
nį nagrinėjimą atskirų sričių specialistams. 

„Žaibo“ bendrovė, „XX Amžiaus“ leidėjas, 
pasiryžo tuos straipsnius surinkti ir išleisti. Šitaip 
atsirado ši knygutė, kuri gerb. Skaitytoją dar kartą 
lydės per Ispanijos pilietinio karo laukus. Per 
juos keliaujame suspausta širdimi, su gilia užuo- 
jauta besikankinančiai tautai, su viltimi, kad ji taip 
skaudžiai pasimokiusi prisikels naujam gyvenimui. 

Iš jų grįžtame jau nebe tie patys. Per daug 
juose išgyvenome, kad galėtume išdrįsti, įstoję į 
šliures ir apsivilkę palaidiniu užleisti užuolai- 
das ir už jų džiaugtis menkais savo malonumais, 
kai istorija mus šaukia karžygiškai grumtis. Tik 
heroiškai besigrumdamiesi apginsime kas mums 
šventa ir brangu, kitaip susilauksime dar skaudes- 
nės strategijos ties Kaunu, negu kad ispanai su- 
laukė ties Madridu. 

PIRMOJI KARO FAZĖ 


NUO MAROKO 
IKI GUADALAJAROS 


„ Operacijos užtrukusios nuo 


1936 m. liepos mėn. iki 


"1937 m. balandžio mėnesio 


STRATEGIJA TIES MADRIDU 


Nesugebėję sulaikyti sukilėlių atvirame lau- 
ke, vyriausybininkai apsikasa prie Madrido, kurį 
paverčia tikra tvirtove. Ją apginti padeda skubiai 
iš svetur atgabenti komunistų būriai ir Rusijos 
raudonosios armijos instruktoriai, gatvės kovų ir 
kitoki specialistai. Jų svarbiausių ginklų rūšys — 
kulkosvaidis — šiuose mūšiuose vaidina tokią 
rolę, kad ji toliau pramenama — ir iš tikrųjų yra 
— „mūšių laukų karaliene“. Tačiau ir tais gink- 
lų draugais nepasitikėdama vyriausybė lapkričio 
7 d. persikelia į Valenciją prie Viduržemio jūros, 
kur tikisi sėkmingiau organizuoti pasipriešinimą. 

Šiuo momentu (1936. XI. 21, Nr. 128) pasiro- 
dė pirmas straipsnis: 


ŽYGIS Į MADRIDAĄ 

Nuo pat revoliucijos pradžios vyriausias sukilė- 
lių tikslas buvo užimti Madridą, nes valdyti sostinę 
yra tas pats kaip valdyti didesnę krašto dalį. Bet ne- 
pavykus jo iškart patraukti į savo pusę, nacionalis- 
tai buvo priversti su provincijoje sudaryta pajėga 
žygiuoti prieš jį. Dėl to matėme, kaip per kelis 
mėnesius pro Tajo upės pravaržą, kur palyginant 
lengviausia prasimušti, sukilėliai žingsnis po žings- 

nio prisiartino prie savo tikslo. Paskutinis raudo- 
nųjų koziris buvo Alberchės tvenkinių paleidimas. 
Vandenys buvo paleisti, bet puolikai nepaskendo. 
Pasiekus Talaverą (120 km nuo Madrido), pra- 
sidėjo antra puolimo fazė — užšliaužti ant to dide- 
lio pliko šlaito, kuris nuo 351 m. prie Talaveros pa- 

Paėmę Talaverą nacionalistai skubinosi į Toledą, kur 
išvaduoja Alcazaro (Karo mokyklos) gynėjus. Paskui 
pro Illescasą suka į Madridą. 


sikėlė iki 655 m. prie Madrido. Žymiausia kliūtis 
šiame kely buvo Toledo (80 km. į pietvakarius nuo 
Madrido). Ji buvo nugalėta, ir kartu išvaduoti kar- 
žygiški Alcazaro (karo mokyklos) gynėjai. Užsi- 

tikrinus Toledo, svarbu buvo paimti liniją El Esco- 
rial - Navalcarnero - Illescas - Aranjuez, paskutinę 
madridiečių atramos liniją, kuri, maždaug 30 km. 
nuo sostinės, iš šiaurės vakarų traukėsi į pietry- 
čius, sudarydama 80 km. ilgumo frontą. Šita linija 

Gelbėdami savo ginklo draugus Alcazare nacionalistai 

užtrūko prie Toledos. Išnaudodami tą laiką vyriausy- 

bininkai iš užsieniečių suformuoja svetimšalių briga- 

das ir jomis sėkmingai gina Madridą. 

buvo silpna, už tat stipri savo kraštais. Nenorėda- 
mas ilgiau užtrukti, puolikas pasitenkino užšachuo- 
damas Escorialą ir Aranjuezą ir prasimušė silpnuo- 
ju centrų paimdamas vad. Madrido raktą Navalcar- 
nero su Illescasu. Galima buvo žengti jau prie pa- 
ties miesto. Nieko nelaukdami nacionalistai atkak- 

liomis kovomis nubloškė priešininką atgal į aero- 
dromą Getafę, o iš ten į paskutinius prieš Madridą 
kaimus — į Alcorconą, Carabanchelį, Villaverde. 
Pasinaudodami palankia situacija ir stumiami entu- 
ziazmo, sukilėliai net veržėsi į pirmus priemiesčius. 
Vieną momentą tikrai tikėtasi kaip viesulas pe- 
reiti per miestą, vienu ypu jį paimti. Vienam kitam 
būriui ištikrųjų pavyko persikelti per Manzanareso 
upę, bet iš miesto greit buvo išstumti ir operacijos 
čia pat sustojo. 

Joms vadovavo gen. Mola. Tai operacijas šaltai 
svarstąs strategas— matematikas. Neturėdamas pie- 
tiečiams įgimto užsidegimo, viską vykdo net erzi- 
nančiu ramumu. Jis neis pirmyn, kol užpuolikų 
nesuorganizuotas etapas, užtikrinąs pirmyn žen- 
giančių aprūpinimą maistu, amunicija ir visu kitu. 
Už tat jam sekasi tiksliais smūgiais daužyti priešo 
frontą ir šachmatiškomis kombinacijomis savo part- 
nerį iš pozicijų išstumti. Šitie privalumai jį be di- 
desnių nuostolių iš pavojingo Sierra de Gredos 
kalnyno ir atvedė iki Madrido barikadų. 


ANAPUS BARIKADŲ 


Madridą neišugdė palankios geografinės sąlygos. 
Sostinė yra ne gamtos, bet valios padaras. Ant 
maurų pilies griuvėsių, iš kurių ir gavo savo ara- 
bišką vardą (Madschrit — Madrid), karalius Pily- 
pas II (1561 m.) liepė statyti didesnį miestą ir jame 
įkūrė savo rezidenciją. Čia iš geografinio šalies 
centro, valdovas tikėjosi geriau vykdyti savo dinas- 

tijai naudingus centralizacijos planus. Išaugo tat 
sostinė, kurios vienintelis „privalumas“, kad iš visų 
krašto vietų atstumas maždaug tas pats. 

Pastatytas ant pliko lauko, toli nuo dengiančių 
kalnų ir kitokių jį ginančių kliūčių, Madridas ma- 
sinanti pagunda puolikams. Net dirbtinių sutvirti- 
nimų nėra. Tiesa, miesto vakaruose yra iš šiaurės į 
pietus tekanti upė — Manzanares, bet ji nei plati 
nei gili ir dėl to nesudaro neįveikiamos kliūties. 

Nebūdama natūrali tvirtovė, Madridas tačiau 
gali būti paverčiamas dirbtine. Mat, sostinė užima 
daugiau kaip 67 kmž namais tirštai apstatytą plotą. 
Daugumas gatvių yra siauros, taip kad jos lengvai 
gal būti užbarikaduojamos ir tuo pačiu visas mies- 
tas tampa galinga fortifikacija, kuri yra dvigubai 
didesnė, negu Kaunas su visais savo priemiesčiais 
ir fortais. Gerų gynėjų rankose toks miestas gali 
pasidaryti sunkiai prieinama ir dar sunkiau paima- 
ma tvirtove. 

Patys raudonieji vargu ar taip sumaniai kautų- 
si Madride, jei iš Sovietų Rusijos nebūtų sulaukę 
gatvių kovos specialistų. Jų instruktuojami raudo- 
nieji išmoko visas miesto kautynių gudrybes, taip 
kad jų repertuare netrūksta nei tų triukų, kurių pa- 
galba bolševikai taip sėkmingai gindavo savo bu- 
veines. 

Kadangi šią specialybę pritaikinti leidžia mil- 
žiniški kiekiai iš Odesos per Barceloną gautos karo 
medžiagos, kurią į pačias pirmas pozicijas pristato 
svetimi karininkai — žinovai ir savi agitatoriai, 


23 


galima suprasti, kodėl net vyriausybei išbėgus, rau- 
donieji nepakriko, ir nacionalistai pirmą kartą savo 
žygy gavo apsikasti, Lauko karo herojų maurą su- 
laikė gatvių kovos specialistas bolševikas. 


KARO TARYBA AVILOJE 


Akivaizdoje tokios situacijos, aukštieji nacio- 
nalistų karininkai nuvyko į gen. Molos štabą Avilo- 
je pasitarti, 


| Gen. Mola 


Keisti taktiką? Sakysime, apgulti visą miestą? 
Susidarytų arti 50 km. ilgumo apgulimo linija, ku- 


„riai apstatyti gen. Mola teturėtų maždaug po 300 

karių vienam kilometrui. Tai būtų skysta linija. 
Raudonieji bet kur ją pralaužtų. 

Gal apsikasti ir pozicine kova užkariauti pėdą 
po pėdos? Bet tuomet mūšis labai ilgai užsitęstų. 
Ateitų žiema, kurios ispanai bijo. Ji vėjuotoje ir 
atviroje Madrido aukštumoje (655 m.) iš Afrikos 
atgabentus maurus ir pačius ispanus nepaprastai 
vargintų. O gal operacijų centrą permesti kitur? 
Bet kokiame bare gali tikėtis vienu pasisekusiu žy- 


Madrido gynėjas 
gen, Miaja 


giu tiek laimėti, kiek ties Madridu? Tat nutarta ir 
toliau pulti sostinę, tik dar aršiau, palikus nuoša- 
„liai visokius sentimentus. 

Tokią išvadą pateisina dar ta aplinkybė, kad 
Madridas faktiškai jau dabar apgultas. Žvilgsnis į 
žemėlapį mums sako, kad iš septynių į sostinę ve- 
dančių kelių trys (Talaveros, Toledo ir Aranjuezo) 
yra sukilėlių rankose, trys, nors dar neužimti (La 
Corunos, Burgoso, Barcelonos), tačiau už keliasde- 

šimt kilometrų nuo Madrido užkirsti. Laisvas tėra 
tik vienas kelias — į Valenciją. Bet jį jau siekia 
gen. Molos artilerija ir saugo jo aviacija. Tat klau- 
simas, ar raudonieji sugebės tuo vienu netikru pri- 
ėjimu Madrido gynėjus ir likusius gyventojus 
(apie 800.000) aprūpinti maistu, amunicija, sanita- 
rine ir kitokia medžiaga. Užnugaris sostinės išmai- 
tinti negalės, nes jis jau dabar rekvizici;jomis be- 
veik ištuštintas; o antra — ne kažin kiek to užnu- 
gario beliko, nes iš Guadarramos kalnų ir iš Guada- 
lajaros pusės slenka nacionalistų kolonos pirmyn. 
Taigi, tiek iš šiaurės, tiek iš rytų erdvė vis mažėja. 


ANTRA ATAKA 


Antra puolimų serija jau yra prasidėjusi. Ne 
tik pakraščiai, bet ir centras apmėtomi bombomis. 
Puolikas, stengdamasis apsiriboti karo objektais, 
vienur svaido sprogstamas, kitur padegančias bom- 
bas. Tuo ne tik sunaikinami raudonųjų atramos 
punktai, bet išardomas susisiekimas ir skleidžiama 
panika. Pasinaudodami tuo sąmyšiu, temperamen- 
tingi gen. Varela su pulk. Yagues perėję per Man- 
zanaresą, užėmė visą universiteto sasas ir dabar 
veržiasi miesto centro link, 


Norėdamas padaryti galą naujos karo medžia- 
gos atgabenimui vyriausias vadas gen. Franco ke- 
tina blokuoti Barcelonos ir Valencijos uostus, į 
kuriuos šiuo metu plaukia milžiniški bolševikų 
transportai. 

Savo politiniam svoriui padidinti jis išsirūpino 
pripažinimą iš Italijos ir Vokietijos. Tie pripažini- 
mai, kurie nebus paskutiniai, aišku, pakėlė ir jo ar- 
mijos nuotaiką, kaip jie lygiai demoralizuoja jau 
kelintą mėnesį besitraukiantį priešininką. 

Bet šis tikisi netrukus sulaukti išvadavimo ar- 
mijos, kuri, iš tikrųjų, Viduržemio jūros pakraš- 
čiuose formuojasi. Tačiau jos pasirodymą į savo 
planus įtraukė ir nacionalistų vadai, kurie dėl to 
forsuoja Madrido puolimą aviacija, artilerija, mau- 
rais, svetimšalių legijonu,, falangistais, karlistais ir 
net policininkais... Bet ar to pakaks? 

2. 
KOMINTERNAS VADUOJA MADRIDĄ 


Bet viso to nepakako, nes rusų vadovaujami 
„savanoriai“ buvo atgabenę viso to, ko lig šiol 
trūko Ispanijos vyriausybininkams, o labiausia — 
drausmės ir karo medžiagos. Rusai priverčia su- 
kilėlius apgulti Madridą. Tuo pasibaigia laisvos 
operacijos atvirame lauke, o prasideda pozicinis 
karas, kuriam gen. Franco nėra pasiruošęs. Vadi- 
nasi, norint laimėti reikia suorganizuoti didžiu- 
lę reguliarią kariuomenę, kuriai statoma uždavi- 
nys, kokio nežinojo nei Didysis karas — kaip pa- 
imti milijoninį miestą. Sukilėlių padėjimas kritiš- 
kas. 

1936. XII. 9, Nr. 142: 


NAUJA VILTIS RAUDONIESIEMS — 
ATVADAVIMO ARMIJA. 


Greičiau, negu Franco tikėjosi, pasirodė raudo- 
nųjų armija,sugriaudama jo viltį antrąja ataka pa- 
imti sostinę. Pasirodė, kad nacionalistų nesugebė- 
ta blokuoti Valencijos kelio, kuriuo atvaduotojai 
atskubėjo. Tokiu būdu silpstantieji raudonųjų mi- 
licininkų kadrai laiku buvo atnaujinti šviežiomis 
jėgomis. 

Atkaklumas, kuriuo atvaduotojai gina savo po- 
zicijas, rodo, kad šiuo laiku Madride išnyko pir- 
mykštis pesimizmas. Kai šiomis dienomis gen. Mia- 
ja, vyriausias sostinės gynėjas, puolančiam gen. 
Varelei siūlė paliaubas tariamai „civiliniams gy- 
ventojams išgabenti“, o iš tikrųjų norėdamas su- 
teikti savo pailsusiems kariams poilsio, jis buvo 


Gen. Varela 


Valencijos vyriausybės papeiktas. Ir tuoj vėl buvo 
tęsiamas gynimas. 

Šis, jau nebėra instinktyviai refleksinis, o ope- 
ratyvinis, nes po kiekvienos nacionalistų atakos gy- 
nėjai daro kontrpuolimus, kurių vyriausias tikslas 

suspausti puolikų prie universiteto miesto įvarytą 
kylį ir likučius įstumti į Manzanaresą. Menkas tai 
upeliūkštis. Jo vardas ilgesnis už jo plotį. Dar Du- 
mas, prancūzų rašytojas, jį pašiepė: atsilankęs kar- 
tą į Madridą ir išgėręs pusę stiklo vandens prašė 
kitą pusę Manzanaresui nunešti, kad „jame būtų 
nors kiek vandens...“ Bet skubiai besitraukiantį 
kartais ir griovys gali pražudyti. Tuo tarpu, dar ne- 
atrodo, kad sukilėliai rengtųsi paskandinti savo 
viltis nesamose Manzanareso bangose, bet raudo- 
nieji ties juo sumaniai ginasi, 


NAUJA VADOVYBĖ 
IR PLANINGAS GYNIMAS 


Kartu jie kone visose fronto dalyse puola, tikė- 
damiesi tuo sukliudyti sukilėliams daugiau kariuo- 
menės sutraukti prie Madrido, o gal net priversti 
nuo sostinės dalį jos atitraukti. Tokių pavojingų 
vietų šiandien yra jau ne viena, Šiaurėje Austrijos | 
angliakasiai sėkmingai puolė Grados - Oviedo li- 
niją grasindami Oviedo miestui. Jų kaimynystėje 
baskai tykoja atsiimti San Sebastianą, kartu visai 
rimtai gresia Burgosui, kur yra nacionalistų vyriau- 
sybė. 

Pietuose, Andaluzijoje, raudonieji atsiremdami 
į Malagą, išvysto akciją Sevilijos kryptimi, tikė- 
damiesi tuo sunaikinti gen. de Llanos štabą. Kar- 
tu tikisi paimti ir uostą Cadizą ir tuo užkirsti su- 
kilėliams susisiekti su Maroku ir su... Vokietija. 

Netikėtais partizaniškais puolimais, t. y. tokia 
taktika, kuria savo laiku įspanai įveikė net Napo- 
leoną, raudonieji dar kitur ne juokais vargina savo 
priešą. Taip, pav., neseniai jų kolona taip staigiai 
puolė Talaverą, žymų nacionalistų etatų punktą, 
kad net grėsė Madridą puolančių užnugariui! 

Visa tai sako, kad raudonieji susilaukė vie- 
ningesnės, operacijas koordinuojančios, vadovybės. 
Jų nuotaiką kelia dar tas faktas, kad atvadavimo 
armija vis didėja. 


TEVYNĖJE IšEIKVOJO 
DARBININKŲ PINIGUS... 


Toji armija sau lygios neturi karo istorijoje. 
Tai tikras kuriozas. Ją suorganizavo kominternas. 
Šis būdamas morganatiška Sovietų Rusijos organi- 
zacija pasaulinei revoliucijai sukelti, jau nuo pat 
gimimo, ypačiai pasinaudodamas pokarine suirute 
(1918/20 m.) ir vėliau ekonomine krize (1928 m.) 
organizuodavo streikus, sukilimus, sovietus, vis 
su tikslu nualinti buržuazinį pasaulį ir jį paruošti 
galutinei ofenzyvai, kuri turėtų Europą laimėti ko- 
munizmui. 

Tą savo akciją kominternas lig šiol varė dau- 
giausia savais kurstytojais ir vietos proletarų mase. 
Tuo tikslu ankstyvą šių metų vasarą, pilietinio karo 
žinovas Bela Kunas, lydimas smulkesnių šakų 
specialistų, buvo atvykęs ir į Ispaniją, kurią tikė- 
josi taip greit paversti „darbininkų valstybe“, kaip 
1919 m. Vengriją. Tačiau tautiškoji, katalikiškoji 

Ispanija iškart pasipriešino užmačioms to, tėvynė- 
je už darbininkų pinigų eikvojimo bausto, bet Mas- 
kvos į naminio karo ordinarus pakelto žydo. Tada 
kominternas, įbaugintas Madridui grasinančių su- 
kilėlių, sumobilizavo savo armiją. 


ANTAUSIS ATVIROJE SCENOJE 


Uždavinys paprastai sunkus, juk tos kariuome- 
nės operacijos vyktų maždaug (vien oro linija) 
3000 km atstume nuo jos bazės! Bet seniai taip ais- 
tringai ieškota progos nekenčiamam „fašizmui“ at- 
viroje scenoje kirsti antausį, o gal net suduoti 
pirmą mirtinį smūgį ir tuo „demokratinį“ pasaulį 
padrąsinti į naikinimo karą, buvo tokia viliojanti, 
kad buvo numalšintos kariškių abejonės tokiu rizi- 
kingu žygiu. 

Išvadavimo armiją nebuvo taip jau sunku su- 
mobilizuoti, nes ji faktiškai jau egzistavo ir tik 
laukė įsakymo žygiuoti. Tai buvo tos celės, kurias 
komunistai Europos proletarų — ypačiai bedarbių 
— tarpe buvo suorganizavę ir aprūpinę „sporto“ 
įrankiais. Jos išėjo karinio parengimo kursus ir 
vietomis net manevrus atliko. Gavęs įsakymą vyk- 
ti į Ispaniją, tie raudonarmiečiai apsirūpino dar 
naujausiais ginklais, kartais apiplėšdami net val- 
džios arsenalus. 

Bet jų dar nebūtų pakakę. Tą numatydamas 
kominternas visa kita atgabeno iš Odesos — išti- 
sus pulkus su savais karininkais, generolais ir ap- 
ginklavimu. 'Nujausdami, kad ilgainiui medžiagos 

atgabenimas Viduržemio jūra gali būti sutrukdy- 
tas, atveža ir savus inžinierius fabrikams statyti. 

Tokiu būdu staigiai iš žemės išdygo 25.000 ka- 
rių, aprūpintų moderniausiais karo pabūklais. Šios 
pajėgos efektingumui galėtų pakenkti tik joje 
viešpataująs babiloniškas kalbų mišinys. Bet ka- 
dangi ją cementuoja deganti „fašistų“ neapykanta 
ir jai vadovauja beveik visas savo karių kalbas mo- 
kąs generolas, ir tas pavojus atpuola. 


ARMIJOS VADAS 


Čia tikrai kotas atitiko kirvį, nes gen. Klebe- 
ris tikras pasaulio perėjūnas. Tai aukštas, stam- 
bus, jau pražilęs vyras, nors jam tik 40 metų, mat 
audringa buvo jo karjera. Užgimęs Austrijoje, mo: 
kėsi savo tėvynėje ir Vokietijoje. Didysis karas 
jį užklupo Vienoje mediciną  bestudijuojant. Jis 
tuoj metė knygas, stojo savanoriu į austrų kariuo- 
menę ir tris metus kovėsi rusų fronte. Daug kartų 
jis buvo sužeistas tuose drąsiuose žygiuose, už ku- 
riuos gavo pasižymėjimo medalį ir buvo pakeltas į 
kuopos vadus. Karui pasibaigus, Kleberis, pamė- 
gęs nuotykius, ramiam gyvenimui jau nebetiko. 
Dėl to išvyko į Kanadą ir paskui į Ameriką, kur 
dalyvavo Jungtinių Valstybių ekspedicijoje į rytų 
Sibirą. Iš ten pabėgo pas bolševikus ir įstojo į rau- 
donąją armiją, kur greit užkopė ligi brigados vado 
laipsnio. 1921 m. grįžo vėl į Kanadą, kur įsipilie- 
tinęs pradėjo komunistišką agitaciją. 1927 m. buvo 
prikomandiruotas prie Kinijos komunistų, kuriems 

— gavęs generolo laipsnį — trejus metus vadovavo 
kovoje su japonais. Ten mūšiams pasibaigus, gavo 
naują komandiruotę į Ameriką, kol pagaliau 1936 
m. rugsėjo mėn. buvo pašauktas vadovauti Ispani- 
joje raudoniesiems kariams, 

Kominternui jis — aukso žmogus, juk kur 
šiandien rastų antrą tokį karvedį, kuris galvą gul- 
dydamas už komunizmą būtų karo reikaluose tiek 
prityręs, kaip šis, trijuose žemynuose kovojęs, pui- 
kiai rusiškai mokąs vyras. Ispaniškai, tiesa, jis silp- 
nai tegrabalioja,bet tai ne tiek svarbu, nes Madridas 
jau kelinta savaitė ne ispanais laikosi. Taip šį pa- 
saulio perėjūną šiandien matome skardžiu savo 
balsu iš po šiaurės Madrido griuvėsių siunčiant į 
mirtį „tarptautinės brigados“ vardu maskuojamą 
svetimą armiją. 


ARMIJOS INSPEKTORIUS — DIMITROVAS 


Kai šis straipsnelis bus pasiekęs skaitytojus 
— gerai informuotuoto Le Temps žiniomis — į Is- 
paniją bus atvykęs ir to raudonojo condottierio še- 
fas, kominterno sekretorius — Dimitrovas. Kas šį 
vokiečių kalėjimuose sėdėjusį, paskui Maskvoje 
„tigūra“ tapusį bulgarą paragino į taip tolimą kelio- 
nę? Rūpesčiai, dideli rūpesčiai! Maskvos diplo- 
matija jau seniai rūgojo ant to kominterno, ku- 
ris savo kariškais grasinimais vis iš naujo ardo jos 
„taikos planus“. Pyksta ir Vorošilovas, bijodamas, 
kad valdžios galybe operuoją, į visokius nuotykius 
linkę kominterno „strategai“, nelaiku neįveltų jo 

į kokį pražūtingą karą. Maršalai su diplomatais 
reikalauja išsikraustyti iš Rusijos. Bet kas priglaus 
tuos politinės revoliucijos sąmokslininkus? Ge- 
riausiai tiktų Paryžius. Bet Blumas bijo tuo pro- 
vokuoti iš esmės taip konservatoriškus prancūzus. 
Stockholmas? Neaktuali vieta ir truputį iš kelio. 
Londonas? Bet ten Macdonaldo žvaigždė jau nusi- 
leidusi. Šveicarija? Kad ji nepalaiko nė jokių san- 


Dimitrovas 


tykių su Sovietais. Amsterdamas? Bet olandams ga- 
na tų komunistų intrigų savo kolonijose. Tai kur? 
Neatsiranda, kas norėtų priglausti tą parako sta- 
tinę, kuri bet kada gali išlėkti į padangę nusineš- 
dama su savimi ir savo globėjus. Beliko tik rau- 
donoji Ispanija. Ši nors ir nesaugi vieta — dėl to ir 
archyvus palieka Maskvoje! — tačiau daug kuo 
naudinga. Iš čia lengviau palaikyti kontaktą su sa- 

vo Kastilijos plokštakalny  besikaujančia armija. 
Iš čia lėktuvu vos pusantros valandos į paguodos 
reikalingą Valenciją. Iš čia tik 150 km į Prancū- 
ziją, kurią daugelis laiko antra kominterno auka 
Vakaruose. Čia ir Viduržemio jūra su šimteriopo- 
mis galimybėmis kolonijose. 

Štai kodėl Dimitrovas, pusiau stumiamas, pu- 
siau traukiamas, atvyko į Ispaniją. Slapčių slap- 
čiausiai, nes niekas neturėjo žinoti, kad raudono- 
sios energijos prikrautas kominternas veržiasi į 
Vakarus. Vakar dar karcery, o šiandien jau inspek- 
cinėje kelionėje pas savo „fašistų antplūdį“ sulai- 
kiusią armiją! Kur ją, ugnies krikštą gavusią Kini- 
joje, pirmuosius laurus skinančią Ispanijoje, per- 
mes rytoj? Tai pats rytojus išspręs. Šiandien Di- 
mitrovui pakanka konstatuoti, kad dienos šviesoje 
pačiame Europos vidury — jo vyriausybei dalyvau- 
jant nesikišimo vidury — jo vyriausybei dalyvau- 
jant niesikišimo komitete (!) — jo ateistų armija 
sėkmingai kaujasi katalikiškosios tautos sąskaiton. 

Bet Europa dar turi akių. Iš Romos jį sekė 
mažiausia dvi poros. Dimitrovas Ispanijoje — tai 
Eiannibal ante portas! 

3. 
ISPANIJOJE — EUROPOS KARAS 
Romos akys su nusistebėjimu sekė bolševikų 

pasirodymą vakarinėje Viduržemės jūros dalyje 
ir laikydamos ją savo interesų sritimi, aktingai 
įsikišo remdamos gen. Franco viskuo. Kadangi 
italų pavyzdžiu pasekė ir antras Romos — Ber- 
lyno ašies partneris — vokiečiai, Ispanija pavir- 
to būsimojo pasaulinio karo poligonu, kur savo 
vienminčius palaikydami ir savo ginklus beban- 
dydami isikišėliai užkūrė Europos karą en mi- 
niature. 

Nepajėgdami paimti sostinės fronto, sukilė- 
liai bando ją supti iš šiaurės pusės. 

1936. XII. 16, Nr. 148: 


ŽIURKIŲ KARAS 

Jau pusantro mėnesio, kaip nacionalistų ka- 
riuomenė bę atvangos atakuoja Madridą. Iškart 
bandė iš pietų prisimušti prie Toledo tilto ir iš 
ten skinti sau kelią į miesto centrą, į Puerta del 
Sol (Saulės vartų). Tiltą paėmė, bet toliau nė 
žingsnio. Tada bandyta iš vakarų,-pro parką Casa 
del Campo per Segovijos tiltą tiesiai šauti į Mad- 
rido širdį. Tačiau ir šią ataką prarijo raudonųjų 
ugnis. Tuomet mėginta pulti iš šiaurės vakarų. 

Ši kartą, persikėlus per savo pontoninį tiltą, pa- 
vyko prasimušti ir užimti universitetą bei La 
Moncloa vasarnamių kvartalą. Pasisekė įsiveržti ir 
į Pargue del Oeste (Vakarų parką) ir priselinti 
prie Paseo de Rosales (Rožių alėjos). Bet kai 
puolėjai atsidūrė prie gyvenamųjų namų blokų, 
jie turėjo apsikasti. 


Braudamiesi į miestą nacionalistai ima parką „Casa de 
Campo“, Šiaurės stotį ir Toledos tiltą. Bet toliau nė 


žingsnio. 
Tada grauždami namų sienas slinko iš kamba- 
rio į kambarį, iš aukšto į aukštą. Marokiečiai pa- 
virto žiurkėmis, kurios prasigraužė iš namų į na- 

mus. Taip apeidami raudonarmiečių barikadas, jie | 
išvengė didesnių aukų ir taupė savo jėgas, kurios 
per Madrido puolimą daugiau išseko, negu anks- 
čiau per visą sukilimą. Bet graužikai greit at- 
kando dantis. Kova dėl sostinės pavirto peštynė- 
mis dėl atskirų butų, kur kartais valgomąjį valdė 


Villa Pranas) 
i 


Norėdami priešininką išvilioti iš nepaimamo Madrido, 
nacionalistai puolė tarp Valdemorillos ir Pozuelo. Jie 
užkariavo juodąjį plotą, tačiau frontą perlaužti 
nepajėgė. 
sukilėliai, o miegamąjį — raudonieji, pirmą aukštą 
nacionalistai, antrą — vyriausybininkai.  Biuvo 
aišku, kad taip nepaimsi milijoninio miesto. Kas 

daryti? 


NAUJI LAUKO MŪšIAI, 
BET VISKAS VELTUI. 


Tokį klausimą svarstė dar prieš Japkričio pa- 
baigą nacionalistų karo taryba. Nutarta mesti 
„žiurkių karą“ ir pereiti prie operacinių puolimų 
atvirame lauke. 


S Memadorra- Russ Pass 

Boadillą 


Nacionalistai vyriausybininkus iš Boadilos nustūmė 
dar už Pozuelos ir Majadahondos, tačiau Madridą iš 
šiaurės apeiti nepavyksta. 

Tie netrukus ir buvo pradėti į šiaurvakarius 
nuo sostinės. Puldami Escorialo - Madrido liniją, 
sukilėliai tikėjosi atitraukti iš sostinės ten sukon- 
centruotus raudonarmiečius, kas žymiai palengvin- 
tų frontinius puolimus. Be to, pramušdami tą li- 
niją, jie vylėsi iš šiaurės pusės apeiti tas iš prie- 
šakio taip sunkiai imamas barikadas ir tuo visiškai 
išmanevruoti raudonuosius iš sostinės. 

Pirmaisiais puolimais nacionalistai paėmė Hu- 
meros kaimą ir Pozuelos kapines, iš viso laimėda- 
mi apie tris kilometrus. Bet kadangi to dar toli 
gražu nepakanka priešininkui iš Madrido šiaurės 
išjudinti, ataka — nors žymiai silpniau — tęsiama. 
Jai palengvinti kartu bombarduojamas ir pats 
miestas ligi šiol dar negirdėtu smarkumu. Taip 
kartą net trisdešimt nacionalistų lėktuvų vienu 
laiku sumetė kelias dešimtis tonų sprogstamos 
medžiagos. Tuo dar nepasitenkindami sukilėliai 
dar ir naktimis savo artilerija bombarduoja, neduo- 
dami ramybės ir taip įtemptiems gynėjų nervams. 
Juos atakuoja ir atsišaukimais, kuriais ragina pa- 
siduoti ir perbėgėliams žadama amnestija. Bet ką 
veiks svetimi gynėjai su ispanų kalba išspausdin- 
tomis proklamacijomis?! "Tik poliglotas šiandien 
galėtų paveikti Madridą. 


KARINGAS DIPLOMATAS 
AR DIPLOMATIšŠKAS KARYS? 


Visas nacionalistų sunkenybes gerai supranta 
neseniai atvykęs vokiečių atstovas, nes Faupe- 

lis yra senas prityręs karys. Savo karjerą pradė- 
jo dar 1900 m. padėdamas malšinti vad. boksų su- 
kilimą Kinijoje. Paskui kovėsi reicho kolonijose 
pietų Afrikoje, o per Didįjį karą už savo drąsius 
žygius laimėjo net Pour Ie mėrite ordiną. Po ka- 
ro tramdė spartakistus, norėjusius vokiečiuose 
įkurti sovietų respubliką. Paskui dar devynerius 
metus išbuvo karinėje Argentinos tarnyboje, kur 
išmoko ispaniškai. Daug keliavęs ir po Ispaniją, 
puikiai pažino tą kraštą ir tuos žmones, kuriems 
padėti jis dabar yra pasiųstas. 


„ Kaip Faupelis supranta savo misiją, matyti iš 
tos apčiuopiamos paramos, kurios nūn gen. Fran- 
co susilaukia iš vokiečių. Ne tik kad dabar patys 
tobuliausi .,Junkeriai“ skraido viršum Madrido, 
bet dar tiek pozicinės, tiek operacinės kovos spe- 
cialistai su moderniškiausiu apginklavimu sutirš- 
tina nacionalistų eiles. Oficialiuose Iondono 
sluoksniuose priskaitoma jau iki kelių tūks- 
tančių tokių savanorių. 


Jų paramos dėka nacionalistai jau žymiai su- 
lėtino sutartiną raudonųjų žygiavimą visuose 
frontuose, ir naujų vilčių gaivinami, viliasi netru- 
kus juos visai sulaikyti, 


Tų savanorių parama jaučiama ir Viduržemio 
jūroje, t. y. toje vietoje, iš kurios šiuo laiku Mad- 
ridas sėkmingiausiai apgulamas. Bet čia dar smar- 
kiau veikia italai. 

NAUJASIS CATO: 
BARCELONAM DELBNDAM ESSE! 


Pakanka pažvelgti į žemėlapį, kad įsitikintu- 
mėm, jog Italija yra tikras Viduržemio jūros cent- 
ras ir kad jai skirta tą jūrą valdyti. Ir senovės 
romėnai tai gerai žinodami niekam neleido joje 
įsistiprinti. Šūkis Carthaginem esse delendam su- 


Dučė kalba! 


triuškino ne tik Kartageną, bet ir visus kitus, ku- 
rie šiame orbite kėsinosi į Romos hegemoniją. 
Tik vėliau, Apeninų pusiasalio gyventojams su- 
silpnėjus, Anglija savo Nelsonais užėmė čia vi- 
sus strateginius punktus — Gibraltarą, Maltą, 
Kipro salą, Egiptą ir t.t. O Prancūzija skubinosi 
paimti taip svarbų priešais esantį krantą — Tuni- 

są. Tai skaudžiai atjaučia kylanti Italija. Dar ne- 
seniai Mussolinis kalbėdamas Milane karčiai kon- 
statavo, kad Viduržemio jūra, kuri ang- 
lams tesanti strada, paprasta susisiekimo linija, 
italams, esanti tikra jų tėvynė. Jis žūt 
būt pasiryžęs atgauti anksčiau turėtą pirmenybę. 
Su anglais jis tikisi susitarti, jei ne formaline 
sutartimi, tai šiuo tarpu bent tam tikru Gentle- 
men's Agreement. Ir su prancūzais bėdos nebūtų. 
Tačiau tuo pačiu momentu, kada italai labiausiai 
reikalingi laisvos rankos — susisiekimas su Etio- 
pija! — visas jos viltis ketina sunaikinti į „jos jū- 
rą“ įsibrovęs kominternas, 


Italai organiškai nekenčia šito nekviesto sve- 
čio ir jam neleis įsikurti. Kas senovės Romai bu- 
vo Kartagena, tas naujai imperijai yra Barcelona 
su Valencija. Dėl to Mussolinis ir svaido Catono 
grasinimą — delendam esse. Pirmas žygis atlik- 
tas — užimtos visos didesnės Balearų salos už- 
imančios apie 5000 km?. Tik mažesnė Mallorcos se- 
suo, Menorca 754 kmž?, teliko Valencijai. 


Šitas salynas dominuoja  Valencijos įlanką, 
kur yra ir Barcelona. Taigi, raudonųjų priebėga 
yra pavesta priežiūrai Mussolinio, kuris pavertė 
tas salas, o ypač Mallorcą, tikra jūros tvirtove. 
Joje yra sukoncentruota daugybė tos karo medžia- 
gos, kuri dabar grįžta iš Etiopijos. Iš ten plaukia 
tie laivai, kurie blokuoja raudonųjų uostus mino- 
mis, ten tempiamas laimėtas grobis. 

KOMINTERNO LAIVYNAS 


Ar čia sukoncentruotoms jėgoms pavyks aklinai 
uždaryti visą tą daugiau negu 1000 km nutysusią 
jūros liniją, tai kitas klausimas. Tą klaustuką čia 
dėti verčia raudonajai Ispanijai į pagalbą besisku- 
binąs kominterno laivynas. Jau kuris laikas, kaip 
faktiškasis Katalonijos valdovas, Sovietų Rusijos 
„generalinis konsulas“ Ovsiejenko įtariamas, iš 
Odesos išrašęs 100 jūros karininkų, 200 laivo inži- 
nierių ir 500 jūros puskarininkių. 

Jau pasirodė ir bolševikų povandeniniai lai- 
vai. Tat netrukus Italijos jūra bus praturtėjusi 
tokiu laivynu, kurio niekas nelaukė. Atsakydamas 
į tokį pažeidimą jų gyvybinių interesų, italai pa- 
skubina siuntimą savanorių į visus nacionalistų 
frontus. Eina kontrabanda net ištisais pulkais. 


STRATEGIJA TIES EUROPA 


Pasibaigė antimarksistinio generolo sukilimas 
prieš raudonąjį ministerį pirmininką. Tų dviejų 
karo pajėgos šiandieną tėra priedas didesnių armi- 
jų, nuo kurių priklausys tikras Ispanijos likimas. 
"Taigi, prasidėjo Europos karas, kuriame rungiasi 
jau nebe tik du rėžimai, bet dvi pasaulėžiūros. 


Nebegalėdami neigti europinio to karo pobū- 
džio, anglai su prancūzais bando jį bent lokali- 
zuoti. Bet prasti tie gaisrininkai, kurie viena ran- 
ka gesina, kita į ugnį pila žibalą, kaip, sakysime, 

liaudies fronto vyriausybė Paryžiuje. Vyriausy- 
bės galva nė neneigia jam daromo priekaišto, kad 
jis tą pačią dieną, kada kvietė sudary+i nesikišimo 
komitetą, buvo — kad ir privačiu būdų — vyriausy- 
bininkams siunčiami ginklai. Ir nesikišimo au- 
torius to kišimosi ligšiol neatšaukė. Dėl to Ispa- 
nijos vaduotojai nuo bolševizmo ir labai stropiai 
blokuodami jūrą vargu ar greit ir visiškai pasieks 
savo tikslą; juk Ispanija tai nėra sala, o pusiasa- 
lis, prie kurio patogiausia prieiti iš Prancūzijos. 
kurią valdo komunistų diriguojamas liaudies 
frontas. 

4, 
BOMBOS — VIETOJE GLORIJA 


Tarptautinėms  komplikacijoms išvengti, 
Prancūzija dar 1936 m. rugpiūčio mėnesyje pa- 
siūlė suinteresuotoms valstybėms sudaryti vad. 
„Nesikišimo paktą“. Anglai tam pritaria, nes 
siekdama ir toliau viena ponauti Viduržemio 
jūroje, tokiu „nesikišimu“ nori išlaikyti ligšioli- 
nę jėgų pusiausvyrą, t. y. jos vienos viešpatavi- 
mą. Dėl to po kiek laiko Londone susirenka 
„Nesikišimo komitetas“. Bet kadangi beveik vi- 
sos didesnės Europos valstybės šiokiu ar kito- 
kiųu būdu suinteresuotos Ispanijos įvykiais, vi- 
sas nesikišimo darbas iš pat pirmų dienų yra 
bcrgždžias. 

Nacionalistai vis mėgina Madridą supti iš 
šiaurės pusės, tačiau nepajėgia fronto įlaužti. 

1936. XII. 23, Nr. 154 (kalėdiniame nume- 
ryje): 


KARAS UŽGRIEBĖ 
IR PRANCŪZIJOS PIETUS 

Kad Ispanija nėra sala, o pusiasalis, naciona- 
listai skaudžiai gauna patirti, nes nors jie Bale- 
aruose ir sutraukė stiprias pajėgas, kurios kreise- 
riais, povandeniniais laivais, hidroplanais ir mi- 
nomis blokuoja raudonųjų uostus, tačiau „raudo- 

noji pagalba“ sausumoje randa skylių, pro kurias 
pralenda ir storiausi tankai su trimotoriniais bom- 
banešiais. 


Paprastai taip maloni Pietų Prancūzija virto 
raudonarmiečių užfronte. Tuluzas, Perpignanas 
ir dar kiti miestai yra žymūs kominterno armijos 
mobilizacijos punktai. Čia susirenka kone visuo- 
se Europos kraštuose suverbuoti raudonosios ar- 
mijos naujokai. Čia su saujele įsitikinusių komu- 
nistų maišosi daug nuotykių ieškotojų, paskutinę 
viltį praradusių emigrantų ir dar kitokių despera- 
tų. Daug ir beūsių pusbernių, kuriuos iš namų 
išviliojo pezetais skambinama serenada — Valen- 
cija... Čia sąskrydis ir moderniausių lėktuvų, ku- 
rie — kaip praneša Echo de Paris — kartais pir- 
miau pristatomi svetimiesiems  vyriausybinin- 
kams, negu savo kariuomenei, Iš čia tie aparatai — 
kartais simuliuojant net „vagystes“ — pristatomi 
į Barceloną. 

Judėjimas šitoje zonoje toks gyvas, jog ir ak- 
lam aišku, kad karas jau išsiliejęs iš Ispanijos ri- 
bų ir net Lyono įlanka su jos užnugariu virtusi 
karo sritimi. Iš jos jau kelinta savaitė kaip gabe- 
nama kasdien kartais iki 600 raudonarmiečių į 
frontą anapus sienos. Tai patvirtina net prancū- 
zų spaudos tenorai — Le Temps, Journal des Dė- 
Lats, Figaro ir pan. — kuriems jau vien vardas 
neleidžia verstis sensacijomis. Tai pagaliau žino ir 
pats ministeris pirmininkas Blumas. Bet jis pa- 

žadėjo nesikišti į Ispanijos reikalus, ir jis nesi- 
kiša... 


DIRBTINIS KVĖPAVIMAS 

Gal jo kurtumą pramuš dabar jo teritorijoje 
sprogstančios bombos? Tiesa, nacionalistai neno- 
rėjo pataikyti į Prancūzijos teritoriją. Jų tikslas 
buvo tas geležinkelių tiltas, kuris prie žvejų kai- 
mo Port-Bou jungia Pietų Prancūziją su Katalo- 
nija. "Nors pirma bomba ir nepataikė, tačiau šitos 
komunikacijos dienos jau suskaitytos, nes to pa- 
čiame pajūryje tysančio geležinkelio nuo iš Bale- 
arų vis dažniau atskrendančių plieno arų nepa- 
slėpsi. 

Bet tuo raudonarmiečių frontas Ispanijoje dar 
nebus atskirtas nuo jų mobilizacijos punktų Pran- 
cūzijoje, nes iš Tuluzo veda dar viena geležinkelio 
linija į Barcelona — pro Foix-Ax-Vich, t. y. per 
pačius Pirenėjų kalnus, kuriuos 1567 m. aukštu- 
moje perskrodžia tunelis. Tai jau paskutinė ar- 
terija, nes antrasis Pirenėjų geležinkelis, iš Za- 
ragozos vedąs pro Jacos į Pau, Liurdo apylinkėje, 
jau seniai sukilėlių rankose. Taigi, raudonieji dar 
turėtų — kad ir prastą — komunikaciją. Bet kare 
dar labiau negu taikoje galioja žodis — geriau 
žvirblis rankoje, negu elnias girioje. 

Arčiau pažiūrėjus ir tas žvirblis ne toks jau 
menkas, nes jam padeda dar geras aras — aviacija. 
Jau kuris laikas, kaip vietoje vienos lėktuvų po- 
ros dabar tarp Tuluzo ir Barcelonos kursuoja ne- 

mažiau, kaip šeši. Jomis pergabenami ne tik ka- 
reiviai su amunicija, bet ir kulkosvydžiai, mino- 
svydžiai ir net tankų dalys. Be to, ir pro naciona- 
listų blokados plyšius kartais pralenda stamboki 
SSSRos transportai. Juk ir Balearų jėgos, nesu- 
geba hermetiškai užkimšti tokios — maždaug 
Joniškio - Berlyno tolumo — linijos. 

Taigi, nors nacionalistams vargu ar pavyks at- 
skirti raudonuosius nuo pasaulio, tačiau jie gali 
išardyti reguliarų susisiekimą. Kas dabar beliko 
raudonajai Ispanijai, labai panašu į dirbtinį kvė- 
pavimą. Tiesa, jį palaiko tiesiog nuostabiomis 
pastangomis, Bet ar jiems pavyks pakankamai 
pripumpuoti gyvybės ne tik Valencijai su Barce- 
lona, bet ir jau sunkiai bealsuojančiam Madridui? 


LENKTYNĖS SU BADU 

Madridas nebepanašus į išdidžią iberų sosti- 
nę, tai įvairių negalavimų slėgiama apgulta tvir- 
tovė. Išsikišusi į sukilėlių pozicijas, apkaustyta 
plieniniu puslankiu, kuris kasdien stipriau smali- 
gia jos gynėjus, ši tvirtovė vis labiau darosi apatiš- 
kesnė. Kol raudonoji Ispanija dar pilna krūtine 
alsavo, ir jai užteko oro. Bet dabar, kai susisieki- 
mas su Tuluza ir su Odesa vis labiau plonėja, 
nuotaika krinta. Gen. Kleberis, dar ne taip seniai 
iškilmingai skelbęs, kad iki Kalėdų susprogdin- 
siąs Madrido lanką ir užliesiąs sukilėlių kraštą, 
jau kuris laikas kaip nutilo. Anksčiau draudė gy- 
ventojams išvykti, nes buvo reikalingi karštai 

smalai ant sukilėlių pilti. Smalos gal būtų užtekę. 
bet ėmė stigti maisto. Tuomet pradėjo evakuoti 
civilius gyventojus. Tačiau badas augo greičiau, 
negu mažėjo gyventojų skaičius. Ir prasidėjo lenk- 
tynės su badu. 

Daržovių jau seniai niekas nebematė. „Vai- 
kams tinkamo maisto, ypač pieno, tik už didelius 
pinigus begausi. Mėsa dalinama tik kariams. Vie- 
nintelis dar šiaip taip prieinamas maistas — duo- 
na, kurios dėl stokos kitų produktų, dabar varto- 
jama dvigubai daugiau, t. y. apie 500 tonų per die- 
ną. Bet grūdų ištekliai pamažu senka, ir pristaty- 
mas dėl blogų kelių ir priešininkų kontrolės vis 
sunkėja. Valdžios nustatyto kainoraščio nebepai- 
soma, nors spekuliacija baudžiama mirtimi. Bet 
badas nepripažįsta įstatymų. 

Madrido gyventojai šiandien skirstosi į dvi 
grupes — į karius, kurie dar tik pasninkauja, ir 
į civilius, kurie jau badauja. Bet nei vienais, nei 
kitais sostinės neginsi. Krinta nuotaika, plečiasi 
nepasitenkinimas. 

Pirmi iš to košmaro bunda kominterno suvi- 
lioti kitašaliai. Ne vienas jų tikėjosi saulėtų 
atostogų po palmėmis ir apelsinų medžiais, o iš 
tikrųjų vaišinimas šalčiu, alkiu ir mirtimi. Dau- 
gelis nūn bėga pas Franco, išsislapsto savo atsto- 
vybėse ar — ypač sužeistieji — patys žudosi. 
Geriau laikosi savo karininkų vedami ir GPU 
agentų kontroliuojami sovietų pulkai. Nors ir 
juos baido žiauri bado šmėkla, tačiau jie atkakliai 

ginasi prie Pozuelos ir Humeros, o ypačiai sten- 
giasi atsilyginti už tą smūgį, kurį jiems tik ką 
prie Boadillos del Montės ir Villanuevos sudavė 
sukilėliai, kur buvo sunaikinta ištisa 2000 rau- 
donarmiečių kolona. 


STRATEGIJA AR PRESTIŽAS? 

Suprantama, kad iš karių tarpo siunčiami kur- 
jeriai pas raudonųjų premierą Caballero reikalau- 
ti Madridą palikti savo likimui.. Tiesą pasakius, 
strategija vargu ar pateisina laikymą tokios nuo- 
stolingos pozicijos, bet čia nusveria ne kariški, o 
politiški motyvai, nes, sostinę paaukojus, kas be- 
liktų ginti? Galėtų visai iškrikti ir šiaip palaidūs 
milicininkai. 

Be to, Madridas, kad iš jo ir vieni griuvėsiai 
beliktų, raudoniesiems yra simbolis, kurį išlaikyti 
reikalauja geras vardas. Ten snieguotoje ir šiurkš- 
čių vėjų draskomoje Kastilijos plokštakalnėj 
šiandien ginasi ne tik raudonoji Ispanija, bet ir 
visas raudonasis pasaulis. Palikti Madridą, reikš- 
tų tą pat, kaip išniekinti savo raudonąją vėliavą. 
Jį prarasti kominternui būtų tas pats, kaip pralai- 
mėti pirmą viešą karą už savo bolševikišką tvar- 
ką. Tai būtų mirtinis smūgis jo prestižui, o tokio 
liuksuso negali sau leisti. Dėl to šiandien komin- 
ternas siųs ten savo jėgas, nors jos turėtų lįsti ir 
pro adatos skylutę, nos ir visą lauką tektų nukloti 
lavonais. 

Oficialioj SSSRos politika, dėl visa ko įtrau- 

kusi į savo kombinacijas ir ne taip garbingą šios 
avantiūros finalą, visą laiką perspėdavo tą karšta- 
košį. Bet tas nesiduoda nei pamokomas, nei bara- 
mas. Tačiau, kaip jis už devynių kalnų nuo savo 
bazės gali vesti karo operacijas, į kurias įvelti ir 
čia pat gyveną italai, kurie irgi nepėsti? Kas jam 
rūpi? Savo „prekybiniam laivynui“ apsaugoti nūn 
dar reikalauja atsiųsti kreiserių, naikintuvų ir dar 
daugiau povandeninių laivų. Tikras enfant ter- 
rible! 


KAI KOMISARAI DRAUDŽIA 
KURTI SOVIETUS! 


Negalėdamas paimti į nagą karių, Sovietų už- 
sienių reikalų komisaras Litvinovas sudrausmina 
bent savo diplomatus. Griežtai įsakė savo gene- 
raliniam konsului Barcelonoje ir ambasadoriui 
Valencijoje nė jokiu būdu neprileisti prie paskel- 
bimo sovietų respublikos Katalonijoje ar šiaip Is- 
panijoje. Taip toli nuo sovietų motinos, vidury 
„kapitalistinio“ pasaulio, nebūtų kam auginti to 
gležno vaiko, kurio ankstyva mirtis tik kompromi- 
tuotų jo tėvus. Tokiems kraštams kol kas tinką 
tik liaudies frontai. Jie sistematiškai paruošią ir 
konservatyviškiausias šalis pasaulinei revoliucijai. 
Nurodo Paryžių, kur p. Blumui besižavint komu- 
nisto Thorezo jam rodomais demokratiniais mira- 
žais, be triukšmo nokstanti raudonoji Prancūzija. 

Negalėdamas tiesiog sulaikyti įsibėgėjusių kom- 

interno strategų, Litvinovas įsakė savo ambasa- 
doriui Londone Maiskiui pranešti nesikišimo ko- 
mitetui, jog Rusija priešinga savanorių siuntimui 
į Ispaniją, ir kartu išreikšti pasitenkinimą dėl Ang- 
lijos ir Prancūzijos padaryto taikos pasiūlymo. To- 
kiu būdu diplomatas bando pasikarščiavusius savo 


Litvinovas 


generolus paruošti garbingai pasitraukti iš Ispani- 
jos scenos. Tačiau tiems gaila „fašizmui“ dar nesu- 
duoto antausio. Jie vis dar tikisi turėsią tam progą, 
nes kol kas ir smarkiausi sukilėlių puolimai nepa- 
jėgė pralaužti jų fronto. 

Šiaušiasi ir vietos komunistai, kurie — trockis- 
tų smarkiai palaikomi — reikalauja bolševikiško 
„aiškumo“. Barcelonoje dėl to įvyko ir vyriausybės 

krizė. /Net susišaudyta. Tuo tarpu Katalonijos gal- 
vai Companysui dar kartą pavyko sulipdyti Litvi- 
novo reikalaujamą „liaudies frontą“, o gryno krau- 
jo bolševikams atidavė gatvę. 

Šiemet nebus Kalėdų. Jie Kristui neleis už- 
gimti, jie nėra reikalingi išganymo. Juos išganė 
savo tikrąją tautybę po Trockio ir Litvinovo var- 
dais paslėpę Bronštein su Finkelšteinu. Bombos — 
vietoj Gloria! 


DT 

5. ; 
REKOLEKCIJOS APKASUOSE 
Gen. Franco pavyksta stabilizuoti savo 
frontus, tačiau didesniais pasisekimais negali 
pasigirti. Pastangos apeiti Madridą iš šiaurės 
pusės — bergždžios. Žiema! Ne tik maurai, 
bet ir šiaip ispanai bijo šalčio. Be to, dar 
neturi savos reguliarios kariuomenės. Ir su 
bendrininkais ne viskas tvarkoje — italai 
siekdami susitarimo su anglais privengia di- 
desnio įsikišimo. Taigi, sukilimas įšąlęs. 

1936 m. xale nacionalistai valdo 32, 0 vy- 
riausybininkai 18 provincijų. Jau žuvo karių ir 
civilių — arti 250.000 žmonių ir sunaikinta pusė 
tautos turto. 

1936. XII. 29, Nr. 156 (Naujų Metų išvaka- 
rėse): 


BASKAI SUSVYRAVO 


Kalėdų diedukas ir gen. Franco nepamiršo. At- 
nešė jam brangią dovaną — jo pozicijų stabilizaci- 
ją. Dar ne taip seniai Franco galėjo bijoti, kad vi- 
suose frontuose koncentriškai puolą raudonieji galį 
jo dėl nepasisekimo ties Madridu nekaip nusitei- 
kusius karius tiek sudemoralizuoti, jog šie pradė- 
sią abejoti dėl savo pergalės. Bet virto kitaip. [žū- 
lus kominterno veržimąsis į pačią Europos širdį 

Ispanijos nacionalistams suteikė savotišką aureolę 
— padarė juos išvaduotojais nuo ateistiško komu- 
nizmo, kurio Europa taip nekenčia. Dėl to ir susi- 
laukė gausios paramos, kuri gen. Franco leido pa- 
čiu patogiausiu laiku stabilizuoti savo susvyravu- 
sį frontą. 

Taip, sakysime, Asturijoje, kurį laiką vėl 
grėsę Oviedo miestui raudonieji angliakasiai gavo 
užkasti savo viltis greit pralaužti gen. Arandos 
pasipriešinimą. 

Dar didesnis nepasisekimas ištiko jų kaimynys- 
tėje besikaujančius baskus, kurie atsiremdami į 
Bilbao žygiavo pietų kryptimi, tikėdamiesi pasiekti 
Vitoriją, o gal net Burgosą — nacionalistų vyriau- 
sybės būstinę. Bet dar nepriėję Vitorijos, pateko 
sustiprintiems sukilėliams į nagus. Nepadėjo nė 
amerikiečių ir anglų lakūnų eskadrilė, nors — kaip 
pranešama — už kiekvieną nušautą lėktuvą buvo 
pažadėta po 300 svarų sterlingų, be tos mėnesinės 
algos, kurios ima po 200 svarų. Nedaug tegalėdami 
pakelti dar tokių kraujo nuleidimų ir supratę, kad 
jie tik komunistų žarijoms žarstyti, daugelis baskų, 
kurie daugumoje geri katalikai, lyg ir norėtų su 
Franco susitarti. 


RAUDONŲJŲ LIKIMAS SPRENDŽIAMĄS 
TARP ESCORIALO IR MADRIDO? 

Sunkiau ties Madridu. Čia nacionalistai, 
nepajėgdami paimti sostinės iš priešakio, bando jį 
įveikti apeinant. Tam jau kurį laiką puola Esco- 

rialo - Madrido liniją prie Pozuelos - Humeros - 
Villanuevos - Boadillos. Prasimušdami čia, sukilė- 
liai gali tikėtis iš Madrido išjudinti iš šiaurės apei- 
namus gynėjus. Kartu jie prie Escorialo kovojan- 


1 AST 

Stambioji juoda linija žymi frontą. Nacionalistai 
puola juodų strėlių nurodyta kryptimi. 


čius raudonarmiečius suvarytų į trikampį, kurį su- 
daro kelias iš San Martino į Algoroną ir La Coro- 
nos plentas. Tuo iš pietų apeitų neperžengiamuose 
Escorialo ir Guadaramos kalnuose įsistiprinusius 

priešininkus. Taigi, iš karto nušautų du zuikius. 
Planas drąsus, bet ir rizikingas. 

Dvigubo apsupimo operacijos šiuo laiku 
vyksta ligi šiol nepatirta energija; jaučiama vokie- 
čių parama. Pirmoji fazė baigėsi čia vadovaujančio 
gen. Molos laimėjimu — paėmė raktą į raudonųjų 
pozicijas — Boadillą. Tačiau vyriausybininkai su- 
pratę, kuo tai kvepia, paskubomis atgabentais šau- 
niausiais savo, rusų vadų vadovaujamais, kariais, ta 
taip svarbų punktą vėl atsiėmė. 

PIETUOSE — NETIKĖTA LAIMĖ 

Lengviau Andaluzijoje, kur raudonar- 
miečių dėmesiui nuo Madrido nukreipti gen. de 
Llano pradėjo ofenzyvą. Išeidamas iš Cordobos, iš 
karto tik dėl akių, bet toliau, patyręs priešo silpnu- 
mą, vadas ne juokais ėmė žygiuoti į rytus. Jis pa- 
ėmė strategiškai taip reikšmingą Montoro miestą, 
užėmė apie 1700 kmž žemės (kas yra lygu Šakių 
apskr.), tuo išvaduodamas kone visą Cordobos pro- 
vinciją. 

Išnaudodami raudonarmiečių  debaklį, dabar 
žygiuoja į naują — Jaėno — provinciją. Kiek šita- 
me bare pasiektas laimėjimas bus tikras, priklausys 
nuo to, ar de Llano pavyks nors kiek praretinti 
tirštas raudonųjų linijas prie Madrido ir ar suge- 
bės atremti jau naujos vadovybės organizuojamus 
kontrpuolimus. Praktika parodo, kad savo neišse- 
miamų žmonių rezervų dėka, kominternui nesunku 
būdavo užpildyti tokias spragas, o nacionalistams 
nevisuomet pavyksta atremti kontratakas. 

RAUKŠLĖS KAKTOJE 


Bet bendrai paėmus, gen. Franco esamose 5ą- 
lygose gali būti patenkintas. Žinoma, ne visos 
raukšlės išnyko iš jo kaktos, nes niekas neužtikri- 
na, kad naujais metais pasieks to laimėjimo, kurio 
nesulaukė besibaigiančiais. Juk jo armijoje daug 
nuovargio. Ir sąjungininkai netikri. Italai, 
siekdami savo interesus Viduržemio jūroje užtikri- 
nančio susitarimo su Anglija, bijo įsileisti į Didžia- 
jai Britanijai nepatinkančias kombinacijas. Komin- 
ternui nesigaili smūgių, bet šiaip kažkaip priven- 
gia. Franco nuomone, galėtų nuoširdžiau remti. 
Bet šiuo tarpu Mussolinio šūkis — karalystę už 
Edeno parašą! O vokiečiai vėl — nedykai pristati- 
nėja ginklus ir prikomandiruoja savo žmones — Do 
ut des! Tie mielai įsikurtų Balearuose, Maroke, 
Kanarų salose. Prasidėtų Franco taip bijomas Ispa- 
nijos išpardavimas. 


„Neutralieji“ irgi ne be „nuodėmių“. Tie- 
sa, Anglija neleis Pirenėjų ' pusiasaly įsitvirtinti 
bolševizmui, bet iš kitos pusės, Prancūzija nesu- 
tiks, kad ten įsigalėtų nacionalsocializmas. Ją ne 
tik gąsdina tos penkios divizijos, kurios — anot 
News Chronicle — Hitleris dar siunčiąs, jai 
ir taip daug jau atvykusių vokiečių. Ji su Vo- 

„„kietija nenori turėti antrų sienų. Pakanka jai pir- 
mų, kur tiek konfliktų, kiek metrų. Dėl to ir tas 
griežtas demaršas Berlyne, 

FATALIšKOS PRAEITIES KLATDOS 

Taigi, yra ko svarstyti tuose apkasuose, į ku- 
riuos patriotus, katalikus suvarė įžūlusis ateizmas. 
Ne pirmą kartą jie gina savo tėvynę nuo priešinin- 
kų, bet tie vis buvo tikį, net maurai. Tačiau dabar- 
tinis priešas, kuris nepripažįsta Dievo ir to „nesa- 
mo Dievo vardu“ organizuoja baudžiamas ekspedi- 
cijas, jiems tiesiog demoniškas. Į jį, kuris net Šven- 
tają Naktį jiems nedavė ramybės, jie žiūri kaip į 
Dievo bausmę. Ir ne be pagrindo, juk yra dėl ko 
atgailoti. 

Davę pasauliui tokius religijos - genijus kaip 
Ignacą, Pranciškų Ksaverą, Petrą Klaverį, Joną 
nuo Kryžiaus, Joną nuo Dievo, Teresę Avilietę ir 
kt., Ispanijos katalikai nesugebėjo išsilaikyti 
aukštumoje. Dėl to jau nuo 19 amžiaus pradžios 
vis labiau galėjo įsikurti antibažnytinis ir net 
antikatalikiškas režimas, kuris beveik be pertrau- 
kos truko iki pat sukilimo. Katalikų kaltė, kad 
nepakankamai pasipriešino tiems kenksmingiems 
- izmams, kurie apniko inteligentus ir atsakingą- 
sias sferas, nors paskutiniai didieji jų vadai — 
Balmes (1810-48) ir Donoso Cortes (1809-53) — 
įsakmiai juos įspėjo. Tiesa, valdantieji neatsisa- 
kė globoti Bažnyčią, tačiau daugiausia tik forma- 
liai ir tik tiek, kiek jiems buvo reikalinga — al- 
torius turėjo remti sostą. Susidarė savotiškas sim- 
biozas, kur valdžia tol čiulpė geriausius Bažny- 
čios syvus, kol ši nustojo savarankiškumo. Tuo- 
met prelatas atsirėmė į dvarą, kanauninkas — į 

gubernatūrą, o klebonas — į nuovadą, ir katali- 
kybė atsidūrė malonėje tų, kurie jos negerbė ir 
pagal jos mokslą negyveno. Nors laikas nuo lai- 
ko pranašingesnis katalikas ir ragino ištrūkti iš 
išnaudotojų glėbio, tačiau ta audra vandens stik- 
le paprastai greit būdavo nutildoma. 

Diecezinio klero pėdomis ėjo ir daugelis 
vienuolynų. Nors ir neturėjo pretenzijų į mate- 
xialinius turtus, bet taip pat neperdaugiausia 
pretendavo į dvasios bei kultūros lobius. "Kaip 
kunigai nebuvo žemės druska, taip vienuoliai 
nebuvo kunigų sąžine. Neiššaukė religinių sąjū- 
džių, nesukūrė socialinių doktrinų,  nevadovavo 
dvasios gyvenimui. Visa tai būtų pareikalavę pa- 
sistiebimo, o tam nebuvo linkę. Daug patogiau eiti 
mažiausio pasipriešinimo kryptimi. Tat spausdin- 
davo pamaldžius lapelius, kur, pvz., leisdavo 
skelbti padėką šv. Antanui, kad „padėjęs triušius 
pelningai parduoti“, kad „šv. Jokūbas iš Kampos- 
tello padėjęs pataisą išlaikyti“. Iš svetur atvyku- 
siems gėrėtis katalikų kultū:os turtais rodydavo 
ne tik Murillo Madonnas, bet ir tą virvę, kuria 
Judas pasikoręs ir uodegą to asilo, ant kurio 
Kristus jojęs į, Jeruzalę... 


KATASTROFA 

Taip ir stūmėsi katalikai atpratę kurti ir ap- 
sipratę su iš palocių diriguojama reglementa- 
cija. Kol dar buvo stiprūs patriarchaliniai 
santykiai „visuomenėje, Bažnyčia dar šiaip taip 

buvo apsaugota nuo stipresnių sukrėtimų, nors 
jau tada socializmas buvo apgraužęs Ispanijos pa- 
kraščius. Pirenėjų pusiasalis tuomet buvo pana- 
šus į juodą staltiesę su raudonais kutais. 

Bet kai pasinaudojant karo neutraliajai Ispa- 
nijai sudaryta konjunktūra minios juodadarbių ke- 
liems kapitalistams turėjo krauti milijonus, kai 
prie kaimo bežemių prisidėjo dar pulkai didmies- 
čių benamių, t. y. kai įvyko tikra socialinė revoliu- 
cija, o oficialioje Bažnyčioje daugelis elgėsi, lyg 
niekur nieko, tada raudonieji liežuviai iš pakraščių 
laižė ir patį centrą. 

Vox temporis, vox Dei! Bet juo margesnė 
uniforma, juo menkesnis buvo laiko ženklų supra- 
timas. Faktai: kai saleziečiai, tarp skiedrų ir dul- 
kių, gatvės vaikus ėmė amatų mokyti ir su jais po 
prieglaudos kiemą ritintis, kai jėzuitai atidarė in- 
žinieriams institutą ir su studentais spardė fut- 
bolą, kai jauni kunigėliai organizavo skautus, sto- 
vyklas, kai pasauliečiai kvietė kurti religinę - kul- 
tūriuę - sucialinę doktriną ir nieko nelaukiant ją 
realizuoti — tai visa atsimušė į dignitorius it žir- 
niai į sieną. Dėl to niekam nekliudant liberalizmas 
nusinešė inteligentus, jaunimą  nusiviliojo fašiz- 
mas, o darbininkus nusivedė anarchistai su komu- 

nistais. 

Gelbėdami, ką dar buvo galima gelbėti, jaunieji 
pasiryžėliai puolė į spaudą (E! Debate!), skubėjo 
i priemiesčių landynes, suevangelino jaunimą. Bet 
viskas veltui, nes per vėlu. Dėl to 1931 m. sugriu- 

vus monarchijai, Bažnyčia neteko savo ramsčio ir 
neįpratusi savo kojomis eiti, suklupo. Ultima ra- 
tio — politinė partija. Bet kur anksčiau neapašta- 
lavo šventasis, ten veltui agituos politikas. Ir ką 
Romos katalikas gali siūlyti tiems, kuriems Mas- 
kvos demagogas jau seniai buvo pažadėjęs po 5 ha 
žemės ir po forduką? Gal 10 ha ir dar po limuzi- 
ną?! Rezultatas — praktiški 1936 m. rinkimai. 


MISERERE! 

O dabar? Primas — Romoje, katalikų akci- 
jos vadas — Šveicarijoje, partijos šefas — Portu- 
galijoje, eiliniai gi — apkasuose. 


Bet užskleiskime šį lapą, nes šią valandą mū- 
sų broliai labiau reikalingi mūsų maldos, negu mū- 
sų kritikos. 

Jiems maldos, mums gi įspėjimas — jeigu 
anksčiau Madride būtų buvusi akcija, dabar ties 
Madridu nereikėtų strategijos. 


6. 
MUSSOLINIO SIMULTANAS SU ISPA- 
NIŠKAIS VARIANTAIS 
Nacionalistai vis daužo raudonųjų frontą į 
šiaurę nuo Madrido. Pavyksta užimti visą eilę 
miestelių, tačiau tai vis menki laimėjimai. Vy- 
riausybininkų linijas pramušti ir vėl pereiti 
prie judamojo karo taip ir nepasiseka; dėl to 
sukilėliai čia atlyžta. 
1937. I. 9, Nr. 6: 


SUKILĖLIAI ĮLAUŽžĖ 
ESCORIALO — MADRIDO LINIJĄ 


Ilgai susitrukdę ties Madridu, bet pagaliau su- 
radę tą archimediškaą punktą, iš kurio lengviausia 
išmanevruoti sostinėje įsitvirtinusius raudonuo- 
sius, nacionalistai vis stipriau spaudžia Madrido 
reples. Juda visas Madrido frontas. Į pietus nuo 
sostinės sukilėliai graužias Vallecaso link, tikėda- 
miesi tuo nukirsti susisiekimą su Valencija. Bet 
tuo tarpu kaip šioje vietoje žemė jiems atitenka 
tik pėda po pėdos, šiaurėje, tarp Escorialo ir Mad- 
rido, jie išmušė maždaug 15 km platumo ir 10 km 
ilgumo skylę. Paėmę miestelius Majadahondą, Las 
Rozas ir kt. nacionalistai nutraukė sostinės susisie- 


69 


kimą su jos gynėjais prie Escorialo. Jie bando 
nulaužti Escorialo ragą ir taikyti Guadarramos 
frontui, kurio iš priešakio neimsi (ten sniego iki 
vieno metro!), į nugarą. Po įsiveržimo į Madrido 
priemiesčius lapkričio 4—6 d. d. šis laimėjimas be- 
ne bus žymiausias. Jei gen. Franco pavyktų ant 
pasiekto plento įsistiprinti, t. y. atlaikyti kontra- 
takas; / visa šiaurinė Madrido gynimosi sistema 
patektų į rimtą pavojų. Dėl to sostinėje didelis su- 
sijaudinimas. 

Vyriausybininkai, norėdami nukreipti sukilė- 
lius nuo jiems taip skaudamos žaizdos, įvairiose 
vietose mėgino daryti kontrpuolimus. Geriausiai 
jiems sekasi Guadalajaros fronte, kur paėmę Atien- 
zą, kėsinasi į Siguenzą. Prąsčiau vyksta Cordovos 
bare. Čia pavyko nacionalistų žygiavimą tik sulėtin- . 
ti, bet ne sustabdyti. Dėl to sukilėliai jau įžengė į 
naują — Jaeno — provinciją, kur juos vilioja gau- 
sūs mineraliniai turtai. < 

Bendrai paėmus, nors šiuo laiku gen. Franco, 
ties Madridu ir neblogai sekasi, tačiau kovos kol 
kas eina be žymesnės persvaros. Nedaug čia padeda 
nei vokiečių remiama blokada baskų vandenyne; ji 
tik tarptautiniu atžvilgiu pavojinga. Gal dėl to . 
naudinga, kad sustiprinama politikos veikla, iš ku- 
rios šiuo momentu prasikiša anglų — italų su- 
sitarimas. 

Nuo to laiko, kada Didžioji Britanija, Etiopi- - 
jos klausime angažuodama visą Tautų Sąjungą, pri- 
vertė Italiją gintis kone nuo viso pasaulio, Musso- 

linis pamėgo politikos simultanus. Tos kelios de- 
šimtys partijų su stipriais partneriais ir dučę pa- 
darė didmeisteriu. Kodėl jam dabar bijoti, tarsi 
atsirevanšuojant, iš savo pusės ruošti tokį simulta- 
ną? 

PRIE PIRMOS LENTOS: 

MUSSOLINIS — EDENAS 

Partneriu prie pirmos lentos jis pasikvietė 
Angliją. Toji kvietimą mielai priėmė, nes tuo 10- 
šimu tikėjosi likviduoti senas sąskaitas. 

Didžioji Britanija neseniai vedė karą su Itali- 
ja. Etiopijoje ji kurstė negų, o Ženevois — Tau- 
tų Sąjungą. Edenas buvo tikras, kad jis svetimomis 
jėgomis taip sumuš italus, kad jie daugiau nesi- 
kėsins į Nylo versmes, iš kurių etiopams teko van- 
duo, o anglams — auksas. Tačiau kol girgždanti 
Ženevos mašinerija buvo užsukta, Badoglio jau 
buvo Addis Abeboje: Anglija prakišo pirmą savo 
kelonialinį karą. Kad ne jos kariai buvo sumušti, 
o negaus, kad pralaimėjimo odiumas krito Ženevai, 
ne Londonui, tik patvirtina Downingstreeto apsuk- 
rumą. Laimėjusi, būtų atkišusi savo piniginę, pra- 
laimėjusi, smūgiams atlaikyti išstatė svetimą nuga- 
rą. Bet kad ir svetimas kailis — skauda ir jai, nes, 
prie savo kaip akies lėlytę saugojamo kelio į Indi- 
ją, susilaukė budresnio stebėtojo, kaip kad buvo 
mieguistiškasis negus. Kaip dar, pasinaudodamas 
Ispanijos suirute, Mussolinis ryžosi Italijai grą- 
žinti pirmenybę Viduržemio jūroj. Anglija pasisku- 
bina atsisėsti prie jai skiriamos lentos. Juk tai reiš- 

kia, kad dar pavojingesnėje vietoje kelias į Indiją. 
patenka į svetimųjų malonę. 

Ne toji jūra, kaip tokia, Anglijai rūpi, nes šią 
jūrą, senovėje buvusią pasaulio ašimi, seniai nu- 
vainikavo Atlantas su Ramiuoju vandenynu. Kas 
Cezariui buvo dar mare orbis, tai šiandien būtų 


Edenas 


3 A SAS 
nekaltas vandenėlis, jei... jei jis nebūtų tas kana- 
las, kuriuo anglams plaukia auksas. 

Kai eina kalba apie auksą, mes visi jautrūs, bet 
kai tas auksas toks brangus, kad be jo Didžioji 
Britanija bematant taptų mažąja britanija, anglas 
nežino pasigailėjimo. Tačiau jis turi skaitytis ir 
su į imperiją išaugusia Italija. Tik ką pralaimė- 

jusi aplinkiniais keliais su Italija vestą karą, Ang- 
lija negali rizikuoti nauja ir dargi tiesioginiai ve- 
dama kova. Geriau sulošti 'diplomatinę partiją su- 
daryti modus vivendi, kurio pagrindas — status 
guo. 

Britanija yra klasiška to status guo šalininkė. 
Suprantama. Ji visose pasaulio dalyse turi savo do- 
minijų ir kolonijų, kas reiškia tą pat, kaip konce- 
sijų, monopolių, akcijų. Tat iš visur plaukia divi- 
dendų ir dėl to visur yra suinteresuota. Ji yra pa- 
sisotinusi, turi tik vieną troškimą — kad auksas 
jai plauktų gausiai ir reguliariai. Pirma sąlyga tam 
— visuotinė ramybė. Pinigas nieko taip nekenčia 
kaip karo. Kas pinigą turi, tas myli taiką, o kas 
visur turi, tas rūpinasi visuotine taika. Kur britų 
pinigas, ten ir britų taika. ; 

Jai išlaikyti paleistas šūkis — status guo. Im- 
kime Etiopiją. Kas anglams garantuos, kad Mėly- 
nojo Nylo vėrsmių kontrolierius neišardys jų mi- 
lijonus kaštavusią, o milijardus nešančią irriga- 
cijos sistemą Sudane ir Egipte? Imkime Eduardą 
VIII. Kažin kur būtų atsidūrusios su jo vedybo- 
mis nesutikusios dominijos! Dominijos — tai 
aukso kalnai, o tuos atsverti negalėjo nei karaliaus 
aukso širdis. Dėl to nuo sostų ir virsta karaliai, kai 
biržose krinta vertybių popieriai. Imkime dar 
Viduržemio jūrą. Kol joje niekas neturėjo persva- 
ros, atseit, niekas rimtai negalėjo John Bullo trans- 
portams pastoti kelią, Londono biržą ramiai sau 
žerdavo pelną į kišenę. Tačiau kai dučė ruošiasi 

sufašistinti jo svarbiausią aukso traktą, jis turėjo 
reaguoti arba lazda arba whisky t. y. arba italą su- 
mušti arba jam leisti kartu pasisotinti. Pastarasis 
kelias pasirodė tinkamiausias — sotusis jaučiasi 
patogiausiai, kai jis apstatytas irgi nealkanais. 

Mussolinis, puikiai pažindamas prisisotinusiojo 
psichologiją, tyčia išgąsdino anglus visokiomis ka- 
ringomis demonstracijomis Balearuose ir pačioje 
Iberijoje. Jis tarėsi amžinai ten įsistiprinsiąs, o 
tas „amžinai“ jo žodyne reiškė — iki išgausiant 
Edeno pripažinimą savo interesams. Kaip matyti, 
abiems rūpėjo sulošti džentelmenišką partiją. Ir 
sulošė. 

Didžiajai Britanijai Italija užtikrina „laisvą 
įvažiavimą, laisvą pravažiavimą ir laisvą išvažiavi- 
mą iš Viduržemio jūros“ ir dar pakeltu tonu pa- 
reiškė savo partneriui, kad toje jūroje nieko nepa- 
sikeisią. 

Bet tai nereiškia, kad Italija pralošusi. Prie- 
šingai. Sutikdama su Anglijos minimumu, sau lai- 
mėjo maksimumą — pasiėmė judėjimo policininko 
rolę ir tuo pačiu kaip ir teisiškai ima šeiminin- 
kauti savo jūroje. 


PRIE ANTROS LENTOS — 
NEPATENKINTASIS BLUMAS 

Šias Mussolinio laimėjimas neapsiėjo be nuo- 
stolių — kitiems. Labai nepatenkinta Prancūzija, 
kuri kartu su Anglija, norėjo Italiją aplošti. Bet 
britus baidė Paryžiaus simpatijos bolševikams, o 

italus atstūmė jo neapykanta nacionalsocializmui. 
Dėl to p. Blumas pakviestas prie antros lentos, kur 
Mussolinis dar gerokai pavargins Maskvos kombi- 
nuotėmis žaidžiantį partnerį. 


PRIE TREčIOS LENTOS — 
NERAMUSIS HITLERIS 

Trečioje vietoje — Vokietija. Ji žaidžia ner- 
vingai, nes pirmoje lentoje sulošta partija jos ne- 
džiugina. Ji buvo tikra, kad Berlyno - Romos ašis 
bus stipresnė už Londono - Paryžiaus magistra- 
lę. O dabar turi patirti, kad Italija, turėdama lais- 
vas rankas, gali jos ir neįsileisti į Viduržemio jū- 
rą. Ir, be to, ar tik nemėgins atvėsinti vokiečių 
furor ispanicus?  Wilhelmstrasse sakosi žinanti, 
esą Mussolinis atsisakąs nuo tezės, kad tik pilnas 
gen. Franco laimėjimas galėtų išspręsti Ispanijos 
problemą ir Edeno paveiktas išpažįstąs formulę, 
jog naujas Madrido režimas neturėtų būti tiek 
„raudonas“, kad jam grėstų pavojus patekti į Mas- 
kvos orbitą, ir ne tiek „baltas“, kad jis taptų Berly- 
no satelitu. 

Taip pat nutarimas tą Gentlemen's agreement 
notifikuoti tik didžiosioms prie Viduržemio jūros 
gyvenančioms tautoms, t. y. tik Prancūzijai, Ber- 
lynui nepatinka. Jis jaučiasi išskirtas iš didžio 
politikos žaidimo ir paliktas vienas, Ispanijoje. Ber- 
lynas primena Romai, kad dar lapkričio mėnesį jos 
užsienių reikalų ministeris Ciano Berchtesgadene' 
Hitleriui pažadėjęs petys į petį kovoti Madrido 
fronte, o dabar... Yra tat dėl ko nervintis. 

Bet ir dučės ranka nevisai tikrai graibsto fi- 
gūrą šiame žaidime, nes vokiečių priekaištuose yra 
ir tiesos. Nelengva jam atsikratyti netolimos pra- 
eities paaukojant — kaip tai panašiais atsitikimais 
įprasta — savo ministerį, juk tai jo žentas. Ilgai 
bandė jaunutį grafą prieš jam pavesdamas užsie- 
nių reikalus ir savo dukterį, ir dėl to lengvai jo 
neišsižadės. Bet kaip patenkinti Berlyną neužgau- 
nant to susitarimo, po kuriuo dar neišdžiūvęs para- 
šas? Štai kas kvaršina tą galvą, kuri dabar rymo 
ties vokiečių lenta. Tuo tarpu vis siuntinėja savo 
karius į Iberų pusiasalį ir tai tokiomis masėmis, kad 
darbiečių organas Daily Herald rašydamas apie 
Romos susitarimą išsitarė, jog šis nevertas net to 
popieriaus, ant kurio parašytas! Tikra tiesa. Tai 
negyvai gimęs vaikas, 


KRUVINOMIS RANKOMIS NELOšI! 

Prie ketvirtos lentos incidentas. Prie jos par- 
„ tiją sulošti buvo įsigeidęs SSSRas. Išgavęs Turki- 
jos leidimą savo transportams per Dardanėlius ga- 
benti į Viduržemio jūrą ir provokatoriškai juos 
veždamas pro pat Italiją, norėjo Mussolinį pri- 
versti ir jį įtraukti į politikos partnerius. Diplo- 
matija įlindę į Tautų Sąjungą, o kardu įsiveržę į 
Ispaniją, Rusijos kumunistai tikėjosi ir Mussolinį 
priversti su jais skaitytis. Tačiau tas šiurkščiai 
užvožė lentą. Intriusas, nuo kurio pirštų laša dar 
šiltas Ispanijos katalikų kraujas, nėra nei joks 
partneris. Šach-matas komunizmui! 


76 


7. 


TARP TREčIOJO INTERNACIONALO 
IR TREčIOJO REICHO 
Galutinai paaiškėjo, kad nacionalistams nebus 
lemta apsupti Madridą iš šiaurės pusės. Trūksta 
karių. Šąlančius maurus teko perkelti į šiltesnę 
Andalūziją. Bet ir ten jie mažai naudingi, nes 
religiniais sumetimais gruodžio mėnesy kariauti 
negali. Tą momentą išnaudojo prancūzai kišdami 
pro Perpignano skylę savo pagalbą. 
1937. I. 19, Nr. 14: 


SUKILĖLIAI PAKELIUI Į MALAGĄ 


Gen. Franco tebestovi ant Escorialo - Madri- 
do plento, bet jo kariai nesugeba žengti toliau. Nors 
jie ir smarkiai sumušė raudonuosius, tačiau užsi- 
brėžtas tikslas — iš pietų apeiti Escorialą, iš šiau- 
rės aplenkti sostinę ir iš užpakalio sugriauti Guada- 
ramos frontą — nepasiektas. 

Kas čia kaltas? Artilerija su aviacija, užsie- 
niečių dėka, stovi aukštumoje. Pirmoji šaudo ma- 
tematišku tikslumu, o antroji gyvatiškai lanksti 
Bet jųdviejų triūsas paruošiant kelią pėstininkams 
dažnai eina niekais, kadangi marokiečiai su karlis- 

tais nesykį bijojo išeiti iš apkasų. Jei ne tas baugš- 
tumas, nacionalistai šį kartą ar tik nebūtų išdraskt 
raudonųjų gynimo sistemą nuo sostinės iki pat Gu- 
adaramos kalnų. 

Italai su vokiečiais nepatenkinti ir pačiu gen. 
Franco. Jį norėtų pamatyti fronte, o tuo tarpu jis 


Valenzuela 
A N ID A 4 W S 1JEN 


Anteguera o 
o 


Almeria 


Nacionalistų pietų armijos vadas Oueipo de Llano, 
kurio štabas Sevilijoje, 1937 m. sausio mėn. iš Lali- 
nėjos ir Antegueros pusių pradėjo pulti Malagą. 
toli nuo ugnies linijos užsidaro  Salamancoje ar 
Burgose. Jie reikalauja reformų. Norėtų patys 
perimti valdžią įvairiuose štabuose, bet tam prieši- 
nasi tradicinis ispanų išdidumas. Jie siūlo panai- 
kinti karlistus. Tai esanti muziejinė trupė iš bėdos 
tinkanti operoje Carmen vaidinti, bet ne Madridui 
imti. Mirus pernai paskutiniam jų pretendentui į 

sostą karlistai visai nustoję savo prasmės. 

Marokiečiai teisinasi šalčiais. Dėl to žymi da- 
lis jų perkelta į saulėtą Andalūziją, kur jie pasi- 
žymėjo žygy į Jačno provinciją, o dabar Esteponos 
ir Malagos puolime. Bet ir čia paaiškėjo jų atsi- 
likimas nuo moderniosios karo technikos. Nemo- 
kėdami priprasti prie motorizuoto karo, jie dau- 
giau pasitiki individualine veikla ir dėl to neretai 
stačia galva lenda į nasrus mirčiai. O po keleto to- 
kių nepasisekimų, visai nebenori lipti iš apkasų. 


Kaip matyti, gen. Franco kelias ne rožėmis 
klotas. Didžiausias jam galvosūkis — iš kur gauti 
tuos 60—80.000 karių, būtinai reikalingų karui lai- 
mėti. Nors nuolatos gauna specialistų ir technikų, 
tačiau kas duos jam pėstininkų mases? Gal Hitle- 
ris ir duotų, jei tik reichswehro generolai būtų su- 
kalbamesni. Bet tie bijo nelaiku būti įveliami į 
atvirą karą ir dėl to tik šykščiai šelpia palikdami 
kitiems iš ugnies išgriebti tuos ispaniškus kašta- 
nus, kuriais vokiečių vistiek nepasotinsi. 


SAVAITGALIO SKANDALIUKAS 


Laimė tik, kad raudonarmiečių pusėje nuotaika 
dar blogesnė. Ypač per paskutines atakas jie per- 
gyveno šiurpias valandas. Išgąsdinti sukilėlių 
pasisekimu, gresiančių pačiam Madridui, raudonieji 
ryžosi Prancūziją galutinai sau palenkti. Tam pa- 
leido aliarmuojančių žinių apie trečiojo reicho ver- 
žimąsi į Ispanijos Maroką, iš kur šie grėsią prancū- 
zų kolonijoms šiaurės Afrikoje. Juos įkaitinti į 

Paryžių siuntė net savo atstovus. Būdinga, kad 
kartu su jais scenoje pasirodė ir bolševikų amba- 
sadorius vyriausybininkams Rosenbergas. Ką Va- 
lencija piešė pilkomis spalvomis, tą Maskva sutam- 
sino taip, kad vokiečiai išėjo dar juodesni už tuos 
afrikiečius, kuriuos — anot raudonųjų prokurorų 
— ruošiasi užvaldyti. 


st 
A SPANISCH 
0 MARO(KL 


KANARISCHE I 


Juodoji strėlė žymi Ispanų Maroką, kur gen. Franco 
lėktuvu atvykęs iš Kanarų salų pradėjo sukilimą. Dėl 
šios kolonijos prasidėjo ginčas tarp Prancūzijos ir 
Vokietijos. 


Triukas pavyko. Žinomasis Pertinaxas laikraš- 
ty Echo de Paris jau apraudojo prancūzų Maro- 
ką ir posesijas gretimoje Sacharoje, o socialistų 
Pcpulaire buvo tikras, kad nei Madrido naikinimas, 

nei galimas Franco laimėjimas Prancūzijai nebūtų 
taip nuostolingas, kaip vokiečių išlaipinimas Afri- 
kos krantuose. Delbosas aliarmavo Londoną. 
Psichozas paėmė ir įspūdingąjį Edeną. Dar neap- 
sidžiaugęs savo Gentleman's agreement, patiria 
naujų sunkumų. Tuoj į admiralitetą. Bet admi- 
rolai nelinko į siūlomą blokadą, nes kažin kur juos 
nuvestų, nekartą jau apsirikęs, jų užsienių reikalų 
ministeris. 

Daugiausia šalto kraujo parodė Times, kuris 
buvo geriau informuotas už patį Foreign Office. Jo 
korespondentas iš Tangerio pranešė, kad admi- 
nistracijos ir kariniu atžvilgiais vokiečiai nekelią 
susirūpinimo. Tik jų ūkiška veikla esanti labiau 
išplėsta. Ta proga sužinota, kad Franco, negalėda- 
mas pinigais atsilyginti už paramą, leidžia eksploa- 
tuoti už Melilos esančias kasyklas. Darbui pasku- 
binti atvykę iš Vokietijos ir pora šimtų inžinierių. 
Bet kariškų jėgų nesą matyti. 

Truputį kitaip su propaganda — tarp čiabuvių 
skleidžiama Hitlerio Mein Kampf arabų kalba. 
Ypač patinka tos vietos, kurios nukreiptos prieš 
marokiečių išnaudotojus — žydus. Kadangi ne bal- 
tųjų rasių puolimai praleisti, čiabuviai ryte ryja tą 
garsiąją knygą. 

Gavęs tokias informacijas Londono admiralite- 
tas nuramino dar iš Italijos - Etiopijos karo viso- 
kias sankcijas pamėgusį Edeną, o tas iš savo pusės 
gavo apmalšinti Delbosą. Kai dar — dėl visako — 
Hitleris patikino ambasadorių Francois - Poncet, 

kad trečiasis reichas nemano kolonijų klausimo 
judinti marokiečių pagalba, šis savaitgalio skanda- 
liukas baigėsi melodramatišku susitaikinimu, visai 
kaip smagioje Strausso operetėje. 

Iš didelio debesio tat mažas lietus. Net toks 
uolus Prancūzijos gynėjas kaip Bernus savo 
Journal des Dėbats patarė vyriausybei daugiau ne- 
siangažuoti neturint „akivaizdžių įrodymų“. Bent 
šįkart Rosenbergui avantiūra neišdegė. 


FYGOS LAPELIS 

Bet ir taip jis gali būti patenkintas, nes paga- 
liau kuo skiriasi liaudies fronto vyriausybės „pra- 
virų durų“ politika nuo atviro įsikišimo? Juk Pa- 
ryžiuje, visiems žinant, veikia raudonųjų propa- 
gandos ir verbavimo centras, kuris savo tinklus net 
į užjūrį meta. Sutrauktas jėgas — vis sekant Action 
Francaise — perveda į Perpignaną, kur jos rikiuo- 
jamos ir net mankštinamos. Iš ten kasdien „raudo- 
nasis ekspresas“ karius gabena į Ispaniją. Pasų 
kontrolė ir vizų išdavimas esą daugiau vietos ko- 
munistų, negu valdžios kompetencijoje. Kataloni- 
jos milicininkai net uniformuoti švaistąsi po mies- 
tą. 

Kitas centras — Marseille. Ten priiminėjami 
iš Odesos plaukią laivai, ten perkami ir perkrauna- 
mi ginklai. O ko negalima išgabenti nei traukiniais 
nei laivais, tai iš Tuluzo pristatoma lėktuvais. Mui- 
tinė, taip tvirtina Echo de Paris, užmerkusi net 
abidvi akis. Esanti gavusi instrukcijų iš aukščiau. 

Ar tat nuostabu, kad čia vykdomos ir karo 
operacijos? Sakysime, kai tik katalonams blogai, tai 
iš Bilbao pro Bayonne įstrižai Pietų Prancūziją į 
Barceloną plaukia raudonarmiečiai. O kai baskams 
nesiseka, tai pro Port - Bou tuo pačiu keliu raudo- 
nieji skubinasi atgal. Per tai čia dabar toks judėji- 
mas, kad patriotiški laikraščiai, kaip Jour, Echo de 


Blumas 


Paris ir k., šaukte šaukiasi valdžios intervencijos. 
Valencija - Barcelona - Perpignanas esą tik etapai, 
kuriais trečiasis internacionalas žengsiąs ir į Pary- 
žių. | 

Bet Paryžius nusiplauna rankas nurodydamas į 
dalyvavimą nesikišimo komitete. O tas komitetas 


pradėtas su nuodėme, nes tą pačią rugpiūčio 8 d., 

kada Blumas skelbė Prancūzijos neutralitetą, buvo 
duotas leidimas raudoniesiems 80 lėktuvų prista- 
tyti. Ir nuo to laiko per Delbosą nesikišama, o per 
Jouhaux, profesinių sąjungų vadą, kišamasi. Bet 
dėl to pirmasis su antruoju nesipyksta, priešingai, 
sutaria, nes ministeris bijo trečiojo reicho, o sindi- 
kalistas — nacionalsocializmo. 

Kadangi jau nuo visų stogų žvirbliai čirškia 
apie šį „nesikišantį kišimąsi“, liaudies frontas buvo 
reikalingas fygos lapelio „,„Perpignano skylei“ pri- 
dengti. Ją ir pridengė įstatymu, draudžiančiu sava- 
noriams vykti į Ispaniją. Pridengė, bet neužkišo, 
nes — taip klausia Le Temps — koks gali būti ne- 
sikišimas, už kurį balsuoja ...komunistai?! 


„TAUTOS PRIEšAS“ NR. 1. 

Taigi, įstatymas sau, o skylė sau. Pro ją bus iš- 
leidžiama tiek žmonių ir tiek ginklų, kiek reikės ir 
stambiausiems nacionalistų laimėjimams atsverti. 
Paryžiui gen. Franco nebūtų baisus, bet jį baido 
generolas Faupelis ir visi tie vokiečių specia- 
listai ir technikai, kurie — jo manymu — rengia 
Prancūzijai antrą sieną su Vokietija. Prancūzija 1a- 
biau mėgsta kitus imti į reples, negu pati būti 
spaudžiama. Dėl to nuo pat užgimimo jai pavojin- 
gos Vokietijos, ji „anapus“ jos, rytuose, pasirūpino 
talkininką savo arkipriešui iš dviejų pusių užša- 
chuoti. Didžiajame kare tobulai veikusios šios rep- 
lės Prancūziją nuo pražūties išgelbėjo, dėl to ir 
dabar grūmojo dviem frontais. Tam pirma Lėnkiją 

panaudojo, leisdama jai savo kaimynų sąskaiton su- 
stiprėti — tuomet mes praradome Vilnių — o dabar 
Rusijai atsistojant ant kojų, linksta prie galinges- 
nio partnerio. Caras ar komisaras — jai visvien, 
kad tik padėtų vokietį įbauginti. Versailles'io su- 
tarties likvidacijai einant, trečioji respublika bet 
kokia kaina ir su bet kuo dėsis į sąjungą prieš Ber- 
lyną. Paryžiaus frakas šalia Maskvos milinės — 
keista pora, bet pačios istorijos sutuokta. 

Į tą nenatūraliąją bičiulystę dėtis Prancūziją 
verčia ir nykstančios tautos jėgos. Dar Pasaulinia- 
me kare ji viena nepajėgė atsispirti vokiečiams, o 
nuo to laiko ji dar labiau nusilpo. Divorsai, abor- 
tai skinte skina prieauglį. Jam padidinti įpilietina- 
mi svetimšaliai, iš kolonijų įsileidžami spalvuotieji. 
Bet tauta nuo to nestiprėjo. Dar 1870 m. Prancūzija 
turėjo lygiai tiek pat gyventojų kaip Vokietija — 
30 milijonų, o dabar teturi vos 39, kai tuo tarpu 
trečiasis reichas priaugo net iki 65 milijonų. Su- 
prantama tat, kodėl ji ne tiek iš meilės, kiek iš bai- 
mės užsitikrina slavo pagalbą prieš germaną, o atsi- 
lygindama Maskvai, remia jos kišimąsi Ispanijoje. 
I: pati turi kištis, jei nori gyventi, o gyventi ji 
nori. 


1789 M. SAULĖLYDIS 

Bet griūva ne tik biologinis pagrindas tautos, o 
ir ideologinė struktūra valstybės. Toji ideologija, 
pagimdyta 1789 m. revoliucijos ir išnešiota kone 
po visą Europą, blanksta. Daug kur įsitikinta, kad 

šūkis Laisvė - lygybė - brolybė individams ne- 
davė tikros laisvės, tautų neapdovanojo lygybe ir 
tarp valstybių neįgyvendino brolybės. Kritikuoja- 
ma viskas, kas savo šaknis turi Prancūzų revoliuci- 
joje. Paneigiama individualizmas su liberalizmu. 
Prancūziškos demokratijos idėja, švietusi 19 šimt- 
mečiui kaip aušrinė, 20 amžiui jau tik vakarinė. Di- 
džioji respublika skaudžiai atjaučianti italų, vo- 
kiečių ir dar kitų atsimetimą nuo jos idealų, su vil- 
timi žiūri į naujas „demokratijas“ ir dėl to karštai 
sveikino jauną Ispanijos respubliką, ją gina kaip 
liūtė savo vaiką. 

Laimėjusi Iberijoje, ji tikisi sustiprėti ir sava- 
me krašte, kur revoliucijos ideologija kenčia nuo 
tų Ikkompromitacijų, kurias atidengė Vallėry - Ra- 
dot savo knygoje Masonerijos diktatūra ir kruvinai 
demonstravo Staviskio afera. Skaudu, kad trečioji 
respublika neišvengia įtakos iš masonų, žydų ir ko- 
munistų, kurie negailestingai barsto šitai genialiai 
tautai sukrautas simpatijas. Bet jie visi kartu neiš- 
gelbės 1789 metų. Jų neapgins nei šūviai iš Madri- 
do. , 

Tarp trečiojo internacionalo ir trečiojo reicho 
braška trečioji respublika. 

BOMBOS Į SALAZARĄ 


Naujųjų metų pirmomis dienomis, maurams 
vėl atgavus laisvę kariauti ir sulaukus gausios 
paramos iš Italijos, pietų armijos vadas Oueipo 
de Llano pradeda ofenzyvą prieš Malagą. Tąso- 
masi visą 1937 m. sausio mėnesį dėl šito svarbaus 
punkto. Jį užėmę nacionalistai laimėtų pirmą uos- 
tą Viduržemio jūroje. 

Pajutęs pavojų kominternas padvigubina savo 
pastangas laimėti Franco užnugarį dengiančią 
Portugaliją, kurią ateityje norima sujungti su 
Ispanija į vieną bendrą sovietišką ,,Iberų res- 
publiką“. Didžiausia kliūtis — faktiškasis Portu- 
galijos valdovas, ministeris pirmininkas Salaza- 
ras, dėl to jis vaišinamas bombomis. 

1937. II. 3, Nr. 27: ' 


KAIRIŲJŲ OFENZYVOS BELAUKIANT 


Išžygiuodamas į Malagą, gen. de Llano per 
radio gyrėsi, imsiąs šį miestą, kada tik jam patiksią, 
ir raudonojo komendanto oda pataisysiąs batą. 

Iš karto neblogai sekėsi. Pakraščiu verždama- 
sis Sevilijos viešpats, paėmęs Esteponą su Marbel- 
la, jau artinosi prie Terremolinos. Bet čia jį pasiti- 
ko rusų generolai su tarptautine brigada ir varė de 


87 


Llano atgal į Marbellą. Tokį nepasisekimą galima 
buvo numatyti, nes siaurame pakrašty puolikas, ne- 
galėdamas išvystyti savo jėgų, lengvai galėjo būti 
sustabdytas. Tada de Llano bandė iš šiaurės bei ry- 
tų, kur savo jėgas plačiau galima buvo išvystyti. 
Ten prie jau anksčiau užsitikrintų  Anteguera ir 
Colmenar laimėjo dar Alhamą, tačiau Sierra Teje- 
dos kalnyno peržengti neįstengė. Ir taip Malaga 
liko nepaimta, ir batas — nepataisytas. 


e Cordoba | ION 
| Granada 
e Sevilla o | 


| 


Gen. de Llano, turįs savo štabą Sevilijoje, puola 
Malagą iš Lalinėjos ir iš Granados pusių. 


Tam radio strategui patartina greičiau lopyti 
savo aulus prieinamesne oda, jie netrukus jam gali 
būti labai reikalingi, nes, kaip girdėti, raudonieji 
ruošia generalinę ofenzyvą. Jau kuris laikas tuo 
tikslu eina derybos tarp Valencijos, Barcelonos ir 
Bilbao. Vieningas frontas, berods, užtikrintas. 

Tuo tarpu eina paruošiamieji darbai. Stengia- 
masi užimti puolimui patogesnes pozicijas. Prieš 
kelias dienas raudonųjų prie Madrido buvo puola- 
ma žinomoji „Angelų kalva“, kuri, žymiai gynėjų 
daliai perbėgus, jiems ir atiteko. Vargais negalais 

Nacionalistai į Malagą žygiuoja Marbellos-Terremoli- 
nos ir Antegueros-Colmenaro kryptimis. 


gen. Varela su ištikimesniais kariais tą svarbų 
punktą atsiėmė. Panašiai ir kitur raudonieji mėgi- 
na išlyginti frontą. Tai daug kur sekasi, nes ligšiol 
šlubavęs jų apsiginklavimas vis eina geryn akty- 
vaus prancūzų liaudies fronto „nesikišimo“ dėka. 

Kai kas vis dar mėgina užginčyti jo intervenciją. 
Bet ką dabar pasakys sužinojęs, kad visagalio pro- 
fesinių sąjungų vado sūnus Paulius Jouhaux 
šiomis dienomis Belgijoje pagautas organizuojant 
ginklų kontrabandą į Barceloną? Tik nesupranta- 
mas belgų elgesys. Savo diplomato Borchgravės 
žudikams parduoda ginklus! Bet ką reiškia tautos 
garbė karo pelno šakalams! 


Pasiruošdami savo ofenzyvai, kairieji nepamir- 
šo nei Portugalijos, kuri jiems jau seniai krislas 
akyse. Dar 1926 m. atsikračiusi marksistiškų bei 
masoniškų griovikų, Portugalija pasirodė kurčia 
tiek Paryžiaus Grand Oriento gundymams, tiek 
Maskvos komisarų grasinimams. Kai pernai sukilu- 
siems Ispanijos nacionalistams Portugalija tapo 
tvirta atrama, jos priešai nebetverdami pykčiu, or- 
ganizavo jūrininkų pučą, o tam nepavykus, dabar 
sprogdina, mėto bombas į Franco užnugarį, den- 
giantį ir be jų žinios bei sutikimo socialines refor- 
mas pravedantį Oliveirą Salazarą. 


Iš KUNIGŲ SEMINARIJOS Į | 
MINISTERIŲ KABINETĄ 


Oliveiras — kaimiečių sūnus, kuriam ga- 
bumai ir pamaldumas atidarė duris į kunigų semi- 
narija. Studijavo uoliai ir švietė savo pavyzdžiu. 
Priėmęs mažuosius šventimus, sakė pamokslus. Ta- 
čiau pajutęs, kad jam skirta kita misija, atsisėdo į 
Coimbros universiteto suolus. Bet neilgai juos zu- 

lino teisę bei ekonomiką bestudijuodamas, nes jo 
protu ir darbštumu susižavėję profesoriai, bema- 
tant jį įsodino į katedrą. Tada jo kambarėlyje švie- 
sa per naktis nebeužgesdavo. Daug garsenybių yra 
mačiusi ši, dar 1307 m. įkurta Aukštoji mokykla, 
bet tokių darbo fanatikų nedaug tepriglaudė. 


Salazaras 


Iš savo viengungiškos celės stebi gyvenimą. Jo 
tėvynę slegia Didžiojo karo našta. Biudžetas iškle- 
ręs, deficitas veja deficitą, infliacija baudžia taupy- 
tojus, glosto skolininkus, o padėties vis tiek nepa- 
gerino, nes brangstančią žaliavą reikia pirkti suly- 
susia valiuta. Kraštas iki ausų įsiskolinęs anglams, 

o šie pasaulio anstoliai ceremonijų nedaro. Eilinė 
revoliucija už durų. S | 

Bet kuo šįkart blizga generolų kardai? Ar tik | 
ne tuo pačiu troškimu pasisotinti, kadangi, jų ma- 

Portugalija dengia nacionalistinės Ispanijos užnugarį. 
Balta sritis — gen. Franco, taškeliais pažymėta — 

vyriausybininkų. 4 | 

nymu, pozicija pakankamai prisiplėšusi. O šiaip ar 
tik ne tomis pačiomis masoniškomis intrygomis 
prieš katalikus, kurie dėl savo tradicinio žlibumo 
nepajėgia atsispirti? Bet ar šie amžinai turi palikti 
tėvynę garbėtroškoms ir „auksakaliams“? 

Tą klausimą statyti buvo jaunam profesoriui 
tas pats, kaip į jį atsakyti. 1921 m. pasirodė viešu- 
moje: išleido dienraštį, įėjo į seimą. Tačiau Lisabo- 
na mirtinai nusivylė: šitas po masonų žvaigžde gi- 
męs ir sovietų kūjo nukaltas parlamentas tautos 
neprikels. Tik vieną dieną dalyvavęs posėdžiuose, 
grįžo į savo vienuolišką vienatvę. 

1926 m. tauta sukilo. Bet kaip valdyti be pini- 
gų? Finansus perėmęs generolas prisistatydamas 
savo valdininkams skundėsi: „Apie pinigą aš netu- 
riu nė mažiausio supratimo. Tik viena matau, kad 
čia velnioniška netvarka“. Verkiant reikėjo nesusi- 
tepusio specialisto. Revoliucija iškasė Salazarą. 

Bet ir šįkart jo gastrolė buvo trumpa: šeštadie- 
nį atvyko į sostinę, o ketvirtadieni ją vėl apleido. 
Mat, ir naujoji šluota nenorėjo iššluoti mirtingos 
nuodėmės — padaryti daugiau išlaidų, negu kad 
yra pajamų. Tuomet įvyko, kas turėjo įvykti — 
Portugalija subankrutavo. Tautų Sąjunga sutiko 
gelbėti, tačiau tik valstybės suverenumą pažei- 
džiančiomis sąlygomis. Verčiau tat priimti savo 
tautiečio: ultimatumą, negu svetimųjų jungą. Tele- 
grama į Coimbrą. Salazaras tyli. Delegacijos į Co- 
imbrą. Salazaras spiriasi. Pagaliau be sąlygų jam 
paveda finansus. 


93 


NUO BANKROTO IKI IMPERIJOS 


Pirmas jauno ministerio žygis — nutraukti de- 
rybas su Ženeva. Portugalija pati išsigelbės. Antras 
— atsišaukimas į tautą: „Aš finansus sutvarkysiu. 
Savo laiku duosiu viešą atskaitą, o dabar prašau pa- 
sitikėti ir paklusti. Aš valdžios neištroškęs, neradęs 
pritarimo išvyksiu. Kasdien eina traukiniai į Coim- 
brą“. 

Nuo šios negirdėtos portugalams kalbos praėjo 
jau devyneri metai, bet Salazaro nebeišleido. 1933 
m. pavedė jam ministerio pirmininko vietoje refor- 
muoti visą kraštą. Tuoj sustiprino valdžią ir atsta- 
tė valstybės autoritetą. Padarė galą tai liberalistinei 
valstybei, kurios vieną pusę metų valdė maso- 
nai, o kitą — kominternas. Bet žinodamas, 
kad valstybė yra aparatas, kuris tik gyvas tautos 
jam įkvepiama siela, Salazaras ugdo iš jos gelmių 
trykštančias jėgas. 


Didžiausias jos turtas — asmenybė. Ja remiasi 


visa civilizacija ir ji viena tekuria kultūrą. Kol 
Portugalija galėjo didžiuotis tvirtomis asmenybė- 
mis, ji Vasco da Gamos laikais sukūrė galingiausią 
kolonialinę valstybę, Lisaboną padarė pirmu preky- 
bos centru, o Camoėnsu įžengė į pasaulinę litera- 
tūrą. Salazarui tat pakankamai pagrindo  ASME- 
NYBE didžiosiomis raidėmis į savo reformą įra- 
šyti. ė 

Jis žino, kad jokia valdžia neatstos asmenybės. 
Valdančiųjų pastumdėlis prastas kūrėjas. Dėl to 

charakterių nelaužo. Kaip jis pats nedarė karjeros 
ant savo tautiečių sprando, taip nė savo ministe- 
riams neleidžia jų sąskaiton iškilti. 

Reformatorius nemėgsta privačios iniciatyvos 
slopintojų, tiesiog nekenčia abortininkų, pakertan- 
čių kiekvieną pasikrutinimą ir tų, kurių vienintelė 
valstybinė išmintis — ne partijoje ir ne įstaigoje 
gimusį  užsimojimą apskųsti saugumo  orga- 
nams. Portugalų vos 6,5 milijonai, o valdyti jie turi 
net 2,2 milijonų kmž žemės. Bet 20 kartų už pačią 
Portugaliją didesnių kolonijų neišlaikysi partijos 
komisarų aprėktais pavaldiniais. 

Dėl to Salazaras neapsiima „aptildyti“ tautos, 
nesiekia viską suvalstybinti. Jis greičiau linkęs at- 
valstybinti, kad tik sužadintų naujų energijų. To- 
kių jam niekad per daug nebus, nes išgelbėjęs 
kraštą iš bankroto, pasiryžęs atstatyti Luzitanijos 
galybę. Nutilo pesimistai, kurie kolonijas jau norė- 
jo parduoti kaip seną trantą. 

Portugalija iš naujo iškeliaus Vasco da Gamos 
keliais. Sujungs savo posesijas Afrikoje ir Azijoje 
su tėvyne Europoje į naują imperiją. Kraštas al- 
suoja nauja viltim. 


NEPORTUGALIšŠKAS 
PORTUGALIJOS VADAS 

Kuria Salazaras tą imperiją tyliu darbu. Jam 
nerūpi ta valdžia, į kurią buvo atitemptas. Jau du 
kartu iš Lisabonos bėgo, bėgs ir trečią kartą, jel 

bus verčiamas tarnauti kokiai klikai. Su vienu če- 
modanu jis atėjo į palocių, su vienu jį ir apleis. Jis 
nepaiso generolų pronunciamento, jo nejaudina 
lyderių intrigos. Jis teklauso savo sąžinės. 

Kraštas savo vadą retai kada išvysta. Tik būti- 
nomis progomis pasirodo: planams išpopuliarinti, 
apyskaitai duoti. Gryna sąžine jis atsistoja prieš jį, 
juk jo biudžetas sueina centas į centą, juk jo val- 
džia tai nebėra įprastas legalizuotas plėšimas ir jo 
valstybės kontrolė yra daugiau negu buhalterija 
išeikvojimams registruoti. 

Liaudis visa tai žino ir dėl to aklai juo pasitiki. 
Moralinis jo autoritetas jam leidžia apsieiti be pro- 
pagandos ministerio. Nelydi jo nė ta svita, be kurios 
ne tik dučės, bet ir komisarai nesirodo: sekliai, 
fotografai, garsiakalbiai. Ir anekdotais tautos ne- 
prikelsi, primygtinai primena Salazaras savo opere- 
tiškų politikierių išpaikintiems tautiečiams. 

Iš šūkio Panem et circenses jis težino rūpini- 
mąsi duona. Tam ir naktimis kamuojasi. Savo misi- 
jai šis politikos asketas paaukojo ir šeimos laimę. 
Žaidimais rūpintis nėra kada. Jo tautiečiai jų ir be 
jo susiras. Jie tik stebisi tokiu neportugališku va- 
du. Bet jie dėkingi jam, kuris atsveria jų ydas ir 
dirba, kada jie žaidžia, budi, kada jie miega. 


SUSITIKIMAS 


Kur rasti Jo Ekscelenciją? 
Užkopkime į Lisabonos aukštamiestį, pasibels- 
kime į vieną tų daugybės šlaitą kaip grybukai apli- 

pusių mažyčių namelių. Ankštame salionėly kny- 
gos. Ant staliuko žurnalų — įvairių sričių, visokio- 
mis kalbomis. Jauti, kad čia profesoriaus gyvena- 
ma. Čia ir jis pats. 

Stambus vyras — ūkininkas su mokslininko 
bruožais. Plati ranka išsitiesia, Juodi plaukai krin- 
ta ant jo giedrios kaktos. Tiesus jo žvilgsnis ty- 
rinėja svečią, lyg norėdamas jį priskirti į tuos eta- 
tus, kuriuos žino atmintinai, 


Kuo Jūs grindžiate savo veiklą? 


Idėjomis! Be principų pražūsi audringame gy- 
venime. 


— Kokiomis idėjomis? — neatstoja lankytojas. 
Ramiu mostu nuo lentynų parenka krūvelę 
knygų: Augustino, Tomo Akviniečio. Atskleidžia 


encikliką Rerum novarum, Skaito iš Ouadragesimo 
anno. 


— Nejaugi galima lotyniškus traktatus įgyven- 
dinti? - S 


Nuveda į priemiestį. Parodo tuos dailius name- 
lius, kuriais nusėtas visas laukas — darbininkų ko- 
lonija. Sode krykštauja vaikai. Štai gyva encikli- 
ka! Mieste nebebus benamių, kaime — bežemių. 


— Jūs, tur būt, neturite priešų? 
— Priešų. Nesistengiu tokių įsigyti. Bet tokių 


turi mūsų idėjos. Tikėkite, nelengva tarp fašizmo 


97 
7. Strategija ties Madridu 


pyksta, kairė grasina. Bet kol Dievas laiko, dirbsiu. . 


Kataliko valstybininko dalia: Į Salazarą — 
bombos! Bet apgriautoje savo ministerijoje jis iš 
kaktos tik braukia savo garbanas ir gilinasi į eina- 
muosius reikalus. Kataliko valstybininko pasiryži- 
mas! 


ir komunizmo kurti krikščionišką santvarką. Dešinė | 
| 
| 

PELENAI IšDIDŽIOMS GALVOMS 


1937 m. vasario mėn. 8 d. gen. Gueipo de Lla- 
no, remiamas gausių italų būrių, paima Malagą 
ir laimi gerų 200 km ilgumo liniją prie Vidur- 
žemio jūros. Tiek pat kilometrų sutrumpėjo ir 
frontas, kas leidžia nacionalistams stambias jė- 
gas perkelti į Madrido frontą. Laimėję Malagą, 
sukilėliai nūn tiesiog susisieks su savo Maroku. 

1937, II. 10, Nr. 33 (Pelenų dieną): 


PAGELBINĖ AKCIJA PRIE MADRIDO 


Nacionalistai, sužinoję apie ruošiąmą bendrą 
raudonųjų ofenzyvą ir norėdami užbėgti visokiems 
galimumams už akių, patys pradėjo pulti. Norėda- 
mi būti tikresni, iškart atakavo ir Madridą ir Ma- 
lagą. 

Madrido puolimui sukilėliai vargu ar skyrė 
sprendžiamos reikšmės, nes visuotiniam puolimui 
šitoje vietoje laikas dar nėra atėjęs. Atakos tikslas 
bus buvęs prie sostinės sulaikyti kiek galint didesnį 
raudonarmiečių skaičių, kad Malagą puolančiam de 
Llano būtų lengviau. Bet kartu su šia intencija bu- 
vo siekiama operatyvinio tikslo, būtent, iš pietų 

pusės labiau apsupti sostinę. Tam tik ką iš ligoni- 
nės grįžęs gen. Varela, vienas narsiausių Franco 
padėjėjų, tris dienas iš eilės taip smarkiai puolė 
Madrido — Aranjuezo liniją, kad gynėjai vietomis 
net iki 10 km. turėjo pasitraukti, užleisdami nacio- 
nalistams visą žemės plotą iki Jaramos upės, toje 
vietoje, kur įteka į Manzanaresą. 

Tuo sostinė iš pietų pusės panašiai apsupta, 
kaip kiek anksčiau ji gen. Molos buvo apeinama 
iš šiaurės. Dar keletas tokių žygių ir Madridas šių 
replių spaudimą skaudžiai pajus. Mes tikime Va- 
lencijos min. pirm. Caballerui, kad sostinė gerai 
fortifikuota; tačiau ką reiškia tvirtovės, kurias ga- 
lima apeiti? 


O TIKRAS SMŪGIS — MALAGAI 

Pasinaudodamas savo kolegos pagalbine akci- 
ja, gen. de Llano antrą kartą puolė Malagą, tik 
šįkart gudriau: nebepasitenkino forsuoti pakraštinį 
kelią pro  Fuengirolą ir Terremoliną, kuris dėl 
savo siaurumo neleidžia plačiau užsimoti, bet tuo 
pačiu laiku puolė dar iš Rondos, Antegueros ir 
Alhamos. Šitam koncentriniam puolimui, kurį iš 
jūros pusės parėmė kreiseriai, o iš oro lėktuvų 
ekskadrilės, raudonieji atsispirti jau nebepajėgė ir 
kaip demoralizuotas gniužulas ritinosi į rytus, vis 
vejamas lėktuvų, šarvuočių ir laivų. 

Po Toledos paėmimo praeitų metų rudenį ir 
prisimušimo prie sostinės, Malagos užkariavimas 
yra pirmas tikras nacionalistų laimėjimas. Nebuvo 

lengva įsiskverbti į tą miestą, nes raudonieji jau 
grynai dėl savo reputacijos jį gynė iš paskuti- 
niųjų. Antrai atakai atlaikyti atgabeno savo gele- 
žinę gvardiją — tarptautinę brigadą, bet ir ta buvo 
palaužta. Nors rusai dėl prestižo ir iš kailio nėrė- “ 
si, tačiau ir jie buvo įvelti į bendrą debaklį. 


NACIONALISTAI ĮSITVIRTINA 
VIDURŽEMIO JūŪROJE 

Šiuo laimėjimu gen. de Llano rehabilitavosi — 
įrodė, kad jis ne tik mikrofonais, bet ir patranko- 
mis moka kariauti, Visą akciją jis vedė pats iš sa- 
vo štabo kreicery „Canarias“. Jo pergalė naciona- 
listams daug reiškia. Ji pakels jų nuotaiką, kaip 
Alcazaro išlaisvinimas. Jie patyrė, kad laimė dar 
nėra nuo jų nusisukusi. Raudonieji greit gaus pa- 
justi šio laimėjimo sukeltą entuziazmą. 

Nemažiau reikšminga reali Malagos reikšmė. 
Juk šis miestas su savo 200.000 gyventojų, su savo 
vaisių, vyno ir metalų turtais apylinkėje, nepap- 
rastai parems nacionalistus. Pats uostas yra 
svarbus tuo, kad tai pirma Viduržemio jūroje lai- 
mėta vandens stotis. Įkėlę koją į tą jūrą, stengsis 
sau laimėti dar naujų uostų. Kiek tai jiems seksis, 
sunku pasakyti. Nors ispano veiklumą išreiškia 
šaukštukas, tačiau šis su keliais minusais, nes retai 
kada ištveria iki galo. Neperdėti Malagos laimėji- 
mo reikšmės verčia ir tas faktas, kad de Llano su 
savo „ispanais“ kol kas lengviausiai susikalba ita- 
liškai ir vokiškai, 

PERVIRšŠYTA „NORMA“ 


Prieš išbėgdami, raudonieji ir čia žudė, kas pa- 
puolė. Nėra tokio tamsaus rašalo aprašyti tiems bai- 
sumams, kuriais kankinami žmonės vien dėl to, kad 
jie katalikai. 

Pastaraisiais šimtmečiais visame pasaulyje už 
Bažnyčią atiduodavo savo gyvybę maždaug po 
100.000 viename amžiuje, t. y. apie 1000 kasmet. 
Reikia pasakyti, kad XX amžius bolševikų, o ypač 
raudonųjų dėka, savo „normą“ ne tik išsėmė, bet 
dar skaudžiai perviršijo, o dar tik trečdalis to iš- 
girtojo šimtmečio tepraėjo... Yra tat ką kaltinti. 

Bet kartu yra ir ko susimąstyti ir klausti, ar 
kartais patys katalikai nebus irgi nusikaltę tradi- 
ciniu ispanų išdidumu ar apsileidimais, paruošian- 
čiais nors dalį tos dirvos, kur šiandien taip demo- 
niškai siaučia raudonasis teroras? Kaip jie patys 
apie tai mano? 


KLEBONAS: 


Besiartinančios katastrofos ženklus savo die- 
norašty pažymėjo vienas klebonas, kurio užrašus 
išleido Ispanijos Ketteleris Tėvas Palau SJ. — 
Diario intimo de un cura espano! (1919 — 1931), 
Barcelona 1932. 

Klebonas rašo: „Šiandien dalyvavau seserų ve- 
damos mergaičių mokyklos katekizmo šventėje... 
Jos poterius ir klausimus gerai mokėjo... tačiau nė 
viena negalėjo man pasakyti, ar ir maldų turinį su- 

pranta. Kur yra mūsų Tėvas? Kur yra dangus? 
Kieno vardas turi būti garbinamas? Tyla! Tyla! 
Sumišusios seserys teisinosi, kad tokių klausimų 
katekizme nesą. Ir kapelionas manimi nepatenkin- 
tas. Visa tai nesą reikalinga žinoti, nes Dievas rei- 
kalaująs ne žinojimo, o pamaldumo““, 


STATISTIKAS: 


1932 m. Katalikiškoji Ispanija su savo 23,8 mi- 
lijonais gyventojų išleido 93 teologiją liečiančius 
raštus. Tuo pačiu laikų ortodoksiškoji Bulgarija su 
savo vos 6 milijonais jų išspausdino 152, o evan- 
geliška Danija su 3,55 milijonais — net 220. O ei: 
nant Danijos proporcija, Ispanija turėjo išleisti ne 
mažiau 1400 teologijos raštų, t. y. 14 kartų dau- 
giau negu iš tikrųjų yra išleidusi! 

Taip skaitome pačių Ispanijos dvasininkų 1932 
m. sudarytoje statistikoje, 


KARDINOLAS: 


Ispanijos primas kard, Goma (Toledo), svars- 
tydamas savo klero nepasisekimus, viename gany- 
tojiškame rašte kaltina jų pamokslus: 

„Pamokslas sakyti yra kunigo teisė ir prieder- 
mė. Tai griežta pareiga, kuri mūsų — kad ir sun- 
kiosiomis sąlygomis — turi būti pildoma. Be šito 
ministerium verbi Bažnyčia nebūtų atsiradusi, 
dėl to ji šitą ministerium be atvangos per am- 
žius turi ūgdyti. Pastebėjus, kaip greitai tauto- 

je nyksta religinis jausmas, paaiškėja, kad reikia 
pamokslus sakyti su daug didesniu pasišventimu, 
nes kitaip šios dienos religinis indiferentizmas ry- 
toj virs religijos neapykanta. Pamokslininkas yra 
reikalingas ir „retorikos technikos“ ir idėjų. Tikin- 
tieji turi pajusti, kad pamokslininkas tiki tuo, ką 
skelbia. Turime nepailsdami skelbti Dievo žodį“. 

Kardinolo būta pranašo, nes vos porai mėne- 
sių praėjus, jo minimas „religinis indiferentizmas“ 
ir virto „religijos neapykanta“. 


FILOSOFAS: 


Savo veikale „Dievo valstybė“ paskutinis dide- 
lis Ispanijos filosofas Donoso Cortės (1809 — 53) 
iškelia tą problemą, kuri dar 19 amžiaus pradžioje 
pradėjo kamuoti nevien tik Ispaniją: 

„Vargas tiems, kurie nesupranta naujųjų laikų 
dvasios... Šiandien svarbu blogai paskirstytus tur- 
tus teisingai padalyti. Tai... vienintelis klausimas 
šiuo laiku jaudinąs pasaulį. Jei vyriausybės šios 
problemos neriš, ją išspręs socializmas. Šiandien 
tegalimas vienas taikingas šio klausimo sprendi- 
mas, būtent, gigantišku egoizmu sukrautus turtus 
milžiniškomis išmaldomis išdalinti“. 


OFICIOZAS: 


Žymiausias katalikų laikraštis E! Debate 1936 
birželio mėn. 14 d. tai degančiai problemai gvil- 
denti paskyrė specialų numerį. Jame skaitome: 

„Iš 1.455.422 registruotų žemės savininkų 590. 
142, t. y. 40,745 teturi mažiau vieno hektaro že- 
mės. T. y. beveik pusė registruotų valstiečių kartu 
valdo tik 1,595 visos Ispanijos žemės. 

Daugiau, negu 500 ha turi 6690 savininkų, t. 
y. 0,495 dvarininkų savo žinioje turi 3075 visos kul- 
tivuotos žemės. Pridėjus prie šitų skaičių dar ki- 
tus dvarininkus, sužinome, kad 475 dvarininkų kar- 
tu valdo 6475 dirbamos žemės. 

Toliau rodo statistika 1.380.000 mažažemių gau- 
nant per metus iš savo žemės vos po 174 pezetus, 
tuo tarpu dvarininkai uždirba po 16.947 pezetus. 


SOCIOLOGAS: 


Tą patį 1936 m. birželio mėnesį prabilo ir so- 
ciologai. Štai mokslininko Joaguino Azpiazuo pa- 
žiūros, išspausdintos jėzuitų leidžiamam žurnale 
Razon y Fe: 

„Dievas medžiagiškus turtus sukūrė —- bent 
tiek, kiek liečia jais naudojimąsi — visiems žmo- 
nėms. Šį mokslą, kurį mūsų klasiški teologai nenu- 
ilsdami skelbė, turime Ispanijoje vėl skelbti su di- 
džiausių atsidavimu. 

Kas šiandien turi 50 milijonų, tas rytoj turi 
pasitenkinti, sakysime, 20. Juk jis dėl to nemirs ba- 
du. O iš kitos pusės padorusis darbininkas su savo 
10 vaikų turi susilaukti jo ir jo šeimas egzistenci- 
ją užtikrinančių pajamų. Daugelis to nenori su- 
prasti. Krauti ir slėpti turtus... tai nešvarus gob- 
šumas. „Tie kurie, taip elgiasi, užsitarnauja, kad 

Dievas iš jų atimtų jiems pavestus turtus ir ati- 
duotų tiems, kurie juos mokėtų tvarkyti pagal Die- 
vo intencijas“. 


O MES? 


Broliai ispanai, dovanokite, kad drįsome iškelti 
Jums taip skaudžių dalykų. Mes tai darome ne 
įskaudinti Jums, kurie jau seniai savo kankinių 
krauju nuplovėte Jūsų katalikybę temdančias dė- 
mes, o sau įspėti, kad neužsitrauktume panašaus 
teismo. 

Nes, iš tikrųjų, kur mus nuves tie mūsų pa- 
saulininkai, kurie išvykę į savo darbo vietą fata- 
liškai susilieja su ta aplinkuma, kurią prikelti jie 
buvo net savo vėliavai prisiekę? 

Kur nuves tie inteligentai, kurių idealai — 
šilta vieta, pusantro vaiko, greita pensija ir pute- 
liškas rojus? 

Kur nuves visi tie, kurių kasdieninė ideologi- 
nė gimnastika — nugaros lankstymas į visas puses? 

Kur nuves tie, kurių visas horizontas — žaliojo 
staliuko keturkampis ir vienintelis įsitikinimas, 
kad aukščiau buteliuko vis tiek neiššoksi? 

Kur nuves tie, kurie užmiršę, kad yra žurna- 
listų be duonos ir redakcijų be mašinų, pinigus ki- 
ša į veislines šunes ir egzotiškas kates? 

Kur nuves tokie akcijos veikėjai, kurie veiki- 
mui išmeta kokį buterbrodą, o po mirties aukso 
kalnus palieka? 

Kur veda ta moteriška katalikybė, pagimdyta 
mūsų patogaus noro užimti pigų pasisekimą užtik“ 
rinantį barą? 

Kur veda toks viešas žodis, kurio visa Sekminių 
ugnis — paskolintas konspektas ir vienintelė f uoš- 
mena — palaidotų amžių žodynas? 

Kur nuves tie dvasininkai, kurie tiesiai nuo al- 
toriaus vyksta į savo šliūbą? 

Kur nuves tokie vadai, kurių visa strateginė 
išmintis — „Eikite pirmyn!“ kai tuo tarpu visi 
laukia — „Paskui mane“! 

Iš tiesų, kur jie visi mus nuves? 

Ar ne į tokią pat pražūtingą strategiją ties 
Kaunu? 

Tat, šiandien Motinai Bažnyčiai švelnia savo 
ranka barstant pelenus, nusilenkime, kad rytoj is- 
torija ant mūsų galvos neužbertų žarijų. 

10. 


GALO PRADŽIA? 


Lygiagrečiai su ofenzyva prieš Malagą, nacio- 
nalistai, pradedant nuo 1937. I. 24 dienos, ėmė 
atakuoti ir sostinę. Bet šįkart ne šiaurėje, o pie- 
tuose, kur tikėjosi peržengti Jaramos upę ir už- 
kirsti raudoniesiems kelią į Valenciją. Pirmoje 
vasario mėn. pusėje puolimas pavyko, tačiau žy- 
mesnių pasekmių neturėjo, nes vyriausybininkai 
susitaisė naują komunikaciją pro Guadalajarą, 
kurios pasiekti sukilėliams nepasisekė. 
kurios pasiekti sukilėliams nepasisekė. 


„RADIO STRATEGAS“ 

Paėmęs Malagą, gen. de Llano visu veidu šyp- 
sodamasis sugrįžo į Seviliją. Pagaliau ir jam pavy- 
ko pasiskinti naujų laurų. Tam seniai buvo laikas, * 
nes anksčiau laimėti jau gerokai buvo apvytę, o kas 
nemaloniausia — netikri, nes įgyti tik... radiofone. 
Buvo taip: 

Sukilėlių planu, generolai tuo pačiu laiku iš 
visų pusių turėjo veržtis į Madridą. Bet sukilimas 
nevyko pagal nustatytą tvarkaraštį. Sanjurjo vos 
pakilęs Lisabonos aerodrome nukrito ir užsimušė. 
Generolas Godedas iš Balearų atvykdamas įlindo 

tiesiai į širšių lizdą — Barceloną, kur buvo mirti- 
nai sugeltas. Iš Kanarų salų vykstančiam Franco 
nors ir pavyko pasiekti Maroką ir sau laimėti čia- 
buvius, tačiau, sustreikavus laivynui, nebuvo kam 
juos vežti Ispanijon. Tik vienam Molai, veikian- 
čiam katalikiškose Pampelonos ir Burgoso apy- 
linkėse, pasisekė išvesti kariuomenę iš kareivinių. 


“ 
RONDA 
Marbella 
epo 


1937 m. vasario mėn. gen. de Llano puldamas juodųjų 
strėlių nurodytomis kryptimis užkariavo Malagą. 


Bet kaip viena kregždė nedaro pavasario, taip vie- 
nas generolas dar nedaro revoliucijos. 

Tačiau tie laimėjimai, kurių trūko žemėje suki- 
lusiems, netikėtai nukrito iš dangaus: radio bangos 
skelbė ir skelbė sėkmingą generolų žygiavimą į 
Madridą. Dešinieji nustebę, kairieji apstulbę. Na- 
cionalistai atsipeikėję iš tikrųjų. ėmė organizuoti 

tuos žygius, kuriuos jiems avansan buvo priskaitęs 
tas paslaptingas radio strategas. Kas jis toks? 
Mažai žinomas karininkas su pora tuzinų ka- 
reivių ir keliais kulkosvydžiais, užpuolė Sevilijos 
radio stotį. Eiliniams dar nesuspėjus apsikasti, jų 
vadas jau ištrimitavo „begalinį tautiečių užsidegi- 
mą kovojant su komunistais“. Tas spikeris iš Afri- 


Gen. de Llano 


kos „atgabeno“ net 5000 marokiečių, nors buvo sų- 
laukęs vos 30! O tuos susodinęs į sunkvežimius 
skersai ir išilgai išvežiojo po visą rajoną. Jis „pa- 
ima“ į nelaisvę tūkstančius raudonarmiečių, „sodi- 
na“ į kalėjimą jų vadus, kitus net „sušaudo“. Suki- 
lėlius pagauna entuziazmas, vyriausybininkus nu- 
krato šiurpas. Revoliucija įsiliepsnojo. 

Tas radiofono drąsuolis, kuris per mikrofoną 
paleido tiek „spaudos ančių“, kad net vyriausybės 
saulė aptemo, buvo vos girdėtas, egzotiškų var- 
du generolas Oueipode Llano. 


„SEVILIJOS KIRPĖJAS“ 


Greit jis už nuopelnus buvo paskirtas pietų ar- 
mijos vadu. Tačiau mažai tegavo iš radiofono iš- 
žengti, nes operacijų centras vis buvo kitur. Beliko 
jam suklijuoti naują laivyną, ir juo užtikrinti susi- 
siekimą su kolonijomis. O šiaip kone kas vakarą 
jumoru ir drąsa taip pliekdavo komunizmą, kad ko- 
minternas jį mielai būtų gyvą prarijęs kartu su 
mikrofonu. Bet vis nepagaudamas jo, keršijo pri- 
kergdamas jam „Sevilijos kirpėjo“ vardą. 


Gal tam turėjo kiek ir pagrindo. Juk tikrai pri- 
imant iš kitur atplaukiančius „ispanus“, de Llano 
pasidarė visur besąs chef de rėception. Rautai, pra- 
kalbos, paradai, „savanorių“ įvilktuvės, inspekcinės 
kelionės, viskas pagal ariją „Figaro šen, Figaro 
ten“, muzika kartais Verdi, kartais Wagnerio — 
štai de Llano veikla laukiant savo valandos, 


Ta išmušė Mussoliniui su Goeringu Romoje 
nutarus likviduoti vienintelį komunistų valdomą 
Viduržemio uostą, Malagą. Pranešama, de Llano ve- 
dęs operacijas iš vokiečių kraicerio Graf Spee, kur 
saugiau ir daugiau patarėjų. Bet ta žinia vargu ar 
tikra, juk nebuvo dementuojama. 

Moralinė ir karinė šio laimėjimo reikšmė 
žymi. Jis parodė, kad įstrigimas prie Madrido na- 
cionalistų valios nepalaužė, kad jie — remiami — 

Siekdami užkirsti vyriausybininkų susisiekimą tarp 
sostinės ir jūros, nacionalistai 1938 m. vasario mėn. 
užėmė brūkšniais pažymėtą plotą į pietus nuo Madrido. 


vis dar sugeba laimėti. Jis davė jiems pirmą van- 
dens stotį Viduržemio jūroje. Italai dabar tiesiai 
plauks į Malagą, o ispanai trumpiausiu keliu pa- 
sieks savo Maroką. Didelis patogumas. Ir ekono- 
miškai laimėta, nes gerai iriguota ir dėl to plačiai 
apželdinta Malagos apylinkė duoda nevieną derlių 
į metus. Ypačiai garsus jos vynas. Yra dabar ir 
„kuo“ aplaistyt, kad tik būtų „ką“. 

Bet, rodos, ir tuo rūpinamasi. Taip, sakysime, 
šiaip tylusis Mola prasitarė, kad Malagos paėmi- 
mas reiškiąs „galo pradžią“, kad Madridas į nacio- 
nalistų rankas pateksiąs greičiau, negu tikisi net 
didžiausi optimistai. O pro nesandarias de Llano lū- 
pas dar išsprūdo aliuzija apie greitą Valencijos 
puolimą. Bet ar per juos tik nebus dar kartą prabi- 
lęs nemirtingas Don Kichotas, kuris menkai tepa- 
jėgdamas suvokti tikrovę, dar XX amžiuje svaigi- 
nasi iliuzijomis? 


MADRIDO GYNĖJAI SPĄSTUOSE 


Ties Madridu jau seniai kažkas darosi. Gen. 
Varela, drąsus, bet kiek primityviškas Cadizo skal- 
bėjos sūnus, jau nebepuola paties miesto, it raudo- 
no skuduro įsiutintas bulius, o išviliojo gynėjus 
į atvirą lauką, kur nacionalistų persvara. Panašiai 
kaip jo šefas Mola prieš kiek laiko atakavo iš šiau- 
rės nuo sostinės (Las Rozas - Majadahonda - Po- 
zuelo). Varela dabar veržiasi pirmyn pietuose. 


Svarbiausias tikslas — užimti vienintelį rau- 
donarmiečiams dar likusį plentą. Tam forsavo Ja- 
ramos upę, už kurios tarp Vaciamadrido ir Argan- 
das pasiekė Valencijos kelią. Jau kelintą dieną 
ta gyvybinė arterija eina iš rankų į rankas. 
Nors Varela ir nepajėgia joje galutinai įsitvirtinti, 
bet Miaja ja pasinaudoti sunkiai begali. Tikrai blo- 
ga vyriausybininkams, nes ir antraeiliai keliai, na- 

cionalistų bombų išardyti ir dėlto sunkiai benaudo- 
jami. Madridui riesta. 

Tragiška Madrido gynėjų padėtis! Dar tik 
prieš kelias dienas jų paguosti buvo atvykęs raudo- 
nųjų galva Caballero, o jam vos išvykus puolikai 
užbarikaduoja išėjimus. Dabar vyriausybininkai 
"abejoja ar gaus — kaip jiems buvo pažadėta — bal- 
tesnės duonos ir šiltesnės kavos, jau nekalbant 

1937 m. vasario mėn, gen. Varelai pavyko persikelti per 

Jaramos upę ir tarp Vaciamadrido ir Argandos užimti 
Valencijos kelią. . 

apie amuniciją! Ar tik su ministeriu pirmininku 
kartu nebus išvykusi ir paskutinė jų viltis? 


BENT KAMPININKU, 
KAD TIK ĮSILEISTŲ 


Caballero dar nesuspėjo sugrįžti į Valenciją, 
kaip jį atsivijo Madrido gynimo komiteto atstovai. 
Jie griežtai reikalauja paskirti vieną vyr. karo va- 
dą ir tuoj visuose frontuose pradėti ofenzyvą, nes 
kitaip jie nebeatsakysią už įvykius sostinėje. Jai 
ginti Caballero paskyrė gynimo tarybos pirminin- 
ką Miają. Tas nieko nelaukdamas ir pradėjo kon- 
traktą, kurios tikslas nuvaryti sukilėlius nuo Va- 
lencijos plento. Miajos ofenzyva palaikoma despe- 
ratiškų raudonųjų pastangų, gęrokai nustūmė na- 
cionalistus. Bet ar jai pavyks Varelą ir jo 
apetitą į Valencijos kelią paskandinti smarkiai 
pritvinusioje Jaramos upėje, gerb. skaitytojas ne- 
trukus iš telegramų sužinos. 

O šiaip ką daugiau jiems dar galėjo pasakyti 
Caballero, kuris net Valencijoje nebesijaučia sau- 
giai? Jau kuris laikas, kaip jis prašosi įsileidžiamas 
į Barceloną, bent kampininku. Ar begali labiau nu- 
sižeminti ispanas, su kuriuo kartu užgimsta ir išdi- 
dumas? Bet Barcelona apie tai ir girdėti nenori. 
Katalonija kovoja ne tik su baltąja, bet ir su raudo- 
nąja Kastilija, su bet kokia Kastilija. Greičiau ug- 
nis su vandeniu susitaikys, negu katalonas su kas- 
tiliečiu. 

Norėdamas nusikratyti tuo įkyriai maldaujan- 

čiu „vyriausybės šefu“ Katalonijos galva Company- 
sas kreipęsis į Franco, pažadėdamas už tam tikrą 
atlyginimą, suprask, už autonomiją kartu likviduo- 
ti tą Valencijos „vyriausybę“. Bet nacionalistų va- 
dui nereikia budelių, riteriškoje kovoje jis vienas 
akis į akį su Caballero susitiks. 

Iš tikrųjų, ką Malagos netekęs ir Barceloną 
praradęs „ministeris pirmininkas“ begalėjo atsaky- 
ti Madride alkstantiems, šąlantiems ir mirštan- 
tiems? 

Kas beliko? Kominternas? Taip, dar budi Di- 
mitrovas. Jis įsakė skubiai sumobilizuoti dar 20.000 
komunistų. Perpignano skylė vėl plečiasi. Marsely- 
je laukiama naujų Devoittine'o lėktuvų. Garsioje 
Saumurio karo mokykloje pavogti kulkosvydžiai, 
tur būt, netrukus tratės Madrido fronte. 

Visų kraštų raudonieji nervingai skubinasi. 
Jie nepraleido negirdomis paslaptingų (bet ar tik 
ne per daug lengvapėdiškų) de Llanos aliuzijų dėl 
„Suskaitytų Valencijos dienų“. Verčia juos skubėti 
ir nesikišimo komiteto nutarimai, nes tas nesikiši- 
mas lig šiol veikęs sausumoje (Londone), dabar jau 
nuleidžiamas į vandenis (blokada). Daugelis spė- 
lioja jį juose „prigersiant“ Ir kodėl nespėlioti taip, 
kad — anot Paryžiaus laikračio Journal — Perpig- 
nano vad. „antifašistiškasis komitetas“ jau suspė- 
jo pareikšti, nepaisysiąs nei naujo „nesikišimo““. 

Skubinasi ir italai su vokiečiais, nes žūt būt 
nori laimėti. Tai rodo ne tik tie didžiuliai trans- 
portai, kurie dabar jau tiesiai į Malagą plaukia, bet 

ir jų atstovų pakėlimas į ambasadorius. Realistiš- 
kasis Mussolini, nesiangažuoja, kur negalima lai- 
mėti,.į balą neatsisės. 

Dar dengia tanki skraistė Madrido ir Valencijos 
puolikų ruošą, bet Molos ir de Llanos indiskrecijos 
ne ką lemia bičiulių ir priešų apgultam Caballerui. 

Tat, galo pradžia? Nors ir nežinia, bet, Pone 
Rosenbergai, saugiau jau dabar sudėti daiktus. 

Vienok raudonasis ambasadorius nė manyte ne- 
mano išsikraustyti, nes, nors ir nebėra Malagos vy- 
no, tačiau dar liko Valencijos apelsinai ir tie 20 mi- 
lijonų frankų, kurių Maskva tik ką asignavo jo 
globojamai „vyriausybei“. 

214 


Iš „NESIKIšIMO“ UŽKULIšŲ 


Naktį iš kovo mėn. 6 į 7 d. turėjo pradėti 
veikti Londono komiteto sukonstruotas nesikiši- 
mo aparatas. Tačiau jo pasisekimas iš pat pra- 
džios buvo abejotinas, nes suinteresuotųjų nie- 
kas rimtai nemanė išsikraustyti iš Ispanijos ir 
daugiau nesirūpinti savo tikrais ar tariamais in- 
teresais Iberų pusiasalyje. "Tiek tepasiekė šis 
„Nesikišimas“ — kuris niekad nepajėgė atsikra- 
tyti svetimženklių, kuriuos gimdamas atsinešė į 
pasaulį —, kad Europos galingieji savo neapy- 
kantą vienas kitam išliejo tik Ispanijos teritori- 
joje. Vadinasi, ant ispanų pilietinio karo laužo 
sudegė pirmi naujo Pasaulinio karo daigai. 

1937. III. 6, Nr. 52: 


NESIKIšIMO BIUROKRATIJA 


Šiąnakt oficialiai “urėtų prasidėti tarptautinė 
kontrolė sausumoje ir vandenyse, kurios tikslas 
aklinai uždaryti Ispaiiją. Taip nutarė Nesikišimo 
komitetas Londone. "/ame komitete dalyvauja 27 
valstybės, kurioms rūpi Ispanijos pilietinį karą Io- 
kalizuoti ir sustabdyti. Jau kelintas mėnuo, kaip 
anglai slopina Ispanijos gaisrą, bet tik dabar jų 
energiją privedė prie kiek apčiuopiamesnių vaisių. 

Jūroje kontrolę vykdys Anglija, Prancūzija, 
Italija ir Vokietija, Italai su vokiečiais saugos Ca- 
ballero valdomą k/antą, o prancūzai kontroliuos 
Franco žinioje esančius vandenis. Vyriausiu kon- 
trolierium bus visur suinteresuotieji ir dėl to visur 
besą anglai. 

Visi laivai, norį plaukti į Ispaniją, turės būti 
lydimi tam tikros kontrolės komisijos, kuri įlips 
Cherbourgo, Bordeaux, Gibraltaro, Marseille'o, Pa- 
lermo, Orano (Alžerijoje) ar Madeiros uostuose. 
Tie kontrolieriai lydės laivus pro kreicerių kor- 
doną. Neturį tokių prižiūrėtojų, vežą karo kontra- 
bandą laivai, blokadininkų bus apskundžiami Lon- 
dono komitetui. Šis iš savo pusės apie susitarimo 
laužymą praneš kraštui, kuriam nusidėjėlis pri- 
klauso. Vadinasi, saugotojai nieko nekonfiskuos ir 
į nelaisvę neims, jie tik apgailestaus, dejuos ir ra- 
šys dar vieną raštą. Taigi, į Londoną — popierius, 
o į Ispaniją — ginklus! Ė 


SSSRAS 


Jūros kontrolėje dalyvauti buvo sutikusios ir 
Portugalija su SSSRu. Bet pirmoji atsisakė nuo to 
malonumo, o antroji reiškė pretenzijų. Bolševikai 
urzgė, kam jie skiriami į Biskajos įlanką. Girdi, 
per toli jiems nuo operacijų bazės, ir antra, jų ma- 
trosai nepripratę prie amžinai audringos Biskajos. 
Tuo jie tikėjosi įsiprašysią į Viduržemio jūrą, kur 
tarp Europos ir Afrikos, t. y. tarp savos Barcelonos 
ir dar ne savo Maroko puikių progų „pakontroliuo- 

ti“. Ten arabams būtų sekę tūkstantį ir vieną pasa- 
ką... 

Konspektus joms galvotrūkčiais bėgdami iš 
Malagos ten pametė. Tie atsišaukimai į čiabuvius — 
anot Figaro —išspausdinti taip pat ir prancūziš- 
kai, kad tik lengviau sektųsi sukiršinti kolonijas ir 
prieš tą vyriausybę, kurią Paryžiuje remia. Gal 
apsirikimas? Oi ne! Tik eilinis triukas, nes šįkart 
kairė (Afrikoje) gerai žino, ką dešinė (Paryžiuje) 
daro. į 

O kad nepriėmė raudonojo laivyno į kontrolę, 
tiek to! Laisvomis rankomis, t. y. laisvais laivais 
daugiau padarys. Dėl to, žiniomis iš Istambulo, so- 
vietų kreiceriai Červonnaja Ukraina ir Profintern 
su keturiais torpediniais laivais šiomis dienomis 
praplauks pro Dardanelius. 

Jie drąsiai gali keliauti, nes Barcelona su Va- 
lencija tokių svečių visuomet lauks. Tiesa, Valen- 
cijoje yra šiokių tokių atmainų: Mozė Rosenbergas 
savo nepasitenkinto šefo buvo diplomatiškai „su- 
sirgdintas“ ir pakeistas Leonu Jacobsonu. Bet nie- 
kas nepasikeitė — žydas išėjo, žydas atėjo. Le 
Temps šį pasikeitimą laiko geru ženklu — bolševi- 
kai labiau susilaikysią, nebesiveršią alkūnėmis, o 
užsirekomenduosią pirštinaitėmis. Bet jo kolega 
Matin tuo netiki. Jis priminė praeitį to, Gaikio var- 
du prisidengusio Jacobsono, kuris nors dabar atvy- 
ko iš Turkijos, tačiau geriau yra žinomas Pietų 
Amerikos valstybėse, kur suorganizavęs nevieną 
pučą. Pramintas „tyliuoju agitatorium“, kurio 

specialybė be garso išsprogdinti ir tvirčiausias po- 
zicijas, jis ne vienam vidaus reikalų  ministeriui 
baimę įvarė. Šaltas prakaitas juos išmušdavo tik 
išgirdus, jog jis atvyko. Tai bent pirštinės, kurio- 
mis dabar kominternas čiupinės naują „nesikiši- 
mą“! 


Vyriausybinės Ispanijos 
ministeris pirmininkas 
Caballero. 


PRANCŪZIJA 


Kalbėdami apie Valenciją ir jos naują galvą, 
atsidūrėme sausumoje. Joje užbarikaduojami 
Prancūzijos ir Portugalijos pasieniai. Abiejuose 
kraštuose kontrolė turėjo būti vykdoma svetimtau- 
čių. Blumas iš to nepadarydamas prestižo klausimo, 
sutiko priimti net 220 tokių saugotojų. Džiugus 
reiškinys. Žinoma, būtų naivu manyti, jog šį reikš- 

mingą gestą iššaukė tik nesikišimo meilė. Jį padik- 
tavo daugybė Prancūziją kvaršinančių politikos 
problemų. Ponui Blumui, vykdančiam toli siekian- 
čią socialinę reformą, rūpi panaikinti jo iniciatyvą 
varžančias tarptautines komplikacijas. Be to, prieš 
pradėdamas antrą savo valdymo etapą, nori nors 
kiek atsikvėpti, nes iki sausio vidurio jo kabinetas 
priėmė, tiksliau sakant, pravarė 206 įstatymus, ku- 
rių net 176 jo vyriausybė pati buvo paruošusi. Bau- 
gina ir „pinigo streikas“, kapitalo nenoras plaukti į 
tokią kišenę, kurios širdis koketuoja su komunis- 
tais. Ir tik liaudies fronto tik ką prakišti rinkimai 
į radijo tarybas verčia nepertempti stygų. Tad 
Blumui Ispanijos pacifikacija šiuo momentu visai 
pakeliui. | 

Bet Blumas dar ne visa Prancūzija. Šalia jo 
yra įsitaisiusios mažiau taikingos profesinės są- 
jungos (C. G. T.), kurioms priklauso 5 milijonai 
narių, absoliutus darbininkų daugumas. Tą valsty- 
bę valstybėje valdo energingasai Leonas Jouhaus, 
kurio sūnų Paulių neseniai belgai pagavo slaptai 
ginklus gabenant Valencijos ponams. Už rankos jį 
stveria ir komunistai, kurie visą nesikišimą vadina 
„biauria tragedija“. 

Visi tie — kaip praneša L/Action francaise — 
nė manyte nemano iš Perpignano išsikraustyti. 
Priešingai. Dėl to tenykštis raudonųjų konsulas 
užsakė Bordeaux mieste 10.000 pasų, kurių pagalba 
atplaukią savanoriai perdažomi į savo „tėvynę grįž- 
tančiais pabėgėliais ispanais“. O kas nepralys, kaip 

tarsi oficiali kontrabanda, tas kaip neoficiali per 
slaptus Pirenėjų tarpeklius bus pristatytas į Barce- 
loną. Tam—kaip painformuoja Echo de Paris—rau- 
nųjų naujokai koncentruojami į Tarbes (netoli 
Liurdo), iš kur pro Andorros respublikėlę nugabe- 
nami kur reikia. Tur būt, kartu su jais netrukus ke- 
liaus ir tie 50.000 šautuvų, kurie — anot pačių 
prancūzų spaudos — šiomis dienomis buvo nupirk- 
ti Lieže ir Paryžiuje. Operos greit neberas statistų 
kontrabandininkams vaidinti, nes istorijos scenoje 
daugiau uždirbs. 


PORTUGALIJA 

Ne kitaip Portugalijos pusėje, kur seną priežo- 
dį „Akis už akį“ pakeitė moderniškesnis — „„Bom- 
ba už bombą“, „Tankas už tanką!“ 

Portugalija, kuriai dėl savo geografinės padė- 
ties raudona Ispanija itin pavojinga, jau seniai sa- 
"vo likimą riša su gen. Franco. Pirmoji jį pripažino, 
pirmoji jį ir rėmė, Ir — jei pati save nenori pražu- 
dyti turi remti ir toliau. Dėl to visaip atsikal- 
binėjusi Londone, dabar dar akrobatiškiau išsisuki- 
nėja. Bet nenorėdama įžeisti Anglijos, kurios ki- 
šenėje ji sėdi, pagaliau sutiko įsileisti 130 anglų 
kontrolierių, į kuriuos Londonas daugiausia skyrė 
atsitarnavusius jūrininkus. 

Bet, ką veiks ši pensininkų kolekcija, kuriai 
mielesni puteliški smagumai, negu smogikų gau- 
dymas po 1300 km (!) ilgumo, kalnais užtvertą ir 
upių upeliais išraižytą sieną?! O kas juos įsileis į 

tuos fabrikus, kur dieną gaminami „traktoriai“, o 
naktį — tankai, kur užsakomi automobiliai, o gau- 
nami — bombonešiai? 


NUSIDĖJĖLIŲ AREOPAGAS 


Peržvelgdami visas tas 27 valstybes, kurios da: 
lyvauja nesikišimo komitete, mažai: berastume ver- 
tų absoliucijos, nes visos šiuo ar tuo kišasi, t. y. 
pelno. Belgai, kurie tam pačiam Madridui, kuris 
žudė jų diplomatus, parduoda ginklus lupdami 
milžiniškus pinigus, yra tik vienas pavyzdys iš to 
kapitalizmo pragaro, kur net iš savo artimo kraujo 
kalamas auksas. Reikėtų jiems gerų rekolekcijų! 
Bet jau per vėlu, nes nesikišimo agentai jau vyksta 
į savo vietas, kur šiąnakt, o jei nesuspės, tai nuo 
kovo 20, o gal net dar vėliau — ar jau taip svarbu, 
kada prasidės nauja kišimosi forma? — kiekvienas 
žiūrės, kad nenukentėtų jų interesai. 


JOHN BULL IR JO STATUS OUO 


Iš to bendro nusistatymo neišsiskiria nė Ang- 
lija. Visas skirtumas tik tame, kad jai nerūpi smul- 
kus biznis ar vienos grupės laimėjimas, o jos liki- 
mą nulemiąs pasaulio status guo. Tiek vieno, tiek 
kito liogerio pergalė išardytų jos palaikomąją pu- 
siausvyrą, t. y. tą ramybę, kuri viena jai leidžia 
eksploatuoti savo neapsakomus turtus. Reikia tad 

kištis. Bet kaip tą intervenciją užmaskuoti? Ar ne 
“ diplomatiškiausia kištis nesikišimu? 

Ir tikrai, šitą šūkį pasigavęs visada praktiškas 
John Bull dabar vienus stumia, o kitus traukia į 
tą „nesikišimą“, kuris turėtų Burgosą ir Valenciją 
tiek nusilpninti, jog šie nebebūtų pavojingi Di- 
džiosios Britanijos balansuojamam pasauliui. Per“ 
nai jį Tautų Sąjungą mobilizavo prieš Nilo (jos 
Nilo!) versmėms gresiančius italus Etiopijoje, «o 
šiemet visus sukelia prieš tą nelaimingą Ispaniją, 
kur kibirkštis svaidąs Romos - Berlyno ir Pary- 


žiaus - Maskvos ašių susikirtimas iš naujo gresia - 


jos gyvybiniams interesams. Kai didieji medžioja, 
reikia ir skalikų. Beveik simboliška, kad paskuti- 


nysis Anglijos atstovas Etiopijoje Sir Sidney Bar-- 


ton dabar skiriamas vyriausiuoju kontrolierium. 


„NESIKIšIMO“ POPIERIAI BIRžŽOJE 


Pernykštė „medžioklė“ daug kam brangiai at- 
siejo, dėl to šiemet „medžioja“ atsargiau. Visi 
drumsčia vandenį, kad tik savo manevrus užmaskuo- 
tų. Dėl to nenuostabu, kad politikos biržoje nesiki- 
šimo popieriai taip savotiškai kotiruojami: 


Londonas: Status guo! Jį išgelbėsime kiš- 


damiesi nesikišimų. 

Paryžius: Poilsio! Jį šiuo momentu užsi- 
tikrinsime nesikišdami O toliau pažiūrėsime. 

C. N. T. (Jouhausx): Vyriausybė sau, o mes 
sau. 

Thorez: Biauri komedija! Bet Maskva išeitį 
ras. Laukiame instrukcijų. 

Perpignanas: „Nesikišimo“ pratybos va- 
dovaujant Valencijos konsului. 

Tarbes: Visų šalių kontrabandininkai, vie- 
nykitės! 

Valencija: Nors Mozė ten, bet Jacobson 
šen, dėlto kišimasis ir toliau užtikrintas. 


Lisabona: Ar Anglijos admiralitetas savo 
senelių prieglaudą mano perkelti pas mus? Prašo- 
me, bus lengviau kištis. 

Roma: Su anglais sudarytas gentleman's ag- 
reement verčia mus kištis. Avanti! 

Berlynas: Mes skylę rasime. — Kiek ang- 
lai iš mūs reikalauja už dalyvavimą nesikišime? 
160.000 svarų? Donnerwetter! Ar tik kišimasis ne 
pigesnis už nesikišimą? 


STATUS OUO! 


Apmalšinusi Ispanijos peštukus, Didžioji Bri- 
tanija iš naujo džiaugsis savo auksu žibančiu status 
guo. Ispanus siųs į politikos sanatoriją, iš kurios 
be dvidešimt, trisdešimt metų negrįš (vadinasi, 
aplink Gibraltarą bus ramu), o savo pagalbinin- 
kams pasidalinti atiduos Don Kichoto kuiną su San- 
čo Pančos asilu. 

12. 
TRAGEDIJA NARVE 


Nepajėgę įsiveržti į Madridą nei pro priešaki- 
nius nei pro šoninius vartus, sukilėliai, svetimša- 
lių patarti ir vadovaujami, pagaliau ryžosi mėgin- 
ti savo laimę pro užpakalines duris. Tam 1937 m. 
kovo 8 d. pradėjo sostinę pulti iš rytų — Siguen- 
Zzos — pusės. Tai atakai, kuri pirmiausia siekė 
užblokuoti paskutinį raudonųjų kelią į Valenciją 
(pro Guadalajarą — Sacedoną), vadovavo italai 
imituodami savo dar Etiopijoje sėkmingai pavar- 
totus motorizuotus žygius. Viskas būtų buvę ge- 
rai, jei ne madridininkų aviacija, kuri it vanagas 
puolė Zaragozos plento taip ryškiai matomą ko- 
ionų vorą ir ją sudraskė. Tą plėšrųjį paukštį nu- 
baidyti nacionalistų plieno arai negalėjo, nes 
sniegui tik ką sutirpus, žemė provincijos aero- 
dromuose buvo taip įmirkusi, kad lėktuvai pakilti 
negalėjo! Ir taip dar kovo 11 d. tas žygis baigėsi 
baisiu fiasco. 

1937. III. 20, Nr. 64: 


PRIE GROTŲ 


Anglas,užtrenkęs geležines duris, glaudžiasi 
prie grotų ir kaip tikras sportsmenas stebi paskuti- 
nius — kaip jam atrodo — šių bokso rungtynių 

ėjimus. Jis jau laukia happy end sau —tai reiš- 
kia savo svarui, savo biržai ir visam savo bizniui. 
Paskutinio akto pasižiūrėti, pasikvietė apsčiai 
svečių. Žinoma, ne dykai žiūrės šį kruviną spektak- 
lį, nes kur anglas, ten viskas tik už pinigą. Taip, 
sakysime, Vokietija kviečiama mokėti net 160.000 
svarų sterlingų. Nors ši turi stebuklingą finansų 
valdytoją, mokantį valdyti be finansų — kad kaip 
nors jo receptą gavus! — tačiau šiuo atveju Schach- 
tas tegali skirti 2000 svarų, o „likutį“ siūlo markė- 
mis, tokiomis markėmis, kurios svarui vos iki 
biauzdų. Ir tie, kurie nepateko į garbės ložą, ir tie 
mokės, juk dabar pats įdomiausias veiksmas. 


PENKTOJI ATAKA 


Daug vandens nubėgo per Manzanaresą, kol 
nacionalistai prie Madrido surado vienintelę tikrą 
taktiką. Ilgus mėnesius puolė tik patį miestą, ta- 
siaurose gatvėse nebuvo ne jokių galimybių išvys- 
tyti savo pajėgas. Ištysusias jų kolnas praretino 
tankai su kulkosvaidžiais, o kas vis tik pralindo, 
tam „paskutinį patepimą“ suteikė su degančia sma- 
la. 

Bet su naujais metais nauja ir taktika. Supratę 
savo klaidas, išviliojo vyriausybininkus į atvirą 
lauką. Sausio mėnesy puolė į šiaurę nuo sostinės 
Pozuelos ir Las Rozaso apylinkėse, vasary ataka- 
vo pietuose: forsavo Jaramos upę ir tiesė ranką į 
Valencijos plentą. Nors vienu ir kitu atveju turė- 

jo dalinių laimėjimų — ypačiai daug svėrė Madrido 
— Valencijos magistralės užblokavimas tarp 
Vaciamadrido ir Argandos — tačiau laukiamų re- 
zultatų nedavė. Madrido mūras iš plieno ir ugnies 
— nepajudėjo. 


1937 m. vasario mėn. nacionalistai laimėjo strėle pa- | 

ženklintą, į Argandą“ nukreiptą trikampį. Kovo mėne- 

syje jų pusėje kovoją italai iš Siguenzos pusės puolė 
Guadalajarą. 

Pagaliau susiprato neišnaudoję vienos kapita- 
linės progos—pulti iš rytų, iš Siguenzos pusės. Jau 
seniai gen. Franco patarėjai svetimšaliai kalte kalė 
jam mintį Madrido reples spausti ir iš rytų ir to- 

kiais kombinuotais puolimais tarp dviejų frontų be- 
lakstantį priešą nuo kojų nuvaryti. Bet Franco su 
savo generolais atkakliai laikėsi savo koncepcijos 
— nors bergždžios, kad tik savos! — kol Oviedo ap- 
supimas ir Toledo bombardavimas ant kelių pa- 
klupdė tradicinį jų išdidumą. Tuomet italams leis- 
ta iš Siguenzos žygiuoti Madrido link. 


VIESULA A LA BADOGLIO 


Šis penktasis žygis į sostinę pravestas — Alca- 
zaro gynėjo gen. Moscardo šildu — italų divizijo- 
mis. Jas papildė dar keli vokiečių kontingentai, prie 
kurių dėl visko dar buvo prikomandiruota saujelė 
savų falangistų. 

Aprūpinta moderniškiausiais pabūklais, ši ne 
mažiau 25.000 gerai apmokytų karių kolona kaip, 
uraganas atūždama iš Siguenzos viską nušlavė, ką 
rado ant savo kelio, vedančio pro Algorą, Manda- 
joną, Almadrones, Brihuegos link. 

Šis puolimas — tikra kopija pernykščių ita- 
lų žygio į Adis - Abebą. Ant meksfaltuoto plento 
gen. Bergonzoli, motorizuotų puolimų Etiopijoje 
specialistas, varė pirmyn savo tanketes, kurias ly- 
dėjo motociklais vežami kulkosvydžiai. Jiems ke- 
lią skynė priešo užnugarį desorganizuoją lėktuvai, 
o iš paskos sunkvežimiais skubėjo pėstininkai su 
lengvąja artilerija. | 

Paleisdami plentu greitas savo mašinas, italai 
į raudonųjų pozicijas įvarė kylį, kurį pėstininkai 

į abu šonus vėduoklės forma praplėtė. Efektas šios 
Badoglio strategijos imitacijos buvo baisus: rau- 
donieji lyg galvos netekę bėgo, kur kojos nešė. Taip 
italams pavyko ne tik pasistūmėti iki Torijos, bet 
dar persimesti į Tajunos upės slėnį ir ten užimti 
kelių mazgą Brihuegą. Iš čia tiesė ranką ir į Guada- 
lajarą, kur būtų atkirtę jau paskutinį raudonųjų ke- 
lią į Valenciją. 


0 
0 
Bu/Fago 
ol. scoria/ 
MADRID "B DE HĖNORES 
„Yryanda/ 


6] 7 0/2 Za da apehka 


Juoda linija pažymėtas frontas, brūkšniais — italų mo- 
torizuotų dalių laimėta, paskui vėl prakišta sritis. 


Lygiagrečiai ėjo dar antra, smulkesnė, akcija 
iš vakarų: iš Vaciamadrido vokiečiai veržėsi Alca- 
los link, tikėdamiesi ten anksčiau ar vėliau susitikti 
su Guadalajarą paėmusiais italais. Nors laimėjo 
tik kelis kilometrus, tačiau įsitvirtino Pingarono 
ir Butarono kalvose, iš kurių dar vienoje vietoje 
kontroliuoja jau Vaciamadride perkirstą Valenci- 
jos plentą. Ir — kas svarbiausia — iš čia domi- 

nuoja slėnį į Alcalą, į kurią esančią tik už 20 km. 
žygiuoti dabar jau daug lengviau. 

Suprantama, kad po visų šių smūgių Madridas 
gyvena nervais, ypač po to, kai ant senų plakatų 
nuo visų sienų skelbusių: „Jie (nacionalistai) Mad- 
rido nepaims“ buvo užlipinami nauji, kurių tekstas: 
„Išsikraustyti, dar nereiškia pralaimėti“, jau nieko 
nebeguodžia. 

Akivaizdoje tokių laimėjimų, linksmoje Ma- 
lagos saulėje besišildąs de Llano neiškentė neiš- 
pranašavęs, kad Franco dar 15 kovo būsiąs Madri- 
de, o jis pats netrukus įjosiąs į Valenciją. Bet ir šį 
kartą generolo liežuvis buvo greitesnis už kareivių 
kojas, nes jam saugioje vietoje triumfuojant, prie 
Guadalajaros dangus su žeme maišosi ir visi jo 
pranašavimai paskendo dumble. Pasinaudodamas 
tokia netikėta laime, Madridą ginąs gen. Miaja su- 
mobilizavęs paskutinį lėktuvą, iš dangaus pylė ug-' 
nį ir pražūtį į tarp Torijos ir Brihuegos 
beklampojančią diviziją ir tuo pakirto visą 
nacionalistų ofenzyvą. Tokios pirties iš aukš- 
tybių italai nebuvo numatę, juk bepig pulti Etio- 
pijoje, kur priešas lėktuvų neturėjo! -Vyriausybi- 
ninkų narsumas vertas tauresnio tikslo ir švaresnių 
ponų! 


NEI FRONTO, NEI LIAUDIES 

Juk ką padoriausias Frente popular strategų! 
Miaja gina, nėra nei joks frontas ir jame mažai 
liaudies. 

Tas tariamasis „frontas“ tėra tik konglo- 
meratas socialistų, sindikalistų, stalinistų, trockis- 
tų, anarchistų ir dar kitokių — istų, kurie visi turi 
savo juntas (tarybas) susirūpinusias narių aprūpi- 
nimu šiltomis vietomis — toli nuo fronto. Kiekvie- 
na grupė krauna sau maistą ir ginklus. Transportai 
į frontą konfiskuojami ir vežami į savosios partijos 
būstus, kur agitatoriai juos dalina savo pakalikams. 
Taip neseniai Madrido gynimui, skirti bolševikų 
siųsti kulkosvydžiai pakeliui buvo anarchistų nu- 
džiauti. Vieni suiminėja ir šaudo kitus. Ir garsųjį 
anarchistų Duruti nudėjo ne kas kitas kaip jo fron- 
to „draugai“ komunistai. Tikrų demokratų obalsį 
„Vienas už visus ir visi už vieną!“ šis partijų par- 
tijėlių jaukinys pavertė komanda „Vienas prieš 
visus ir visi prieš vieną!“ 

Ir kur toji „liaudis“, kurios vardan Valenci- 
jos ponai pretenduoja į valdžią? Lemiamuose 1936 
m. rinkimuose tik 4,4 milijonai balsavo: už juos, o 
5,1 pasisakė prieš, gi 4 milijonai iš viso nėjo rinkti. 
Tad kur jų daugumas? Tik apgaule ir kriminalu 
jie iš 473 atstovų pasisavino 260, t. y. absoliutų dau- 
gumą. Apgaulė buvo ta rinkimų apygardų geomet- 
rija, kuri mažesniam balsų skaičiui atidavė didesnę 
dalį vietų, o kriminalas — sudeginimas urnų kata- 
likiškiausiose srityse. 

Vyriausybininkai niekad neturėjo teisės kal- 
bėti visos Ispanijos vardu, o klasta ir neapykanta 
pasisavindami tą teisę, jie elgėsi kaip eiliniai uzur- 
patoriai. Kai jie dar savo valdžią piktnaudojo, 

kiekvienas katalikas ne tik galėjo, bet ir turėjo 
jiems pritaikyti tas sankcijas, kurios surašytos net 
katekizme. Ir šiandien kaip 6895 visų Ispanijos že- 
mių yra nacionalistų žinioje, kokio daugumo vardu 
raudonieji tebevaldo? 


VALENCIJOS AVINĖLIAI 


O kokia sudėtis tos „valdžios“, kuri spekuliuo- 
dama teise ir teisingumu skundžiasi Londonui, jau- 


Vyriausybininkų 
galva Caballero 
fronte. 

dina Ženevą ir kursto Paryžių? Pirmiausia minis- 
teris pirmininkas Caballero. Mažai jo charakteris 
atitinka jo vardui, kuris reiškia riteris, nes pra- 
dėjęs socialistu, toliau tapo diktatoriaus Primo de 
Rivera brangiausiu tarifu apmokamu agentu, kol 
kairiesiems atėjus į valdžią, iš naujo raudonai per- 
sidažė, kas jam — iš profesijos dažytojui — sunku 
nebuvo. Bet jau kuris laikas, kaip jis tik forma- 
liai valdo, nes bijoma, kad jis — persimetėlių įpro- 
čiu — ir toliau nepersidažytų. 

Toks pavojus aktualus, nes bėgimui jau pasi- 
samdęs svetimtaučių laivą. Gen. de Llano, vienas 
tų retų vyrų, kurie šiame narve dar neužmiršo juok- 
tis, primygtinai įspėjo Valencijos komunistus su 
anarchistais gerai saugoti savo ministerį pirminin- 
ką, kad jis nepabėgtų! 

Toliau anarchistas Garcia Oliveras. Ispanijoje 
nėra nuovados, kuri jo už žmogžudybes negaudy- 
tų, o Europoje vyriausybės, kuri jo už atentatus 
neieškotų. O kodėl negaudyti, kad jis — jo paties 
prisipažinimu — dalyvavęs kone visuose teroro ak- 
tuose, kurie per paskutinius dvidešimt metų išgą- 
sdino pasaulį?! Tur būt, dėl tokio jo artimo kon- 
takto“ su teisingumo organais, vyriausybininkai jį 
ir padarė savo — teisingumo ministeriu... 


137 


ANTROJI KARO FAZĖ 


KOVA SU BASKAIS 
IR ASTURIEČIAIS 


Operacijos šiaurės fronte užsitę- 
susios nuo 1937 m. birželio mėn. 


iki tų pačių metų spalių mėn. 


13. 


MARGUČIAI Iš DINAMITO 


Vyriausybininkų kovo 12 d. pradėta kontrata- 
ka prie Guadalajaros turėjo pilną pasisekimą. 
Puldamas ir sutriuškindamas italų motorizuotas 
jėgas, susidedančias ne mažiau iš 25.000 karių, 
tirštais lėktuvų debesimis, vikriomis tanketėmis 
ir lengvomis transporto mašinomis, apdairusis 
Miaja išgelbėjo jam patikėtą sostinę iš mirties 
pavojaus. Tačiau patogaus momento išnaudoti dėl 
stokos rezervų nepajėgė. Dėl to kovo 26 d. turė- 
jo sustoti prie Siguenzos vartų. 

Tuo laiku po savo kolonijas šiaurės Afrikoje 
keliaująs Mussolini iškart entuziastiškai sveiki- 
nęs pirmyn besiveržiančius savo karius, dėl ne- 
pasisekimo nuliūdo ir prisiekė keršyti. Net tiek 
susijaudino, kad pirm laiko sugrįžo į Romą. 

1937. III. 25, Nr. 68 (Velykiniame numeryje): 


MUšAMI PRAGARSĖJO 


Napoleonas kartą išsitarė, kad geriausias kar- 
vedys esąs tas, kuris labiausiai panašus į bugną. 
Nustebusiems savo klausytojams paaiškino, kad 
pirmyn besiveržiančiam nesunku pragarsėti, bet už 
tat pasitraukiančiam: tik kas priešininko muša- 

mas mokės pragarsėti, sakysime, sumaniu gyni- 
musi, tas tikras strategas. 

Jei tikėti šitokiam aiškinimui, tai nuo Guada- 
lajaros atstumti, Brihuegą praradę ir jau antra sa- 
vaitė katastrofiškai besitrcukią nacionalistų gene- 
rolai (italai) Mancini, Bergonzoli, Nuvolini dabar 
turi apsčiai progų įrodyti savo strateginius gabu- 
mus. Žinoma, tą rizikingą rolę mieliau būtų palikę 
savo priešininkui, nes istorijoje nusveria ne gar- 
sas, o laimėjimas. O dabar tokia nelaimė, paties 
Franco akivaizdoje ir pačiam dučei Mussoliniui 
sekant karo operacijas net Afrikos tyruose! 

Franco į Guadalajaros frontą atvykęs „pripuo- 
lamai“, o iš tikrųjų, norėdamas pasveikinti Guada- 
lajarą paėmusius, jam kelią į Madridą skinančius, 
italus. O vietoje to gavo padėkoti jam laisvą grį- 
žimą į — Siguenzą užtikrinantiems. Tr Mussolini 
buvęs tikras savo legionierių pergale. Koks tai bū- 
tų buvęs triumfas: jo valia viešpatauja nuo Egipto . 
ligi Madrido. Dučė galingesnis net už cezarius! 
Kairieji jį kaltina dar plaukiant į Libiją savo italus 
padrąsinus. Gali tos telegramos tekstas būti ir ne- 
tikslus, bet nėra abejonės, kad ji tiktai reiškia vie- 
šas jo viltis bei slaptas jo intencijas. Bet tas mira- 
žas išnyko kaip Fata morgana tų dykumų, po ku- 
rias-jis trankėsi. 

GARIBALDI CONTRA MUSSOLINI 


Skaudžiausia, kad jį, Mussolinį, sumušė jo tau- 
tietis Garibaldi. Mat, šio didžiojo Italijos patrio- 


142 


ALT 


to vardu, ne kas kita kaip į raudonąją Ispaniją su- 
simetę antifašistiški italai draskė savo „brolius“. 
Toji Garibaldžio brigada, degdama fašizmo 
neapykanta, nekantriai laukė progos Mussoliniui 
keršyti. O dabar ir keršija vardu to Garibaldžio 
(1807—80), kuris kovojo už Italijos žemių sujungi- 


Dučė. 


mą, už Romos prijungimą suvienytai karalystei, 
vardu to, kuris visą savo amžių aukojosi dėl savo 
tėvynės didybės! Mirė nacionalistų, o prisikėlė 
komunistu! "Tai bent paradoksas! 


Garibaldi prieš visus žygiuotų ir dabar, tik ne 
prieš Mussolinį. Juk juodu tik du kūnai vienos ir 
tos pačios dvasios: Garibaldi (su Cavourų) sukūrė 
karalystę, o Mussolini — imperiją. Dučė buvo pa- 
siruošęs prie Guadalajaros bet ką sutikti, kad ir 

nelaimingąjį Matteotį, kurį nužudė nedisciplinuo- 
tos fašistų gaujos, arba tik ką sušaudytą Ras Des- 
tą, bet Garibaldi! Tai dar viena tų išdaigų, kurio- 
mis istorija mėgsta pamarginti savo kelius. 


Kartus lašas į putojančią Libijos taurę. Jei jau 
toks Garibaldi nebežino savo vietos, tai kas bus? 
Dučė galvatrūkčiais į Italiją, o jo legionieriai — į 
Ispaniją. Reikia skubėti, nes pro Dardanėlius tik 
siuva ir siuva bolševikų laivai. Londonui af 
Maskvos nota. Ultimatumas? Prancūzijos atstovas 
Londone dar anksčiau grasinęs divizijomis. 


Šiame klaikiame „nesikišimo“ košmare tik viena 
rami dvasia — Edenas. Šis vis į ką nors „tiki“. 
Pernai tikėjo į sankcijas, šiemet į nesikišimą. Jis 
šventai tiki, kad bent nuo kovo 29 niekas daugiau 
nebesikiš. Bet ar po Velykų kariška padėtis tik 
nereikalaus dar didesnio kišimosi? Juk dar iš abie- 
jų šonų ruošiamasi naujoms operacijoms. Nacio- 
nalistai, norėdami nuplauti tą biaurią dėmę, ren- 
giasi paimti Guadalajarą, šį tikrąjį Madrido 
raktą, o raudonieji laukdami šios naujos atakos 
skubiai ruošia fortifikacijas. 

Šiuo tarpu eina pozicinės kovos: sukilėliai sie- 
kia užimti puolimui patogesnes pozicijas, 0 vy- 
riausybininkai stengiasi įsikurti gynimui tinka- 
mesnėse vietose. Po to laukiama paties didžiojo 
smūgio, neregėto vaišinimosi dinamitiniais margu- 
čiais, kuriais katalikiškoje Ispanijoje raudoni ir 
balti katalikai minės Išganytojo prisikėlimą... 

KAS SĖJA SILPNYBES... 


Nėra abejojimo, kad raudonieji tuos margu- 
čius dinamitu pripildė, ir jie nepabėgs nuo to teis- 
mo, kurį istorija jiems suruoš. Bet ir katalikams 
tenka dalis kaltės, nes jie skaudžiais prasilenki- 
mais su savo misija palengvino visokioms negero- 
vėms įsigalėti. 

Jau pačią pradžią jų kelio žymi keistas iliu- 
zijonizmas: savo krašto patronu padarė apaš- 
talą Jokūbą, kurį laiko Ispanijos bažnyčios įkūrėju. 
Per amžius visos Europos maldininkus traukė į 
Santiagą di Compostelą, kur „palaidojo“ tą apaštalą 
kurį Ispanijos žemė vargu ar kada nors nešiojo. Tik 
vienas žvilgsnis į Šventąjį Raštą (Apd. 12,2) būtų 
jiems pasakęs, jog Šv. Jokūbas dar apie 44 m., val- 
dant Erodui Agripai I, Jeruzalėje buvo nužudytas. 

Daug nuopelnų Ispanijos katalikai įsigijo (nuo 
VIII iki XV amžiaus) išstumdami islamą ir nešda- 
mi krikščionys į jų pačių atrastus naujus konti- 
nentus (Kolumbas!). Bet čia pat juos užvaldė iš- 
didumas, kuris įsisunkdamas į pačias jų gelmes, 
jiems tapo lygiai būdingas, kaip anglams flegma- 
tiškumas ar šveicarams laisvės meilė. 


Negalėdami tose išvadavimo kovose apsieiti be 
valstybės paramos, savo reikalus taip glaudžiai 
su ja sijo, kad nustojo vienos pusės savarankišku- 
mo, o kai dar valstybė pastebėjo, kiek jai naudin- 
gos katalikų dvasia ir energija, šie prarado ir antrą- | 

ją. Nuo pat 1482 m. pats skirdamas vyskupus, ka- 
ralius sukūrė tikrą cezaropapizmą. 


„„TAS PIAUNA NUODĖMES 


Supančiota dvaro Bažnyčia pamažu sustingo. 
Karaliui lemiant jos likimą, ji nustojo beveik vi- 
sos savo dinamikos. Vyskupai apsiprato su savo 
valdininkiška padėtimi ir kunigai taip pat pakluso 
savo kategorijai. Priklausydami nuo valdžios, ne- 
bedrįso tarti verbum veritatis tiems, kurie stovėjo 
aukščiau ir dėl to prarado autoritetą pas tuos, ku: 
rie buvo žemiau. Taip nustoję įtakos pas vienus 
ir savo vardo pas kitus, apvylė visus; dėl to ir ne- 
bepajėgė atsispirti nei dvaro ištvirkimui, nei admi- 
nistracijos korupcijai, nei pagaliau laudies demora- 
lizacijai. 

Juo žiauresnė pasidarė tikrovė, juo uoliau di- 
džiavosi praeitimi ir raminosi iliuzijomis. Tiesa, 
retkarčiais dar bandė pramušti tą pragaištingą sie- 
„ną. Bet ko buvo verti dignitoriai, kurių vardas il- 
gesnis už jų veikimo programą ir kurių rūbai žibė- 
jo tuo puikumu, kuriuo turėjo žibėti jų siela? Ką 
begalėjo mokyklos, kurių auklėtiniai buvo moko- 
mi „filosofuoti atgal“, vietoje „veikti pirmyn“? 
O ką pagaliau pamokymai, kurie XX amžiaus 
religiniams trūkumams padengti  pasiskolina 
šventuosius iš tolimų šimtmečių? 


Štai kas taip pat krovė dinamitą! 


146 


SEMANA SANTA — SEMANA TRAGICA 


Bet iš viršaus fasonas buvo išlaikytas. Dvaras 
su valdančiomis sferomis oficialiomis progomis ir 
toliau teikdavosi pasirodyti bažnyčioje. Ir plen- 
tams atidaryti bei tiltams pašventinti vis dar kvies- 
davo dvasiškiją. Ir liaudis iš paviršiaus atrodė re- 
liginga: marindavosi pasninku, keliais eidavo ap- 
link stebuklingus paveikslus, ir ištisas savaites 
keliaudavo į šventas vietas. 

Pasikesinimus į šią niekam nepavojingą „kles- 
tinčią“ katalikybę sudraudė paragrafai ir atrėmė 
durtuvai ir tik dėl to toji puošni, bet molinė galy- 
bė lengvai ir nerūpestingai plaukė į mūsų dienas. 

Jos pasididžiavimas būdavo Santa Semana — 
Didžioji Savaitė, nes davė progos pasirodyti ir 
vaidinti. Nuo Verbų sekmadienio iki pat Velykų 
— procesija po procesijos, vaidinimas ant vaidini- 
mo. Tą kryžių, kurio gyvenime taip menkai pai- 
sydavo, dabar prakaituodami tempdavo per gatves; 
didelius, sunkius kryžius, ištisą vilkstinę. Kaukėti 
būriai nešdavo tuos sukruvintus įrankius, ku- 
riais Kristus buvo kankinamas. Šiurpo kratoma 
minia verždavosi į juodai išmuštas, kančią ir mirtį 
dvelkiančias bažnyčias, kur alpdavo iš gailesčio 
ir pasibaisėjimo. Ekzaltacija pagaudavo ištisus 
miestus, sukurdama tokį siaubingą vaizdą, kurio 
negalėjo pražiopsoti sensacijų mėgėjai. Baede- 
ckeris šį jaudinantį spektaklį dviem stambiomis 
žvaigždėmis pažymėjo. Vadinasi, jo nematęs, Ispa- 

nijoje nebuvai. Wagon-Lits, Cook ir kiti kelio- 
nių biurai ruošdavo ekskursijas, ir Europos bei 
Amerikos smalsuoliai ir snobai suplaukdavo pasi- 
žiūrėti kaip Ispanijoje miršta Kristus. 

Ir dabar, kai Išganytojas rengiasi Didžiajam 
savo Žygiui, ispanai alpdami jį lydės, kaip visada, 
ir paskui dar aistringiau nusidės, kaip visada. 

Ir kaip tik dėl to, kad daugelis savo kataliky- 
bę ne tiek gyveno, kiek vaidino, raudonieji jiems 
dabar išmoka honorarą — margučiais iš dinamito. 

14. 


NEKROLOGAS PASKUTINIAM BAS- 
KUI 


„Atkandę dantis prie Madrido, sukilėliai ieš- 
kojo taško, žadančio tokį ias kuris nors 
kiek ištrintų „Guadalajaros gėdą“. Toks buvo 
šiaurės frontas prie Biskajos jūros. Ten pačio- 
je sukilimo pradžioje nacionalistai dar 1936 m. 
rugpiūčio 5 d. buvo paėmę Itūną, nugalėdami 
prie vyriausybininkų prisidėjusius baskus, o po 
savaitės ir San Sebastianą. Tačiau likusių vieto- 
vių paimti nepavyko ir sukilėliai apsidraudę nuo 
netikėtumų pasiskubino sostinės link, kurią pa- 
ėmę, tikėjosi lengvai sulikviduoti ir likusį šiau- 
rės frontą. Bet karo laimei nenusišypsojus jiems 
krašto viduryje, nūn pergalės vėl ieškojo prie 
Biskajos įlankos. 

Kova buvo sunki, nes baskai priešinosi iš 
paskutiniųjų. Bet ir herojiškiausias pasiprie- 
šinimas nuėjo niekais, nes per daug buvo na- 
cionalistų ir per menka vyriausybininkų pa- 
galba, kuri tebuvo galima per Prancūzijos teri- 
toriją. Dėl to krito viena pozicija po kitos: 1937 
m. birželio 6 d. — Bilbao, rugpiūčio 25 — San- 
tanderas, spalių 25 — Gijonas. 

Operacijas čia vedė gen. Mola, o jam — 
Bilbao dar nepaėmus — žuvus per lėktuvo ka- 
tastrofą, gen. Davila. 

1937. V. 8, Nr. 102. 

PRIE MADRIDO ATKANDO DANTIS 


Velykoms italai tikėjosi būti Madride. Bet 
pasirodė, kad jų dar Etiopijoje pavartotoji taktika 
triuškinti priešą Ispanijoje netiko, nes vyriausybi- 
ninkai jiems pasipriešino dar greitesniais motorais 


Baskai su jiems būdingomis beretėmis ir ploščiais 
per petį. 


1r dar galingesniais lėktuvais. Ir taip dingo Fran- 
co viltis greitai įsikurti savo sostinėje. 

Už tą pralaimėjimą ir atsiėmė iš raudonųjų! 
Bilbao radio kas vakarą pradėdavo savo programą 
tais pačiais ironingais žodžiais — „Šiandien jums, 
nacionalistams, tai turime naujienų: žinote, jūsų 

italai vis tebebėga...“ Užduodavo jiems ir uždavinių. 
Antai: Kiek laiko reikia iš Siguenzos (kur italai 
pradėjo savo ofenzyvą) ligi Guadalajaros? Atsaky- 
mas: Trys dienos. O iš Guadalajaros atgal į Si- 
guenzą? — O gi trys... valandos! 

Prasidėjo baisusis „Kelias atgal“. Falangistai 
niekino karlistus, marokiečiai šnairavo į falangis- 
tus, tų vėl nekentė italai, o vokiečiai — spiaudė į 
visus kartu. Gen. Franco jie nelaiko strategu ir 


Baskės. Jos susisiekimą palaiko daugiausia mu- 
lais. Lengvesnes naštas neša ant galvos. 


dėl to visai jo akcijai pranašauja liūdną galą. Rei- 
kalauja jiems atiduoti karišką vadovybę. Bet to 
neleidžia ispanų savimyla. Tad spiria jį bent vyk- 
dyti jų planus ir, būtent, tuoj likviduoti šiaurinį 
frontą, tą pavojingą ruožą nuo Bilbao iki Gijono, 
kur bruzda baskai ir knisasi Asturijos dinamiteros. 

Vienok ir šiame punkte Franco šiaušėsi, nes, 

nors vargu ar jam gaila Asturijos komunistų, ta- 
čiau jis dreba dėl Baskijos katalikų. Jų gailėda- 
masis, dar praeitą rudenį pasitenkino juos atskir- 
damas nuo liaudies fronto Prancūzijoje, o toliau 
šturmavo Madridą. Bet ten jam nei su italais ne- 
pavyko: kibdami į Madrido plieną, atkando dantis. 
Jie pripratę prie lengvesnio valgio, sakysime prie 
Etiopijos „strategijos skanėstų“. 

Bet dabar, visokių nelaimių išnervintas ir kaip 
gervė giedros išsiilgęs nors vieno laimėjimo, gen. 
Franco prieš gundytojus nebeatsilaikė. Ir taip 
prieš pusantro mėnesio gen. Molai ir jo samdiniams 
leido pulti baskus. 


BASKAI — PASLAPČIŲ PASLAPTIS 

Baskai — tai tauta be vizitinės kortelės. Tra- 
diciniai klausimai: „Kas ji? Iš kur? Kas jos per 
kalba?“, atsimuša į paslaptingą klaustuką. Veltui 
triūsė šimtmečiai, bergždžiai tyrinėja mokslas — 
klaustukas nei juda, nei mažėja. 

Vieni jų tėvynės ieško Azijoje, kiti juos išve- 
da iš ligurų, ar etruskų, treti juos riša su pasakin- 
gos salos „Atlantis“ gyventojais, ketvirti juos lai- 
ko Ispanijos pirmykščių gyventojų — iberų — įpė- 
diniais. Kiek atsakymų, tiek ir nuomonių, ku- 
rioms bendra tik tiek, kad — tur būt — visos klai- 
dingos. 

Juo baskai darėsi paslaptingesni, juo labiau jie 


sudomino pasaulį. Net tokiam Leibnizui kvaršinos | 


galvą. Bet pasirodė lengviau išrasti diferencialę 

skaičiuotę, negu išsiaiškinti baskų kilmę. Patys bas- 
kai iš mokslininkų tik juokiasi. Jiems jau seniai 
„aišku“, kad jie tiesiog iš rojaus čia atsidūrę Adomo 
žentai. 

Ir kalbą dengia tokia pat migla. Daug lengviau 
nustatyti, su kuo ji negimininga, negu su kuo ji 
rišasi. Tik žinia, kad jie nieko bendro neturi su 
mūsų indoeuropiečių kalbomis. Kai kurie jos bruo- 


ka be 8 


eb NM 


Baskų centras — Bilbao. Kiti svarbesni jų miestai yra 
Irunas, San Sebastianas, Vitoria, Pamplonas. Juoda 


sritis — vyriausybininkų tebelaikoma. 


žai lyg gretina ją su Uralo šnektomis, kiti gi priar- 
tina ją prie Kaukazo arba prie Afrikos tarmių. 
Daug kas mėgino nutraukti skraistę nuo tos kal- 
bos, kuri nors kalbama Europoje, tačiau savo gimi- 
nių ieško Afrikoje ir Azijoje. Wilhelmas von Hum- 

boldtas, sakysime, kuriam senosios tarmės nedavė 
ramybės, du kartu buvo net nuvykęs pas baskus. 
Bet ir jo erudicija atimušė į tą klaustuką. 


NEĮVEIKIAMIEJI 

Neįveikiami ir jie patys. Romos imperatorius 
Augustas nors užėmė visą Iberų pusiasalį, bet baskų 
pavergti nepajėgė. Įsiveržus visigotams, verčiau 
sutiko išsikelti, negu pasiduoti. Pergyveno jie ir 
arabų antplūdį. Nepasidavė nei frankams, kurių 
Roncevalio tarpeklyje neišgelbėjo nei pasakiškas 
Rolando stiprumas. Atsilaikė ir prieš Kastilijos 
(Madrido) karalius. Taip savo privilegijas išsau- 
gojo iki 19 amžiaus. 1833 m. sąmyšyje palaikė jų 
teises gerbiantį kunigaikštį Don Carlosą, kuris 
jiems (karlistams) davė savo vardą, o 1931 m. nuvir- 
tus nuo sosto Alfonsui XIII reikalavo vėl visiškos 
nepriklausomybės. 

Iš numylėtų savo kalnų, į pasaulį siuntė daug 
gabių žmonių. Jie išleido garsųjį Elcano, kuris 
pirmas laivu keliavo aplink žemę. Dievui paaukojo 
Šv. Ignacą Lojolietį, moderniškiausio ordino įstei- 
gėją. Į misijas siuntė didįjį Pranciškų Ksaverą. 
Technikai davė fotografijos išradėją Daguerre'ą, o 
mokslui — ne tik tą vieną Unamuno, kurį sielvartas 
dėl savo tautiečių žlugimo neseniai nuvarė į ka- 
pus. 

Anksčiau valdė visą Ispaniją, šiandien jų skur- 
dūs likučiai (480.000) teapgyvena tik keturias pro- 
vincijas, kurias vienyja judri jų sostinė Bilbao su 

savo 170.000 gyventojų. Joje spiečiasi pats elitas 
šios giliai tikinčios ir darbščios žvejų ir žemdir- 
bių tautos, kuri pilna vilčių vėl tiesė ranką į ne- 
priklausomybę. Bet 1936 m. revoliucija žiauriai 
naikino ne tik senas jos privilegijas, bet ir naujas 
viltis. 


Pro Durango ir Guernicą, šventą baskų miestą, nacio- 
nalistai veržėsi į Bilbao, baskų sostinę, kurią paėmė 
1937 m. birželio mėn. 6 d. 


BROLIS PRIEŠ BROLĮ 

Perversmui įsiliepsnojus, monarchistai (karlis- 
tai) tikybiniais sumetimais tuoj prisidėjo prie 
maištininkų, kai tuo tarpu demokratai, tikėdamiesi 

iš raudonųjų(!) net nepriklausomybės(!!), šliejosi 
prie vyriausybininkų. Ir lieja brolis brolio kraują. 

Suprantama Bilbao demokratų neapykanta Kas- 
tilijos centralizmui, bet dar labiau įtikina Vitorijos 
monarchistų nusistatymas prieš raudonųjų bolše- 
vizmą. Jei jau neapsimoka eiti su velniu riešutauti, 
tai dar mažiau — su bolševikų politikauti. 

O ką laimėjo Bilbao baskai rišdami savo likimą 
su Valencijos komunistais ir su Barcelonos anar- 
chistais? Nieko! Nes vyriausybininkai jais, kovo- 
jančiais „Už Dievą ir Baskiją!“ nepasitiki. Dėl 
co jų lig šiol kaip ir nerėmė. Tik Guernicą sunaiki- 
nus, Valencija atsiuntė kiek lėktuvų. 

Aišku, kad iš dviejų blogybių nacionalistai 
buvo mažesnė, nes katalikai baskai su tikinčiuoju 
Franco būtų galėję rasti bendrą kalbą. Bet dabar, 
sunaikinus Guernicą, susitaikymas vargu ar bega- 
limas. 

Mat, Guernica, tai šventas baskų miestas. 

"Tai jiems tas pats, kas mums Gedimino kalnas 
ir Aušros vartai. Po jo šimtamečiais ąžuolais Ispa- 
nijos karaliai iškilmingai patvirtindavo baskų pri- 
vilegijas. O šiandien iš tos šventovės beliko griu- 
vėsiai, po kuriais palaidota beginklės moterys ir 
nekalti vaikai. 


GUERNICA SVETIMIEMS — KARO 

REPETICIJOS IR BIRŽOS MANEVRAS 
Guernicos puolimas nepateisinamas nė jokiais 

strateginiais sumetimais. Bet jis davė svetimai 

aviacijai progos išbandyti savo naujausią puolimo 
techniką. Ir kodėl nepasinaudoti tokia reta proga? 
Juk visi politikos tenorai ir karo bosai naudojasi 
Ispanija, kaip besiartinančio naujo pasaulinio karo 
poligonu, kur ant kailio besipešančių ispanų, kata- 
lonų ir baskų daro jiems rūpimus eksperimentus. 
Vienas tokių kaip tik buvo šaltai apgalvotas ir 
žiauriai pravestas Guernicos sunaikinimas. Jo re- 


Užėmę Bilbao nacionalistai atakuoja Santanderą. Juo- 
doji sritis — vyriausybininkų. 


š 
| zultatais ir užsakytojai ir išpildytojai gali būti pa- 
tenkinti. Deja! 


Times mano, kad šis bandymas turėjęs dar 
tikslą sudemoralizuoti baskus, priversti juos ati- 

duoti Bilbao. Bet nepasitenkindami sausu konsta- 
tavimu, dar graudenasi: 

„„ Tai tikra tragedija tas negailestingas sunai- 
kinimas provincijos miestelio, baskų kultūrinių tra- 
dicijų centro. Juk aviacija čia jokio pasipriešini- 
mo nesutiko ir praktiškai jokios žalos nereikšmin- 
giems vietiniams kariniams objektams nepadarė. 
Šio puolimo planas buvo šaltu, pasisekimą užtikri 


RAMALES 


VILACARRIEDO 


5 ) 
1937 m. rugpiūčio mėn. 25 d. užėmę Santanderą, na- 


cionalistai per Torellavegą ir San Vicentę veržiasi 
į Gijoną. 


nančiu, apskaičiavimu paruoštas. Jo tikslas, be abe 
jonės, terorizuoti baskų vyriausybę, akivaizdžiai 
parodant jai, koks likimas artimiausiu laiku laukia 
Bilbao“. 

Įtartinas šis neįprastas tonas. Ar tik anglai 
nespekuliuoja tokiais jiems, šiaip svetimais, senti- 

mentais? Viskas aiškėja pakeitus aukščiau paduo- 
tame tekste Bilbao Londonu. Norima sujaudinti 
londoniečius. Gal tuomet uoliau pirks atsiginkla- 
vimo paskolą, kurią lig šiol piliečiai taip šaltai su- 
tiko? Ko nepasiekė savo jėgomis, tai pasieks pa- 
sikinkę į savo vežimą baskus. Dar vienas toks puo- 
limas ir paskola bus išpirkta. 

Dar labiau erzindama savo valdinius spauda iš 
karto skelbė, kad nacionalistų kreicerį Espana nu- 
skandinus: iš lėktuvo mesta bomba — štai kame pa- 
vojus ir Anglijos laivynui! — kai iš tikrųjų laivas 
užvažiavo ant minos. Taigi, ne tiek filantropija 
Angliją atvedė į Biskajos įlanką, kiek biržos ma- 
nevras. 

Ir dar kitoks manevras: trečiadienį vainikuo- 
jamas jos karalius. Ta proga ne pro šalį sukelti 
simpatijos bangą, ypač tarp mažųjų tautų, kurios 
pastaruoju laiku tolsta nuo jas išnaudejančių poli- 
tikos didikų. 

Štai kam nauda tokių puolimų, kurie smerkia- 
mi taip garsiai dar ir dėl to, kad tik nieks negir- 
dėtų sprogimo tų bombų, kuriomis anglai dabar 
vaišina savo valdinius- Indijos Waziristane. Ir tik- 
rai niekas to negirdės, nes kur anglai bombarduoja, 
ten „nėra“ nei Reuterio atstovo, nei Times kores- 
pondento. 


PROPELERIŲ REOUIEM 
Taip kitiems berepetuojant ir bemanevruo- 
jant, miršta baskai. Būdami seniausia Europos 

giminė, jie tikėjosi būti pagerbti ir išsaugoti sava- 
me gražiame krašte. Bet vietoje saulėto pavasario 
— mirtis. 

Ir nėra kam stabdyti tos brolžudiškos kovos. 
Apaštališkasis sostas buvo mėginęs taikinti, bet 
Maskva išsprogdino derybas. Ir suprantama, juk 
jai rūpi žarijas svetimomis rankomis žarstyti, juo- 
ba, kad dar galima laukti, jog baskai, raudonųjų 
interesus gelbėdami, dar susilikviduos. Dėl to Va- 
lencija net šioje siaubingoje valandoje per daug 
nesijaudina. Nacionalistams, žinoma, gaila Baski- 
jos katalikų. Bet kad mažiau bus separatistų, irgi 
nebloga. O svetimtaučiams kokia bėda? Nesiskai- 
tydami su savo tikinčiaisiais argi gailėsis svetimų- 
jų katalikų?! Dėl to ir siaučia, kaip iš pragaro išsi- 
veržęs uraganas. . 

Šis nekrologas, kol kas, dar juodraštis. Tačiau 
kankina baimė, kad nacionalistai ties Bilbao jo ne- 
perrašytų į istorijos lapus, neperrašytų krauju sa- 
vo brolių, savo brolių — Kristuje. 

UGNIES LIEŽUVIAI VIRŠUM KATA- 
LONIJOS 
Vyriausybininkams nauja bėda — tarpusa- 
vės rietenos Katalonijoje! „Kadangi jų užsitę- 
simas paraližuotų karo pramonę, kurios didesnė 
dalis yra pramoningoje ir prekybiškai judrio- 
je Katalonijoje, Valencijos vyriausybė malšina 
jas gen. Pozo vadovaujamais kariais. Bet ka- 
dangi nustelbti anarchistai vis tyko naujų pro- 
gų sukilti, Barcelona bei jos provincija ir toliau 
pasilieka revoliucinių infekcijų lizdas. 
1937. V. 15, Nr. 108 (Sekminių numeryje): 
EC — PS — PSUC — 
UGT — POUM — FAI — CNT. 

Kas do per kabalistika? — klaus nustebęs skai- 
tytojas. Jokia kabalistika! "Tik formulė tos val- 
džios, kuri šiuo laiku valdo Kataloniją. Prašome 
susipažinti: 

EC — yra kairiųjų buržųjų partija, „socialis- 
tai“ su einamąja sąskaita. 

PS — tai jau raudonesni socialistai. Marksis- 
tai su saiku. Norį socializaciją pravesti taip „at- 
sargiai“, kad bent liktų žmonių, kuriems skiriamas 
jų ruošiamasis rojus. 

PSUC — Stalino komunistai. Kremlio paten- 
tuoti. Dėl komunizmo nesidrasko. Į kolektyviz- 
mą, ir į darbininkų sovietus, jie tik šnairuoja. 
Jiems pakanka vieno diktatoriaus, Stalino vietinin- 
ko. Tai Prancūzų revoliucija, pakeliui į Napo- 
leoną. 

UGT — vadinasi Kremlio krypties profesinės 
sąjungos. Šie Stalino sindikatai dažnai opozicijo- 
je Stalino politikams. Nuolatos grasina streikais. 
Vykdo tik tokias instrukcijas, kurios teikiamos 
pinigais. 

POUM — Trockio šalininkai. Kursto prieš 
Maskvą ir jos agentus Barcelonoje, niekina, sprog- 
dina. Tikras kipšukas. 

FAI — jau kita parapija: anarchistai. Tik bend: 
ro pavojaus — gen. Franco — įbauginti, davėsi 
įtraukiami į valdžią. Jų šūkis: Juo didesnė netvar- 
ka, juo sveikiau mūsų tvarkai. 

CNT — anarchistų profesinės sąjungos, Jos 
tarpu savęs nesutinka, bet dar mažiau sutinka su 
visais kitais. 


PRAGARO MAšINA Iš RUSIJOS 

Tai štai kas sudaro Katalonijos vyriausybę. 
Normaliais laikais tie vyriausybininkai nei nepa- 
žvelgtų vienas į kitą. Ir dabar dantimis griežia su- 
sitikę. Juos tik suvarė nacionalistų baimė. Šiai iš- 
nykus, dings ir jų vienybė. Lydeka, gulbė ir vėžys, 
kurie jau dabar traukia savais keliais, tuomet visai 
išsiskirs. 

Prasčiausiai su juodaisiais anarchistais, tuo 
importu iš Rusijos. Neradę Rusijoje pritarimo, 
dvarininkas (sic) Bakuninas su kunigaikščiu (!!) 
Krapotkinu, savo idėjas sėjo užsieniuose. Gera dir- 
va pasirodė individualizmą įsimylėjusi Ispanija, o 
ypačiai amžinoje opozicijoje prieš Kastilijos cen- 
tralizaciją užkietėję katalonai. Juk nuo nekenti- 
mo Madrido tvarkos iki neapykantos bet kokiai 
tvarkai — tik vienas žingsnis. Tokiu būdu, dauge- 
lis pačių judriausių katalonų sveikina tuos rusus 
kaip savo vaduotojus. 

Norėdami visą gyvenimą sutvarkyti, atmetant 
bet kokį visuomeninį ir net privatinį autoritetą, 
buržujiškos ir aristokratiškos Rusijos sūnūs skel- 
bė neribotą laisvę. Bažnyčia su valstybe — nepa- 
kenčiamos, teisinė santvarka — nereikalinga, kla- 
sės pirmenybė — neleistina. Kitaip galvoją turi 
būti sudrausti, nes tik. „aktyvia propaganda“ būsią 
galima skinti kelią šiai naujai santvarkai, kuriai 
nebereikalinga nė jokios tvarkos, kur viską savai- 
me sunormuosiąs meilės įstatymas. 

Tie „kitaip galvoją“ yra religijos, valstybės ir 
visokios visuomeninės sistemos. Atmeta libera- 
lizmą, kam jis kovojo tik su valstybės įtaka į eko- 
nominį gyvenimą, o ne su ja pačia. Peikia socia- 
lizmą, skelbiantį vienos klasės hegemoniją. INiekina 
diktatūros siekiantį bolševizmą. 

Ruošdami tą savo santvarką, anarchistai, dar 
trečio ruso — Nečajevo — receptu, ardo kiekvieną 
socialinį organizmą. Šmeižia kas buvo, sprogdina 

„ kas yra, sabotuoja, kas siekiama. Durklu ir bomba 
jie skina sau kelią į didįjį meilės įstatymą. Kruvi- 
nas visas jų kelias nuo Machiavellio iki Garcia Oli- 
vero, buv. Valencijos vyriausybės teisingumo mi- 
nisterio, o dabar jos atstovo Barcelonoje, pasigy- 


Gen. Aranda, 
Baskijos  užka- 
riautojas. 


rusio dalyvavus visuose per paskutinius dvidešimt 
metų Europoje įvykusiuose teroro aktuose (Etu- 
des, 1937. III. 5). Vien tarp 1886 ir 1892 m. jie Eu- 
ropoje įvykdė 1123, o Amerikoje dar 502 atentatus. 
Nėra sosto, nuo kurio jie nebūtų vertę valdovų, 
nėra palocių, kurių nebūtų aplaistę savo aukų krau- 
ju. Ką pačiupo, tą ir paaukojo ant savo „meilės“ 

aukuro. Tas savo dangaus keršto šaukiančias ne- 
sąmones vainikavo 1898 m. Ženevoje nudurdami 
angelišką  Austro-Vengrijos imperatorienę Elž- 
bietą. 

Bet ne visi tokiais žmonijos „geradariais“ pik- 
tinasi, laisvamaniai jiems dar paminklus stato. Sa- 
kysime, tą Ferrerą, kuris už 1909 m. Barcelonoje 
sukeltas kruvinas riaušes buvo nuteistas mirti, 
Briuselyje gražiausių monumentu pagerbė. 

Barcelonoje anarchistai vien tik XX amžiuje 
1909, 1920 ir 1930 m. buvo sukilę. O kai pernai įsi- 
liepsnojo revoliucija, jie taip ėmė siausti, kad vie- 
nintelis išganymas buvo juos įtraukti į valdžią. 


COMPANYSAS IR JO KOMPANIJONAI 


Bet ir pasilikę Katalonijos generalidedo (val- 
džios) šefo Companyso bendradarbiais, jie nenuri- 
mo. Kabinete jie jautėsi tik svečiais. Naudojos:i 
visomis teisėmis, švilpdami į pareigas. Bet tas 
nereiškia, kad jie ilsėjosi rankas sudėję. Dirbo. 
Bet kam? Ne Katalonijai, o anarchijai, tikrajai 
savo tėvynei. 

Companysas, nebepajėgdamas suvaldyti tos 
kompanijos; vasario gale per generalidedą paskel- 
bė tarp kitų šiuos punktus: 

„2. Kadangi visos profesinės grupės ir politi- 
nės organizacijos generalidede yra atstovaujamos, 
vyriausybė nepakęs jokių veiksmų, kurie bus prie- 
šingi jo nutafimams. 

3. Generalidedas neleis įgyvendinti nutarimų 
kurie vyriausybės bus laikomi kenksmingais. 

5. Katalonijos vyriausybė pabrėžia, kad tai nė- 
ra tušti žodžiai, bet kad šiuos nutarimus seks ener- 
ginga ir neatidėliojama akcija“. 


Companysas. 


NAMINIS KARAS NAMINIAME KARE 


Bet nė tų grasinimų nepabūgo. Juk prasti jie 
būtų anarchistai, jei pakęstų tvarką. Tik dar uo- 
liau stiprino savo pozicijas, iš kurių tikėjosi greit 
užkariauti visą valdžią. Tačiau sauvaliaudami iki 
gyvo kaulo įkyrėjo. Tuomet jų vadas Durruti buvo 

„nužudytas. O kitas jų šulas Eugenio Vallejo, amu- 
nicijos fabrikų vyr. komisaras, į frontą pristatęs 

tris milijonus klaidingo kalibro šovinių — spėjęs 
dar apsirūpinti vienu milijonu aukso frankų — gavo 
sprukti į užsienius. Kai dar paskutinį balandžio 
mėn. sekmadienį šeši FAI anarchistai viduryje 
dienos iš automobilio išlaipinę UGT sekretorių 
sušaudė, išseko ir paskutinė kantrybė, 

Companysas supratęs, prie širdies glaudęs 
pragaro mašiną, įsakė juos nuginkluoti. Stojo tada 
EC PS PSUC UGT į kovą su FAI CNT. O paraką 
užuodę Trockio POUM vėl ėmė vanoti Stalino 
PSUC. O kur didžiojo meilės įstatymo vardan 
visi žudėsi, negalėjo atsilikti nei komunistų UGT, 
kurie mušė socialistų PS. Ir iš tų broliškų kau- 
tynių, kur niekas nebežinojo kas už ką ir iškilo 
išsiilgtasis chaosas. 


KODĖL KRISTUS NYKO? 


Kad tokios tragedijos įvyksta, tai ne naujiena 
ten, kur gyvena žmogus, šis neprotingai protingas 
sutvėrimas. Bet kad visa tai vykdo „katalikai“ ir 
jiems tai vykdyti leidžia katalikai, verčia susi- 
mąstyti. 

Nevisada Katalonija buvo toks infekcijų lizdas. 
Anksti išsilaisvinusi iš arabų jungo, tapo žydinčiu 
krikščionybės centru. Bet kiek anksčiau buvo pa- 
kilusi, tiek vėliau nusmuko. Prancūzų revoliuci- 
jos idėjoms vos pasipriešino ir dėl to visi to šimt- 
mečio —izmai bematant prigijo kunkuliuojančio- 
je Barcelonoje. 

Aktualioje jos scenoje sėkmingai debiutavo 
visas 19 amžiaus ideologinis repertuaras: valdan- 
tieji susižavėjo masonerija, inteligentai pasidavė 
liberalizmui, tarnautojai išpažino socializmą, dar- 
bininkai virto komunistais, 0 visų luomų man- 
driausieji — gėrėjosi anarchizmu. Taip Katalonija 
virto pūliuojančia žaizda. 

Bet kur buvo katalikai? 

Ne vienas jų herojiškai rungėsi. Yra šimtai 
pasigėrėjimą keliančių kunigų, kuriems lyg ug- 
nies stulpas švietė Ispanijos Ketteleris — arki- 
vysk. Pelaezas. Bet jie daugiausia partizanai, nes 
žymi dalis administracijos buvo sukalkėjusi, o 
masė tiek užkietėjusi savo nuodėmėse, kad visą 
amžinybę būtų atidavusi už vienas bulių rungty- 
nes! 

Frontai nuo amžių nebuvo pasikeitę. Oficia- 
lūs vadai težinojo moros y crištianos. Visa akcija 
buvo nukreipta prieš istorijos vadovėliuose palai- 
dotus priešus, o tuo tarpu prancūzų liberalizmas, 
vokiečių marksizmas ir rusų anarchizmas panosėje 
suko lizdus. 

Galinga priemonė jiems pasipriešinti galėjo 
būti sakykla, kokių Katalonija turėjo apie 800, iš 
kurių kas sekmadienį būdavo sakoma ne mažiau 
1500 pamokslų. Vadinasi, kas šventadienį šuoliais 
galėjo kilti religinis susipratimas. Bet kodėl vis 
dėlto Kristus nyko, o Antikristas augo? Kodėl per 
metus 75.000 mitingų už Dievą, o metų gale degi- 
namos bažnyčios? Ar ir tame kalti priešininkai? 

Kas yra stovėjęs po Katalonijos sakyklomis, 
tam nesunku į tą klausimą atsakyti. Juk ten taip 
retai gaudavai atsakymą i degančias problemas.“ 

Vieni — archeologai. Keldavo mirusius iš gra- 
bo. Vadino šventuosius iš žilos senovės. Citavo 
visus autoritetus, išskyrus Tomą Akvinietį, įsak- 
miai mokiusį būti aktualiems. Dėl to ir negirdėjo 
ūžimo tų bangų, kurios laižė jų sakyklos pamatus. 


Kiti pragarologai. Jie tik bardavo ir grasinda- 
vo pragaru. Tąjį geriau pažino, negu dangų, o apie 
šėtoną kur kas daugiau nusimanė, negu apie Die- 
vą. Ne Kristaus gerumas jų klausytojams, tik am- 
žinas prakeikimas. 


Treti — debesologai. Šiems netrūkdavo nei 
uolumo nei iškalbos. Bet visa tai ne anarchistų 
spaudžiamiems katalonams, o angelams. Žodžiai — 
iš dausų, vaizdai — iš dangaus. Pamokslas iš tos 
sakyklos nebuvo įžemintas ir dėlto dažnai tuščiai 
praskambėjo. 

Už bažnyčios kitaip. Montjuicho lūšnose, uosto 
lindynėse, sandėlių rūsiuose, laivo kajutėse, eleva- 
torių palėpėse — čia viskas gyvenimiška ir pašėlu- 
siai įdomu. Iš čia išsėlinai uždegtas ir pasiryžęs 
viskam. Štai kur stovėjo galingoji sakykla! 


SIAUBINGOS SEKMINĖS 


Ne vieno kataliko paskutinė viltis buvo Šven- 
toji Dvasia. Bet ar nepasišventęs turėjo teisės lauk- 

ti nors menkiausios pagalbos? Ir kieno didesnė 
buvo šventvagystė — ar spekuliuojančiojo Šven- 
tosios Dvasios įkvėpimu, ar tikinčiųjų, laukiančių 
iš tokio Dievo žodžio? 

Šventoji Dvasia ir katalonams davė minčių, bet 
šie jų neklausė. Įkvėpė jiems raštų, bet jų nerašė. 
Spausdino jiems knygų, bet jų nelietė. Jie Šventąją 
Dvasią po užraktu laikė. Bet kadangi Dievas nesi- 
duoda niekinamas, Ji išsiveržė ir jiems suruošė 
siaubingas Sekmines. 

Ir tokias pat Ji rengia visiems, kurie užmiršo, 
kad Evangelija yra kardas ir Dievo žodis — ugnis. 

16 
NESIKIšIMUI ATOSTOGAUJANT 


Siekdami sukilėlius atitraukti nuo stipriai 
spaudžiamų baskų, ypač birželio 19 d. praradus 
Bilbao, ir norėdami kartu pramušti Madridą 
veržiantį lanką, vyriausybininkai liepos mėn. 
pradžioje tarp Escorialio ir Madrido suorgani- 
zavo didelio masto puolimą. Taikydami priešui 
į šoną, atakai pavykus raudonieji tikrai galėjo 
viltis išsivaduoti. Iškart neblogai sekėsi. Pa- 
sinaudodami staigiai užpultų nacionalistų eilė- 
se besiplečiančia suirute, smarkiai pasistūmėjo 
pirmyn. Tačiau sukilėliams atsipeikėjus ir at- 
gabenus savo rezervus ir ši madridininkų ofen- 

zyva buvo — vargais negalais — sustabdyta. 

Tai buvo pati smarkiausia vyriausybininkų 
lig šiol pravesta ofenzyvinė akcija, jei neskaityti 
Guadalajaros žygio, kuris tačiau buvo naciona- 
listų išprovokuotas. 

1937. VII. 24, Nr. 265: 


METINĖS 

Jau visi metai praėjo nuo to laiko, kada Ispani- 
jos patriotai, gelbėdami savo tėvynę, griebėsi gink- 
lų. Jų viltis — vienu ypu visame krašte nuslopinti 
raudonąjį gaisrą — neišsipildė, nes jau per daug 
laiko buvo turėję Dimitrovo agentai, kuriais ko- 

minternas troško laimėti savo pirmą postą vakarų 
pasaulyje. Pučas tad išsivystė į karą. Kas jį daro 
itin baisų ir žiaurų, tai, kad jis vyksta savoje teri- 
torijoje ir kad jame brolis drasko brolį. Nuostoliai 
neapsakomi: 

Per šituos pirmus metus iš viso bus praradę ar- 
ti 55 milijardų. Vieną pusę jų sudaro sunaikintos 
vertybės, o antrą — tie nuostoliai, kuriuos turėjo 
per tą laiką pramonė, piekgDs, žemės ūkis, laivinin- 
kystė. 


Taikos laikais kultivuojamas vos 5075 visos že- 
mės, bet ir tos dabar tik pusė teapdirbama. Dėl to 
jau šiemet trūksta kviečių, miežių, bulvių. Nuken- 
čia ir gyvulininkystė, lig šiol vienas svarbiausias 
pajamų šaltinis. Anksčiau duodavo kasmet apie 
1200 milijonų pezetų, bet dabar gyvulių ūkis, mai- 
tindamas dvi armijas, skaitančias arti pusės milijo- 
no karių, kurie daugiau valgo, negu kariauja, jau 
nebepajėgia aprūpinti visų gyventojų. Prekybos 
laivynas, prieš metus turėjęs dar 640 laivų su 900. 
000 tonų, visiškai išardytas. Daugumas tų laivų rū- 
dija dokuose, kiti nuskandinti arba sukonfiskuoti. 
Bene vienintelis uždarbis plaukia iš kasyklų, dėl 
kurių geležies rūdos, švino ir gyvsidabrio varžosi 
pusė Europos. Bet ir iš šių turtų maža naudos, nes 
ką duoda Vulkanus, tą godžiai praryja Marsas. | 


Ir ne tik beveik nieko neuždirba, bet dar išlei- 
džia, ką buvo sutaupę, o sutaupę buvo daug. Mat, 
nedalyvaudami Didžiajame kare, o iš visų lupdami 

už tiekiamą žaliavą ir ginklus, pasakiškai pralobo. 
Sakysime, Ispanijos banko rezervai buvo laikomi 
vieni stipriausių Europoje. Dar prieš metus tas 
bankas saugojo aukso atsargą iš 2200 milijonų, si- 
dabro iš 669 ir dar indėlius iš užsienių už 302 mili- 
jonus pezetų, kurie buvo patikėti kraštui, turėju- 
siam tiek proto nedalyvauti visuotinėse žudynėse. 
Bet kur tas protas dabar? Ir kur auksas? Daugiau 
pusės jo iš Madrido ir Valencijos išplaukė į ginklų 
fabrikus ir maistui supirkti. Beveik antra tiek rau- 
donieji šiaip sudorojo. Išleisti ir užsieniečių pi- 
nigai. O kur sidabras dingo, niekas nežino. Karo 
pradžioje Valencija su Burgosu savotiškai, bet ne- 
proporcingai pasidalino tais turtais: raudonieji 
turėjo banko auksą, o Franco — banko tarybą su jos 
tuščia kišene. Bet „gailestingasis“ karas per vie- 
nerius metus suspėjo išlyginti šią „socialinę nely- 
gybę“ — šiandien abu pliki. 


Ką tai reiškia, šiek tiek paaiškėjo iš Burgoso 
įsakymo — kartą per mėnesį pasitenkinti pietumis, 
iš vieno valgio ir kartą per savaitę atsisakyti tre- 
čiojo, o tuo sutaupomus pinigus paaukoti tėvynei. 
Bet ir be šio dekreto, nacionalistai „patriotiškai 
badauja“, nes „trečiąjį“ vargu ar kas dar žino, ne- 
bent iš kulinarijos vadovėlio. Daug kur tas trečia- 
sis išnyko jau vien dėl to, kad nebėra prie ko jį 
prijungti. O Valencijos ispanai savo broliams ki- 
toje fronto pusėje pavydi, kad jiems apkarpomas 
tik trečiasis, kai pas juos jau kimbama prie pirmo- 

jo. Neilgai truks ir terminai ispanas ir ubagas bus 
sinonimai. 


POLITIKANŲ AUKA? 

Toms metinėms paminėti, Valencija skubinosi 
pasipuošti nors vienu laimėjimu, kuris raudonųjų 
armijai garbę bent kiek pakeltų ir skintų kelią — 
jei ne į Burgosą, tai bent į naujus kreditus. Todėl 


| Brungje No 
R Villopanfila (-) MADRID, 


Sevillo Ig Nueva. 


M 


Norėdami išvaduoti Madridą, vyriausybininkai pro 

Brunetę ir Sevillą 1a Nuevą mėgino pasiekti ir išar- 

dyti nacionalistų užfrontę. Tačiau, dar nepasiekus 
Sevillai, įstrigo. 


gen. Miajai įsakė sprogdinti Madridą smaugiantį 
plieno lanką: 


Miaja tam jau seniai ruošėsi. Triumfališkai 


174 


r“ 


laimėjęs Guadalajaros mūšį, buvo tikras nustum- 
siąs priešininką ir nuo sostinės vakarų vartų. Ta- 
čiau jo ruošą vis trukdė tie amžini nesutikimai, 
kuriais tai Valencija, tai Barcelona silpnino save ir 
savo sąjungininkę. Valencijos — Barcelonos ba- 
zėje nuolatos viešpataujant kabineto ir kitokioms 
krizėms, tarp bazės ir fronto siaučiant anarchis- 
tams, kokia gali būti strategija ties Madridu? 

Tas partijų, sindikatų, profsojūzų ir kitokių 
visuomeninių skeveldrų konglomeratas, kuris pikt- 
naudoja „teisėtosios“ vyriausybės vardą, dar sukilė- 
liams ties Bilbao įstrigus, ragino pradėti ofenzyvą. 
Bet tam neturėdamas pakankamai jėgų, turėjo pa- 
sitenkinti Guadamaros kalnuose pradėdamas puoli- 
mą, kurio tikslas buvo Franco karius atitraukti 
nuo baskų. Tačiau nacionalistų šefui užteko vokie- 
čių gintis Guadarramoje ir italų pulti Bilbao. At- 
siėmė už tai iš politikanų niekuo nekaltas Miaja! 
Įsakyta jam bent liepos 18-tai paantrinti „Guadala- 
jarą“. Jo planas buvo gudrus: vietoje galva duo- 
ti į frontalinę sieną ties pačiu Madridu (Caraban- 
chel, Getafe), kur budrusis priešas spiaudo plienu ir 
ugnimi, sostinės gynėjas savo naują armiją sukon- 
centravo Escorialo bare, iš kur smarkia ataka tikė- 
josi pralaužti šoninę liniją ir pro Brunetę, Sevillą 
la Nuevą pasiekti Navalcarnerą ir Illescasą. Taip 
būtų patekęs į sukilėlių užfrontį ir išardęs Madri- 
do puolimą. 

Staigiai puolant, Miajai pavyko užklupti prie- 
šininką, užimti Brunetę, nuvyti jį Sevillos la Nueva 

link įvarant gilų kylį į sukilėlių linijas. Bet šieji, 
atsigavę nuo pirmų smūgių, niekais pavertė ban- 
dymus visiškai paraližuoti frontą. Negalėdami už 
tai keršyti Francui, raudonieji mano keršyti sosti- 
nės gynėjui, gen. Miajai. 

Juo spaudžia jau antrą gelbėtoją. Pirmasis 
buvo surusėjęs austras Kleberis, iš sovietų malonės 
generolas. Jį pašalino ispanų savimeilė, kuri nega- 
lėjo pakęsti, kad jų sostinę gina svetimtautis. Da- 
bar tyko pravaryti saviškį. O kas jį pavaduotų? 
Gal Madrido taryba, susidedanti iš 30 asmenų, de- 
leguotų nuo 12 partijų ir partijėlių, kuri visagalė 
savo — liežuviu? 


KEISTA BŪTYBĖ 


Dirba jis ir Londone — grąžinant nesikišimą iš 
atostogų. 

Keista būtybė tas nesikišimas, ir dar keis- 
tesni jo tėvai. Tie pirmiausia ilgai tarėsi — it kokie 
moderniški jaunavedžiai — ar verta duoti gyvybę 
tokiam sutvėrimui, ar ne. "Toliau svarstė, ar ne- 
apsimokėtų dar negimusiam abortą padaryti. Pa- 
galiau kai jis po sunkaus gimdymo — reikėjo po- 
litinėje chirurgijoje Edeno vardu žinomo piūvio — 
turėjo išvysti pasaulio šviesą, pasirodė, kad negy- 
vas. Tuomet vienoje Londono klinikoje, esančioje 
Downingstreete, tai nelemtai būtybei buvo pripum- 
puota nors tiek gyvybės, kad tas „nesikišimas“, 
bent pasiramsčiuodamas svetimženkliais, galėjo 

pasidžiaugti tais retais saulės spinduliais, kuriuos 
mūsų biaurūs politikos orai jam skyrė. Bet buvo 
aišku, kad jis džiovininkas paskutinėje stadijoje, 
kurį nokautu parmuštų net Shirley Temple. 


„ANY OLD IRON?“ 


Apdovanoję prideramu kiekiu ironijos tą ne- 
lemtą „visakišimąsi“, turime konstatuoti, kad Lon- 
done situacija keičiasi iš esmės: lig šiol žinomąjį 
Baldwino - nesikišimą, šiandien pakeičia visai ki- 
tokio pobūdžio Chamberlaino - nesikišimas. 


Pirmasis užgimė rezignuojančio premjero lai- 
kais, kada savo karjeros saulėlydyje Baldwinas 
buvo pagautas likvidacijos nuotaikos. Flegmatiš- 
kai ištuštino tad savo portfelį, tikėdamasis užsi- 
tarnauti lordo titulą ir apsirūpinęs pypke ir meš- 
kere išnykti iš Anglijos istorijos. Paskutinę ener- 
gija jis Eduardo VIII krizės metu sukaupė vienai 
suvyrėjusiai poniai suvaldyti ir vienam sumoterė- 
jusiam vyrui padėti džentelmenišką išeitį rasti, o 
kas išėjo iš vainikavimo orbitos, jam mažai berū- 
pėjo. 

Kas kita Chamberlainas. Planų ir jėgų kupi- 
nas, jis ryžosi aktingai vadovauti tai imperijai, kuri 
per Jurgio VI karūnaciją taip romantiškai ir kartu 
taip realiai demonstravo savo galybę. Pasaulis per 
tas atmintinas dienas pamatęs britų imperijos di- 
dybę, nūn turės ją ir pajusti. Gana to silpno reaga- 
vimo, kurį dar ne taip seniai parodė Palestinoje 

per žydų - arabų riaušes, gana platoniškų protestų 
italų - etiopų konflikte, kurie tik visokius prie- 
šininkus padrąsino pasipriešinti po visą pasaulį 
išmėtytai imperijai. Chamberlainas veiks. 

O veikti jis gali, nes jau pusėtinai apsiginkla- 
vęs, jau turi „argumentų“ Anglijos priešams „įti- 
kinti“. Padarė galą pacifizmui, tai archaiškai lie- 
kanai iš socialisto Macdonaldo laikų, kada visiems 
kitiems ginkluojantis, vieni anglai burkuodavo apie 
„amžiną“ taiką. Hitleris būtų buvęs atsargesnis, 
bolševikai nebūtų taip biauriai provokavę britų ko- 
lonijų ir japonai ne taip drąsiai šeimininkautų Ki- 
nijoje, jei anglas tuos taikos ardytojus būtų galėjęs 
veikti ne dailiu savo diplomatų sklastymu, o toli 
nešančiomis patrankomis. Bet britų delsimui da- 
bar galas, nes milijardinėmis sumomis stiprinamas 
atsiginklavimas taip, kad dar šiems metams nepasi- 
baigus, tik vaikai ar kvailiai išdrįs liestį Angliją 
arba jos interesus. 

Jis būtų vykdomas dar greičiau, jei tik būtų 
pakankamai geležies rūdos. Kur yra nors mažiau- 
sia galimybė rasti kokį geležgalį, ten nūn grabšti- 
nėja anglas. Tvirtinama, kad jis dešimčiai metų 
supirkęs visus Švedijos kasyklų išteklius. Net Sand 
leris, socialdemokratas ir Markso Kapitalo vertė: 
jas, tuo patenkintas. Juk tokią sutartį sudarius, 
mažai liks bedarbių jo krašte, eksportas padidės, 
ir jam pačiam grumojąs vokiečių ginklavimasis, 
kuris anksčiau taip plačiai naudojosi švedų geleži- 
mi, sulėtės. Kad atsiginklavimą dar paskubintų, 

anglai kalėdoja paskutinius surūdijusius geležga- 
lius.  Sąmoningieji tuoj apdainavo tą geležies ba- 
dą linksmai traukdami — Any old iron? — Ar ne- 
turite geležgalių? Ta dainelė šiandien ir už him- 
ną populiaresnė. 


SAKO: HUMANIšKUMAS, 
O MANO: PYRITAS... 

Kas turi geležies, tas šiandien Didžiosios Bri- 
tanijos draugas. Tai patyrė ir gen. Franco. Kol 
Bilbao buvo kairiųjų rankose, anglai labiau buvo 
linkę raudonuosius palaikyti. Bet vos atiteko 
baskų geležis nacionalistams, ir jų simpatijos pa- 
linko prie Franco. Atsimename, kaip Londono ad- 
miralitetas spyrėsi prieš sukilėlių vykdomą bloka- 
dą ties Baskija. Humaniškumo vardan. Bet pa- 
krapščius gerai tą humaniškumą pasirodo pyritas, 
kuris iškasamas ties Bilbao ir kurio išalkusi Ang- 
lija. Kad tik nacionalistai sutiktų pripažinti ang- 
lų iš kairiųjų gautas teises eksploatuoti tas kasyk- 
las! Pripažinimas už pripažinimą! Štai kaip Ang- 
lijos išdirbtame kontrolės plane atsiradęs punktas, 
reikalaująs pripažinti sukilėlius kariaujančia šali- 
mi. Taigi, kur nelaimi Franco, ten nugali fran- 
kas. 

STRĖLĖ Į SĄŽINĘ 


1937 m. spalių mėn. 21 d. nacionalistai pa- 
ėmė paskutinę raudonųjų tvirtovę prie Biskajos 
įlankos — Asturijos angliakasių smarkiai gina- 
mą Gijoną. Šis reikšmingas gen. Franco laimėji- 
mas leidžia jam nūn visas savo jėgas sukaupti le- 
lemiamai ofenzyvai, kuri — kaip manoma — 
— nacionalistus per Aragonijos laukus turėtų 
nuvesti į Kataloniją, kuo Madridas ir visa likų- 
sioji raudonoji Ispanija būtų atskirta nuo savo 
bazės prie Viduržemio jūros. "Tačiau sukilėliai 
dar negali pradėti didžiojo savo žygio, nes jų 
eilėse kovoją mahometonai dėl religinių priežas-' 
čių, iki gruodžio pradžios nekariauja, o be nar- 
siųjų maurų neatsargu išžygiuoti į Kataloniją. 

“ Raudonųjų vyriausybė pabūgusi tos atakos 
lapkričio pradžioje iš Valencijos persikėlė į Bar- 
celoną. 

1937. XI. 27, Nr. 271: 


TRAGEDIJA ARAGONIJOS LAUKUOSE 


Stovime išvakarėse paties liūdniausio susirėmi- 
mo, kuris kokiame nors pilietiniame kare yra įvy- 
kęs: 700.000 vieno kraujo ir vieno tikėjimo (!) ka- 
rių tik laukia ženklo, kada vienas kitą turės dras- 

kyti. Ar bereikia iškalbingesnio liudininko mūsų 
civilizacijos nusmukimo? Dar dengia tamsa tuos ne- 
laiminguosius Aragonijos laukus, kuriuos ryt po- 
ryt laistys giminingas kraujas, bet rakietos jau | 
skrodžia tą naktį, norėdamos susekti kaip patogiau 
į brolio kūną įvaryti durklą... 


„kiai B A ii iii ais 


Ponia Franco su 
dukterimi Ena. 


GEN. FRANCO „KERšTAS“ - 


Vakar nacionalistai dar kovėsi ties Gijonu, bet 
ten jau baigta ir tuo sulikviduotas šiaurės frontas. 
Apsimokėjo tas žygis, nes dabar ne tik laisvas vi- 
sas sukilėlių užnugaris, bet dar laimėti milžiniški 

mineraliniai bei metaliniai turtai, kurių turėti 
kiekvienam pravartu. 

Džiaugiasi jais pats gen. Franco, nes nūnai 
valdo beveik visas anglių, vario, cinko ir pyrito ka- 
syklas ir didesnę dalį rūdos. Turėdamas 757; visų 
Ispanijos mineralų, sukilėlių šefas dabar pats pasi- 
gamins tiek ginklų ir amunicijos, kiek reikės. 

Vėlybame 1937 m. rudenyje Oviedo ir Gijono apy- 
linkėse atkakliai besiginą vyriausybininkai turėjo pa- 
siduoti. Vėliausiai pasidavė Gijonas — spalių 21 d. 


Džiaugiasi Franco dar ir dėl pavykusio — 
„keršto“! Mat, kai jis, dėl savo žygių Maroke į 
majorus pakeltas, kreipėsi į savo numylėtosios 
Carmen de Polo tėvus prašydamas jos rankos, šie 
didžiulių Asturijos kasyklų savininkai atsakė, jog 
per „liesas“ esąs kandidatas tokiai „riebiai“ parti- 
jai. Bet Carmencita ištikimai laukė, kol jos „Paco“ 

(Pranelis) „suriebėjo“ į generolus ir tikrai 1926 
m. už jauniausio to rango kariškio Europoje — jis 
turėjo vos 34 metus — ir ištekėjo. Šiandien jis 
triumfuoja: žentas užkariavo ir grąžino uošviams 
tuos turtus, dėl kurių kadaise taip aukštai buvo rie- 
tę nosį. 


KYšIS METALAIS 

Bet ir tuo Franco džiaugsmas dar nesibaigia, 
nes užsitikrindamas tuos metalus kartu laimėjo ir 
Anglijos simpatijas. Rasi, ne didelis tai daiktas, juk 
kiekvienas, galįs duoti, laimės Albiono palankumą. 
Tačiau ne eilinė čia dovana, nes karštligiškai ap- 
siginkluojančiai Britanijai reikia visų tų minera- 
lų, kuriuos nacionalistai tik ką atėmė iš raudonųjų. 

Vienos rūdos nūn Franco žinioje yra 700 mili- 
jonų tonų, kurių nerūpestingi ispanai kasmet vos 
1,8 milijono eksploatuodavo, vadinasi, dar užteks 
pustrečiam šimtmečiui; švino taip pat trims šimt- 
mečiams, cinko iš viso 21 milijonas tonų, taigi, pas 
sukilėlius dabar semsi pilnomis rieškučiomis. 

Tikras patogumas dar, kad čia darbininkai ne- 
kels streikų ir valdžia nenacionalizuos kasyklų — 
juk kaip Franco konfiskuos savo giminių turtą! Ir 
be to, visai netoli į Anglijos karo uostus, kurie 
kenčia baisų rūdos alkį. Dar masina  Almadeno 
gyvsidabris, belikęs vyriausybininkų rankose. Ši- 
tos kasyklos, duodančios net du trečdaliu visos pa' 
saulinės produkcijos, yra paskutinis raudonųjų 
ūkiškas koziris. 

Atrodo, kad Downingstreetas iš Salamancos 
yra išgavęs reikalingas garantijas — bent kažką 
panašaus esame skaitę nacionalistų oficioze Diario 
de Burgos — ir po to, žinoma, anglams nebėra pras- 
mės kaišioti pagalius į nacionalistų ratus. Naujoji 
Ispanija atrodo respektuojanti status guo Vidurže- 
mio jūroje, o tai visuose pasaulio vandenyse vis 
įžuliau puolamai Britanijai kaip tik rūpi; mat, ang- 
lai jau ne juokais juokiasi, jog vieninteliai vande- 
nys, jiems tikrai dar priklausą esą — vanduo savo 
vonioje. 

Edenas, lyg ir įsitikinęs, jog Franco tik laiki- 
nos konsteliacijos spiriamas patekęs į Romos — 
Berlyno ašies sukamą karusėlę ir kad pakviestas į 
saugesnį vežimą, mielai persėstų. 

Kad į Barceloną sulindusiems vyriausybinin- 
kams atėjo liūdnos dienos, patvirtina ir Londono 
atstovo paskyrimas į Salamancą. Smulkmena, kad 
Sir Robert Hodgsonas etiketuojamas tik „agentu“, 
iš tikrųjų, yra tai senas diplomatinis vilkas, kurio 
specialybė — legalizuoti sukilėlių vyriausybes: 1e- 
galizavęs“ tokį Leniną, nejaugi nepajėgs legali- 
zuoti Franco! 

Signum temporis yra ir tas Times'o straipsnis, 
neseniai kalbėjęs apie „gen. Franco vyriausy- 
bę“. Britanijos spaudos karalienė, įpratusi savo žo- 
džius sverti auksu, žino ką rašo. 

Vadinasi, viskas gerai, tik belieka nugalėti. Tą 
anglai, žinoma, paliks patiems nacionalistams, kad 
jie dar ilgesnį laiką laimėdami dar daugiau nuleis- 

tų kraujo ir sau ir mieliems savo broliams, kad tik 
visa Ispanija taptų politikos anemike, reikalinga 
Londono biržos įtrėškimų. 


STRATEGIJA TIES ZARAGOZA 


Kokia strategija sukilėlių generalissimus ma- 
no baigti savo išvadavimo karą? Atrodo, kad nūn 
jam rūpi Madridą atskirti nuo jo bazės prie Vidur- 
žemio jūros. Tam jis turi keletą kelių. Vienas jų 
iš bazės Belchite — Zaragoza — Huesca pro 
Leridą veda į Tarragoną, kur pasieks jūrą. Čia ly- 
gūs Aragonijos laukai nacionalistų motorizuotoms 
kolonoms šauniai leistų pasireikšti. Norėdami to- 
kiai atakai užbėgti už akių, raudonieji jau visą va- 
sarą puolė išeinamąją liniją, tačiau paėmė tik pa- 
tį menkiausią punktą — Belchitę. 


Antras puolimas iš linijos Muela de San Juan 
— Teruel — Montalban pasineštų Valencijos 
link. Nors šitoks žygis iki 2 km į dangų besistie- 
biančiuose kalnuose ir būtų rizikingas, nes nei mo- 
torams nei pėstininkams neduotų parodyti savo ga- 
lybės, savo šešėlio bijanti raudonųjų vyriausybė 
dar prieš mėnesį iš Valencijos išbėgo. 


Tose kombinacijose vyrauja stipri strateginė 
mintis — izoliuoti Madridą nuo likusio krašto ir 
tą kraštą atskirti nuo savo — kad ir nuvainikuotos 
— sostinės. Tuomet ar tik ne turėtų pasiduoti jau 
dabar tarp skaistyklos ir pragaro kybąs Madridas. 

BIRŽA ŽINO 


Bet nieko tikro nežinant, geriau susilaikyti 
nuo pranašystės ir palikti tai tikresniems prana- 
šams, sakysime, moterims ir monetoms; juk sena 
tiesa, kad su armija baigta, kai nuo karininkų bėga 
gražuolės ir biržoje krinta pinigas. Kaip su sinjo- 
rinomis, nežinia, bet kad bala raudonųjų pezetas — 
faktas. Štai prieš sukilimą Paryžiaus biržoje už 
pezetą dar buvo mokama 1,79 prancūziško franko, 
bet po kelių savaičių „Madrido pezetas“ tebuvo 
vertas 1,30, toliau „,„Valencijos pezetas“ krito į 0,76, 
o dabar, vyriausybei pabėgus pas katalonus, „Bar- 
celonos pezetas“ nusmuko iki 0,47, t. y. mūsų pini- 
gais iki 10 centų. Gi už nacionalistų išleistą „Bur- 
goso pezetą“, nors jis pagrįstas tik karo laime, Pa- 
ryžiuje reikia mokėti 1,85 franko. Tad birža Iocuta, 
causa finita? Kažin, nes tokioj Ispanijoj viskas 
galima. 


SĄŽINĖS SĄSKAITA 


Nacionalistų štabui  Zaragozoje beruošiant 
naują ofenzyvą, Valladolide į savo konferenciją su- 
sirinko Ispanijos vyskupai, deja, ne visi, nes dauge- 
lis mirė kankinio mirtimi. 

Ganytojai galutinai įsitikino, kad negalima 
kartoti praeities, jei norima laimėti ateitį. Juk kuo 
garsi buvo toji praeitis? Ar cezaropapizmu, reli- 
giniu formalizmu, socialiniu apsileidimu ir iš vi- 
so nerūpestingumu? 

Ar ne per daug turėta dignitorių, kurių visas 
pasididžiavimas buvo savo violetinę spalvą sude- 
rinti su karalių purpuru? Ar ne per daug tų, kurie 
nors ir giedojo horas, tačiau nesuprato kokia buvo 
išmušusi valanda? Ar ne per daug tų arkikatali- 
kiškų turtuolių, kurie Leono Rerum Novarum ly- 
giai nekentėjo kaip Markso Kapitalo? Ir ar ne per 
daug tų inteligentų, kurie vietoje skubintis į pa- 
galbą saujelei didvyriškai pasiaukojančių dvasinin- 
kų, pasitraukė į savo patogumo urvus smaguriauti 
ir lėbauti pagal receptą: aprės nous le dėluge — 
po mūsų, kad ir tvanas?! 


KARDINOLO SKAIčIAI 

Ne kas kitas kaip Lisabonos patriarchas kard. 
M. Gerejeira, savo tik ką išleistoje knygoje Pas- 
toracijos darbas, nupiešia prie ko turėjo privesti 
iš šalies vykdoma ir tikinčiųjų leidžiama kataliky- 
bės narkoza Pirenėjų pusiasalyje. 

Jo patriarchate, kuriame beveik pusantro mi- 
lijono tikinčių, dirba vos 320 kunigų. + Jų trims 
ketvirtadaliams jau sukanka 50 metų, vadinas, 
maždaug po 20 metų visi bus išmirę. Jų mirtį dar 
pagreitins nepakeliama darbo našta, juk kiekvie- 
nas turi aptarnauti daugiau, kaip vieną parapiją, 
kiti net iki 7, nes iš 218 parapijų 145 visai be kuni- 
go. Trijuose miestuose net bažnyčios nėra. Pačioje 
Lisabonoje yra parapija su 59.543 tikinčiųjų, ku- 
riuos aptarnauja vos pora dvasininkų! | 

Vyriausias kaltininkas tokiais skaičiais besi- 

reiškiančios religijos atrofijos yra pašalinė jėga, 
kuri, ar ji būtų buvusi monarchiška ar respubliko- 
niška, lygiai masoniškai stelbė kiekvieną rimtesnį 
katalikybės pasikrutinimą. Bet kalti ir patys kata- 
likai, langvapėdiškai atiduodami vieną poziciją 
po kitos. Veltui juose ieškai tokio Ambrozijaus, 
šaukiančio prie Dievo tvarkos Teodozijų. Bet ką 
bešnekėti apie tokius dvasios milžinus, būtų užte- 
kę ir dvasios nykštukų, kad tik būtų buvę dvasios, 
gyvos dvasios! 

Lygiai taip kaimynėje Ispanijoje. Veltui ir 
čia Apvaizda svaidė savo strėles į tautos sąžinę: 
1908 m. — kada anarchistas Ferreris katalikams 
suruošė kruvinąja „„Semana tragica“, 1910 m. — 
kada buvo nutraukti ryšiai su Apaštališkuoju Sos- 
tu, 1912 m. — kada įstatymais buvo pažabota Baž- 
nyčia ir taip toliau iki katastrofingųjų rinkimų 
1936 m. pavasarį. Bet nuo jų sukalkėjusios sąžinės 
jos visos atšoko, it žirniai nuo sienos. Kas tuomet 
Dievo Teismui beliko, kaip vykti i tokią tautą su 
išvažiuojama sesija? 

TREČIOJI KARO FAZĖ 


NUO TERUELIO IKI 
VIDURŽEMIO JŪROS 


Nuo 1937 m. Kalėdų iki 
1938 m. Velykų Švenčių. 


18, 
ŠIURPI PREMJERA 


Vyriausybininkai, pastebėję kaip uoliai ruo- 
šiasi sukilėliai savo lemiamajam puolimui, nutarė 
įvykiams užbėgti už akių ir tam tikslui gruodžio 
15 d. iš savo pusės ėmė pulti priešą. Puolė prie 
Teruelio, t. y. tokioje vietoje, kur nacionalistai 
neturi galimybių išvystyti savo jėgų, puolė savo 
jauna armija, kurią per visus 1937 m. rūpestingai 
paruošė, Tai nebe palaidi milicininkai, o tikra ar- 
mija, tinkama karui. Kadangi jos priešakyje 
stovėjo gabusis pulk. Rojo, buvęs gen. Miajos 
štabo viršininkas, kuris kartu su savo šefu vyku- 
siai gynė Madridą, staigus ir gerai apgalvotas 
puolimas galėjo būti sėkmingas. 

Kadangi nuo pirmo apstulbimo atsigavę na- 
cionalistai kontraktavo stipriomis jėgomis, tai 
visai netikėtai Teruelis pasidarė centru plačių 
operacijų, kurių pradžioje persvara buvo vy- 
riausybininkų, gi gale nacionalistų pusėje. 

1938. I. 8, Nr. 5: 


SUTIKIMO MARšAS 


Dievas — taip pasakojama — šiemet turėjęs 
daug vargo surasti kandidatą į 1938 metus. Bijoda- 
mi nelemtai patekti į istoriją vieni už kitų slėpęsi, 
kol Viešpats pirmiems pasitaikiusiems liepęs ke- 


193 
13. Strategija ties Madriduų 


liauti į žemę. Ir kaip nebijos rizikuoti savo gero 
vardo, žinodami, kad XIII amžius žmonėms 
galėjo garantuoti 6500 kartų didesnį galimumą ra- 
miai mirti savo lovoje, negu jo kolega — XX 
šimtmetis! 

Pasiekę mūsų planetą Naujieji Metai viską ra- 
do dar daug blogiau, negu galėjo įsivaizduoti: kur 
besidairė — ugnis, kur besiklausė — dundėjimas. 
Bet tai nebuvo įsilinksminusių garbės saliutas, o 
kruvina puota. Juk kas tą vaiskią naktį klausėsi erd- 
vės balsų, tas girdėjo staugiant mūšius, vaitojant 
sužeistus, kliedint mirštančius, raudant išniekintas, 
ašarojant našles, kukčiojant našlaičius. Štai tau ir 
sutikimo maršas, kurio klaikumą dar padidino 
lengvapėdžių juokas ir cinikų glebėsčiavimasis. 


DRĄSŪS Iš BAIMĖS 

Šitoje kakafonijoje skaudžiausiai ausį draskė 
ispanų vyriausybininkų traukiamas mirties maršas 
„Teruel“. 

Raudonieji jau seniai laukė žadėtos visuotinės 
nacionalistų ofenzyvos. Bijodami jos, dar spalių 
30 savo sostinę iš Valencijos perkėlė į Barceloną. 
Bet laukdami ir nesulaukdami lemiamos atakos, 
pradėjo nerimti. Jie žinojo, kad spalių 21 paėmęs 
Gijoną ir tuo sulikvidavęs šiaurės frontą, gen. Fran- 
co dabar visu smarkumu užguls ant likusio fronto, 
tik nežinojo kurioje būtent vietoje, o beieškodami 
taip susinervino, kad patys ėmė pulti. Strategas 
juos pagirtų už tokį ryžtingumą, juk puolimas vis 

dar geriausias būdas apsiginti, tačiau šita drąsa 
turi vieną ydą — ją pagimdė baimė: smogiant sie-' 
kiama jos atsikratyti, šūkaujant ją perrėkti. 

Šiai akcijai jų štabas pasirinko tą punktą, kur 
Aragonijos frontas (Huesca — Zaragoza — Teru- 
elis) pietuose provokatoriškai išsikišo į jų liniją. 

1937 m. gruodžio mėn. 14 d. vyriausybininkai pradėjo 
pulti Teruelį juodomis linijomis nurodyta kryptimi. 
Baltos strėlės reiškia atskubėją nacionalistų rezervai. 


Čia prie Teruelio nacionalistams visai netoli į 
Madrido — Valencijos plentą, kurį perkirtus sosti- 
nės gynėjai pasijustų atskirti nuo savo bazės prie 
Viduržemio jūros. Bet ir gen. Franco kariams ši- 
tas iškišulys baisiai nepatogus — jis labai panašus 
į akląją žarną, kurią išpiauti lengvai gali ir eilinis 

strategijos felčeris. Buvo aišku, kad nacionalis- 
tams dar ilgiau lūkuriuojant ji gali būti operuota. 
Ją operuoti vyriausybininkus itin paskatino troš- 
kimas nors vienu laimėjimu pakelti savo karių nuo- 
taiką. Taip gruodžio 14 operacija ir pradėta. 


KARIšKAS APENDICITAS 

Operacijos „salė“ menkoka: Teruelis, ne 
ką didesnis už Ukmergę, yra 915 metrų aukštumo- 
je, spaudžiamas iki 2000 metrų besistiebiančių kal- 
nų, kurie vos praleidžia Guadalaviaro upelį ir prie 
jo prisišliejusį keliūkštį. Vienintelė pažiba — 
vyskupo katedra ir į tvirtovę panaši kunigų semi-ė 
narija. 

Operaciją sugalvojo gen. Rojo, kuris, sėkmin- 
gai padėjęs Miajai Madridą ginti ir būdamas išti- 
kimas raudoniesiems, greit pateko į generalinio 
štabo viršininkus; ją pravesti turėjo buvęs karo 
ministeris pulk. Sarabia. 

Pati operacija sudaro naujenybę strateginėje 
chirurgijoje, nes buvo padaryta be jokio apmarini- 
mo. Mat, Barcelonos „gydytojai“, bijodami aliar- 
muoti pacientą, neapmalšino jo artilerijos ugnimi, 
o iš kart jį puolė niekieno nelauktomis pėstininkų 
masėmis. 

Pirmąją dieną vyriausybininkai šiaurėje puo- 
lė iš Alfambros pusės, kur paėmė Concudą. Pie- 
tuose jų ataka iš Villelio vystėsi Villastario ir 
Campilio kryptimi. Pėstininkams lengvai paėmus 
tuos punktus, buvo atgabenta artilerija, kuri 

nutraukdama susisiekimą su Zaragoza ir Al- 
barracinu, svarbiausiais sukilėlių atramos 
punktais, padėjo izoliuoti Teruelį. Tuomet gen. 
Rojai ir pulk. Sarabiai, kuris už nuopelnus pačiame 
mūšio lauke buvo pakeltas į generolus, nebebuvo 
sunku įsiveržti ir į patį miestą. Bet čia nacionalis- 
tai gynė kiekvieną žemės pėdą, kol pagaliau — 
keisti klierikai! — atsidūrė kunigų seminarijos rū- 
muose ir buvo atskirti nuo savo daugiau kaip 15 km 
nustumtų draugų. 


CHIRURGŲ APETITAI 
Kas kada nors turėjo „laimę“ pakliūti po ch1- 
rurgų peiliu, tas žino jų liguistišką norą viską ope- 

Brūkšneliai žymi nacionalistų pozicijas prieš vyriau- 

sybininkų ofenzyvą (XII. 14). Stambiais taškeliais pa- 

žymėta ta linija, kur (XII. 24) sustabdyta raudonieji. 

Smulkieji taškučiai rodo sukilėlių kontrataka atkovo- 
tas sritis. 

ruoti. Jiems bet tik piauti! Tokių apetitų buvo ir 
Rojo su Sarabia, jie išpiovę vieną žarną prieš sa- 
ve pastebėjo naują — Albaracino, kurią, išnau- 
dodami priešo suirute, irgi numanė likviduoti. 

Ją išpiovus raudonieji tikėjosi pasiekti liniją 
Molina de Aragon — Portalrubio ir tuo 
išlyginti visą šį Madrido — Cuencos — Valencijos 
magistralės tykojantį nacionalistų frontą, tai yra 
pasiekti tokį laimėjimą, kuris raudonajai armijai su- 
grąžintų pasitikėjimą savimi. Viliojantis planas. 
Bet nesiskaityta su ligoniu, kuris, netekęs kantry- 
bės, iš operatorių rankos išmušė peilį. 


ANTRAS MADRIDAS? 

Sulikvidavus Baskijos ir Asturijos frontus, 
nacionalistų galva visą laisvąją armiją permetė į 
pietus, kur vienu ypu vylėsi vyriausybininkus par- 
blokšti. Gen, Franco pakartotinai buvo paskelbęs: 
„Karas laimėtas. Jis baigsis visuotiniu priešo su- 
gniužimu. Ispanija vieną gražią dieną pabudusi 
su nusistebėjimu pamatys, kad karas jau baigtas“. 
Taip paskutinį kartą išsireiškė gruodžio 12, o trys 
dienos vėliau pabudusi Ispanija sužinojo, kad ne- 
bėra Teruelio. 


Strategiškai imant smūgis pakenčiamas — pra- 
rasta viena toli išsikišusi ir šiuo momentu mažai 
naudinga pozicija, ir tiek. Tai tebuvo įspėjimas, 
kad jau pats laikas pradėti lemiamą ataką prieš 
pusiausvyros nustojusį oponentą, ir būtent pradėti 

tose vietose, kurios yra numatytos paruoštuose 
planuose. Galimumai juos pravesti dabar, vyriau- 
sybininkams sukišus savo karišką elitą Teruelio 
kalnuose, itin dideli. 


Bet kur tau! Vietoje puolę tuos barus, iš ku- 
rių atitraukti geriausi raudonųjų kariai, ir nacio- 
nalistai savo rinktuosius karius grūste grūda į tuos 
speigų sukaustytus ir sniego kalnais užverstus 
tarpeklius atšiauriame Iberijos kalnyne! Arandą, 
Davilą, Varelą — visą pirmaeilę karvedžių gar- 
nitūrą varo į tas aukštumas, kur dabar kariauti ge- 
riau tiktų eskimams, negu marokiečiams. 


Galima buvo kitaip apsisaugoti — sakysime, 
aklinai užbarikadavus Albarracino ir Zaragozos 
kelius. Bet prestižas? Jį gelbėdamas gen. Franco, 
nustūmęs visus savo operatyvinius planus, dabar 
ir aukoja savo gvardiečius. Dėl to gruodžio mėn. 
28 d. prasidėjo uraganiška akcija. 


Iš Celado puola gen. Aranda. Tik žingsnis po 
žingsnio jis skina sau kelią. Concudą atakuoja Mu- 
jica. Ir jam tik sunkiai sekasi. Geriausia pavyko 
narsiajam Varelai, kuris užėmė į pietvakarius nuo 
Teruelio „Punktą 10767 (Muela de Teruel), iš ku- 
rio dominuodamas miestą ir visą apylinkę smarkia 
patrankų ugnimi daužė vyriausybininkų linijas. Pa- 
sinaudodamos tokia pagalba, kitos sukilėlių dalys 
įlaužė frontą 4 km platume ir įsiveržė į miestą, kur 
susijungė su savo apgultais ir priešą iš užpakalio 
puolančiais, draugais. 

Nors per šitas operacijas ir nepavyko raudo- 
nuosius visai iš Teruelio išstumti, laimė betgi buvo 
nacionalistų pusėje. Kaip jautėsi vyriausybininkai, 
pavaizduoja šis į nelaisvę paimto gen. Sayos, 19 
respublikonų korpuso vado, prisipažinimas: „Mes 
nustebinti Jūsų kontratakos staigumo ir siaubingo 
smarkumo. Mūsų vadovybė tikėjosi Teruelio pa- 
ėmimu pakelti pašlijusią mūsų karių moralę. Mūsų 
ofenzyva yra sutruškinta. Galutinė pergalė pri- 
klausys Jums“. 

Bet neilgai nacionalistai džiaugėsi savo laimė- 
jimu, nes po poros dienų (I. 2) raudonieji susi- 
krapštę visus artimesniuosius rezervus puolė iš 
naujo ir atsiėmė dali prarastos teritorijos, nors taip 
ir nepavyko sukilėlius visai iš miesto išvyti ar Va- 
relą nuo „Punkto 1076“ nustumti. 


Šiuo momentu abu, jau mirtinai pavargę lioge- 
riai, traukia iš toliau savo atsargą. Vyriausybinin- 
kai gabena net savo policijos kadrus, o nacionalis- 
tai aukoja savo didžiajai ofenzyvai kitur  sukon- 
centruotas jėgas ir, be to, laukia sustiprinimo iš 
Italijos. Ir taip abiem gelbstint prestižą, į tą vie- 
nišą tarpukalnę suvaryta apie 180.000 žmonių, t. y. 
beveik antra tiek, kiek paprastais laikais visa Is- 
panijos armija turi karių! 


Kadangi kautynės tebetęsiamos vis naujais 
kariais ir nauja medžiaga, kažin ar kova dėl šito 
miesčiuko nevirs tokiu mūšiu, kaip kad per Pasau- 
linį karą matėme prie Verduno, kur karo malūnas 
sumalė puolančius vokiečius, tik su tuo skirtumu, 
kad Teruelio malūnas sumals ir vienus ir kitus. 

DAR GYVA DON KICHOTO GIMINĖ! 


Ilganosis Don Kichotas dabar savo karste kva- 
tosis iš pasitenkinimo — jo giminė neišnyko. Yra 
dar kvailių ir be jo! Jis su vėjo malūnais kovojo 
dėl visai apčiuopiamo objekto — dėl moters, bet 
dėl ko šieji kaujasi, užsikarstę į tą poliarinę žie- 
mą? Dėl prestižo, kuris jų vis tiek neišgelbės! 

Bet kartu ir liūdna geraširdžiam laibakojui — 


Aš ALBARRACIN 
Ža 1) 


3 


Norėdami pašalinti bet kokį pavojų Valencijos — 

Madrido keliui, vyriausybininkai, paėmę Terueli, to- 

liau žygiuoja į Albarraciną. Juoda linija žymi frontą 
prieš vyriausybininkų puolimą (XII. 14). 


nejaugi jis veltui bus gyvenęs, nepamokęs savo 
tautiečių? Bet kas jau galėtų pamokyti ispanus 
garbės dalykuose! Kaip jie leis tatai daryti tam 
pakvaišusiam seniui, ko neleidžia nė pačiam Die- 
vui! Dėl to jau kelintas amžius, kad vaikosi pas- 

kui savo tikrą ar tariamą garbę, neklausydami pro- 
to. Tai juos ir stumia į revoliucijas, kursto prie 
žudynių ir skandina brolžudiškuose karuose. 

Tai juos užvarė ir į sibiriškų pūgų smaugia- 
mąjį Teruelį. Ir ką gi jie tenai jau taip laimėjo? 
Vyriausybininkai dar kartą parodė, kad ilgiau kaip 
per tris dienas iš eilės laimėti nemoka, o naciona- 
listai, kad lengvai duodasi išmušami iš savo strate- 
ginės koncepcijos. Anieji sutrukdė didžiąją suki- 
lėlių ofenzyvą, tačiau pačioje mūšio vietoje žemės 
nedaug telaimėjo, o šieji sulaikė raudonuosius, 
tačiau tik aukodami — bent kol kas — savo le- 
miamą ataką. O kadangi vyriausybininkams kaip 
tik svarbu buvo nustumti tą sprendžiamą momen- 
tą, jie — nors šią valandą — labiau gali būti pa- 
tenkinti Teruelio kautynėmis. 


Ir kiek tos avantiūros jiems visiems kaštuos? 
O gi štai kiek: Franco svarbią savo ataką nūn 
turės atidėti ir pravesti skaudžiai  nusilpnintu 
sąstatu, o Rojo gaus gintis dar silpnesnėmis jėgo- 
mis. Vieniems ir kitiems lemiamoje valandoje kaip 
tik trūks tų divizijų, kurias dabar kloja prie Teru- 
elio. 

Taip "žaidžia ainiai to legiono dvasios mil- 
žinų, kurį Ispanija išbarstė po visą pasaulį. Kas 
jau begali susivaikyti labirintuose tokių demo- 
niškų širdžių, ypač išgirdus, jog ten vienas pilie- 
tis pirmą užrašęs savo turtus parapijai, bet vėliau 
su ja susipykęs, pinigus išdalino laisvamaniams, 

o namu padovanojo — šėtonui. Pačiam „fundato- 
riui“ jau mirus, palikimą nūn saugoja jo tarnas, 
dabojąs, kad niekas namų neliestų, kol nelabasis 
pats atvyks jų perimti. Neišmanėlis! Lyg velniui 
berūpi tas nampalaikis po to, kai jis nudžiovė jau 
visą kraštą! 

19; 
ŠIMTAS METRŲ LIGI TIKSLO 


Neleisdami vyriausybininkams įsitaisyti to- 
ki tai „Teruelio malūną“, kuris panašiai kaip iš 
Didžiojo karo mums žinomas „Verduno malū- 
nas“ turėjo sumalti puolikus, sukilėliai visaip 
mėgino pakirsti Teruelyje įsistiprinusius raudo- 
nuosius. Tatai jiems pavyko tik 1938 m. sausio 
ir vasario mėnesiais įsiveržimu į Alfambros slė- 
nį ir į Palomeros kalnyną. Ypačiai antrasis 
žygis, vasario pradžioje įvykdytas i8- 
panų šiame kare dar neparodyta elegancija, 
tiek buvo sėkmingas, kad gen. Franco nūn galėjo 
pradėti savo lemiamąją ofenzyvą, kuriai pasirin- 
ko Aragonijos lygumą. Ją kovo ir balandžio mė- 
nesiais užimdamas ir pasiekdamas Viduržemio 
jūrą, Franco nutraukė Valencijos susisiekimą 
su Madridu ir su Barcelona. 

1938. IV.-2, Nr. 75: 


STRATEGIJA TIES BARCELONA 

Jau kelinta savaitė, kaip „strategija ties Ma- 
dridu“ yra virtusi „strategija ties Barcelona“, nes 
sukilėliai viesulu ūžia per Aragonijos lygumas 
grasindami paskutines raudonas brigadas nublokš- 
ti į jūrą. Kuriems užtenka vieno krikšto, jau kraus- 
tosi. Ypačiai rusai, galutinai palaidoję savo lūkes- 

čius šitoje katalikų žemėje įdaiginti savo ateistišką 
bolševizmą, ir nepripažindami nė jokio krikšto 
plasnoja sparnais. Paskui juos seka kiti kominter- 
no čion atkomandiruoti siaubūnai. Švystelėja tad 
viltis, kad Ispanijoje vėl kada nors bus galima is- 
paniškai susikalbėti. 

Bet ilgas buvo nacionalistų kelias nuo tamsiai 
plytinės Kastilijos iki skaisčiai mėlynos Vidurže- 
mio jūros, o ilgiausia užtrukta baltame Teruelio 
speige. 


ABIPUSIS PARALYŽIUS PRIE TERUELIO 

Teruelyje užtrukti sukilėliai visai nema- 
nė, nes turėjo kitokių planų: sulikvidavę šiaurės 
frontą prie Biskajos jūros, norėjo iš Zaragozos tie- 
siai žygiuoti į Barceloną, tačiau turėjo dar palaukti 
lapkričio galo, kada baigėsi maurų mėnuo Ramadan, 
draudžiąs mahometonams kariauti. Bet raudonieji 
pabūgę tos ofenzyvos ryžosi jai užbėgti už akių 
patys puldami nacionalistus tokioje vietoje, kur 
šie negalėtų išvystyti savo pajėgų. Dėl to apie Ka- 
lėdas ir Naujus Metus ir buvome liudininkai šau- 
nių vyriausybininkų puolimų kalnų  tarpekliuose 
suspaustame Teruelyje. 

Valia raudoniesiems atakuoti, kur jiems pato- 
giausia, tačiau nacionalistai galėjo ir nepakelti 
pirštinės, mestos jiems tokiame kebliame ir stra- 
tegiškai dargi nereikšmingame užkampyje; bet 
nusvėrė troškimas gelbėti savo prestižą, atsiimant 
tą jiems nuo pat pilietinio karo pradžios ištikimą 

„miestą. 18-ame pranešime (1938. I. 8, Nr. 5) išgirdę 


kaip sukilėliai įkliuvo, čia matysime kaip išsi- 
kapstė: 


Tik kruvinu vargu iš naujo prisimušdami prie 
Teruelio, sukilėliai suprato, jog reikia užkirsti 
tuos kelius, kuriais raudonieji gabenasi vis šviežių 
rezervų. Pikčiausia tuo atžvilgiu buvo komunika- 
cija Alfambros slėniu; ją dėl to ir nutarė užblo- 
kuoti. 

Brūkšneliais pažymėta  vyriausybininkų užkariauta 

sritis. Taškučiais paženklinta nacionalistų laikoma 

teritorija. Jų ataka išeidama iš linijos Celadas — 
Concud siekia Tartajados. 


Tam sausio 17 d. nacionalistai puolė tarp Cela- 
dos ir Concud ir pramušę frontą pasiekė Alfam- 
bros upę: tuo užkirto kelią ne tik į Barceloną, bet 
savo prie Valdecebro pastatytomis patrankomis ne- 
maloniai glostė vyriausybininkų susisiekimą ir su. 

Valencija. Taip suparaližuotas Teruelis raudonie- 
siems reikšmės jau nebeturėjo. 


ISPANIJOS „CANNAE“ 

Tie kerštaudami sumanė nukirsti nacionalistų 
susisiekimą su jų baze Zaragozoje. Tam jie sausio 
gale su divizija „Karolis Marksas“ ir kitais dali- 


TV 


Juoda linija paženklintas frontas. Nacionalistams pa- 

sisekė įsiveržti į Alfambros slėnį, bet vyriausybinin- 

kams (baltos strėlės) užtat pavyko pasiekti Iilocos 
slėnį. 


niais, lydimais 32 tankų, iš Palomeros kalnyno nu- 
sileido į Iilocos slėnį, kur paėmė Singrą. Nors 
jiems ir nepavyko užeiti ant Zaragozos kelio, ta- 
čiau šis šluojamas vyriausybininkų kulkosvydžių 


208 


nacionalistams mažai bebuvo naudingas. Vadinasi, 
Teruelio apylinkėje vienas kitą užšachavo. 

Norėdami padaryti galą tokiai bergždžiai si- 
tuacijai, sukilėliai nutarė priešą išmušti iš tos jų 
užnugariui pavojingos tvirtovės. Tuo tikslu vasa- 
rio pradžioje išsiuntė tris voras; Iš Vivel de 
Rio puolė gen. Yagues (Y) su savo maurais ir 
legionieriais. Singros - link žygiavo gen. San- 
chez (S), o iš Celado veržėsi Arandos (A) vadovau- 
jama, armija. Priešas pajutęs, kad norima jį supti, 
karštligiškai kibo į apglėbiančius sparnus. Tačiau 
nacionalistų kavalerija buvo greitesnė ir sparnai 
susijungdami prie Peraleso raudonuosius it spas- 
tuose pagavo. Ž 

Tai buvo pats dailiausias šio karo manevras: 
strategiška mintis — aiški, jos realizavimas — 
nuoseklus, dėl to ir rezultatas puikus: paimta 
11768 belaisviai su 68 patrankomis ir 580 kulko- 
svydžių; be to, raudonieji dar užmuštais bei sužeis- 
tais bus nustoję arti 8000 žmonių. Kas Hannibalui 
pavyko prie Cannae ir Hindenburgui prie Tannen- 
bergo, čia Alfambros slėnyje pasisekė ir tas ope- 
racijas vedusiam krašto apsaugos ministeriui Da- 
vilai. Nūn ir Ispanijos karo istorija turi savo „Can- 
nae“. 


„KERŠTAS Už GUADALAJARĄ!“ 

Šis laimėjimas, galutinai ištrinąs ,,Teruelio 
gėdą“ iš sukilimo istorijos, tiek pakėlė nacionalis- 
tų, kiek numušė raudonųjų nuotaiką. Dabar pats 

14. Strategija ties Madridu 


momentas lemiamai ofenzyvai prieš Barceloną. Ir 
ji prasidėjo. 

Gen. Franco jai pasirinko gyvą operacinį karą 
užtikrinančius lygiuosius Aragonijos laukus. Ne- 
turint prieš save aukštesnių kalnų, sumažėja pa- 


“ 


Villastar, 


Nacionalistai koncentriškai puldami (juodos strėlės) 

Palomeros kalnyne uždaro ir sumuša vyriausybinin- 

kus. Tuo 1938 m. vasario mėn. 21 d. atvaduojamas 
Teruelis. 


vojus būti vėl suvarytam į apkasus, kur jo kariams 
blogiau negu pragare. Ten gera tik vyriausybinin- 
kams, gyvenime matantiems visą išganymą. Neat- 
plėšiamai priguldę prie žemės anksčiau apgynę 
Madridą, o dabar, prilipę prie savo gimtinės grums- 
tų, tikisi apsaugoti ir Barceloną. 

Galimybių gintis katalonai čia turi, nes juo 
arčiau savo urvo, juo narsesnis liūtas, o čia visai 

netoli jų pasididžiavimas — tūkstančiais kaminų 
rūkstanti Barcelona. Ir be jos katalonas — narsus. 
Tai ne tuščiažodis andaluzas ir ne riestanosis kas- 
tilietis, o plienakumštis pasiryžėlis. Visa bėda tik, 
kad dažnai savo energiją išeikvoja utopijoms, an- 
tai tokiam fantastiškam anarchizmui, kuriam gy- 
venime nė jokio pagrindo nėra. Matyti, kad Don 
Kichotas kadaise ir po Kataloniją bastėsi! 

Naleisdamas kietasprandei katalonų armijai 
glaustis prie žemės, gen. Franco savo žygį moto- 
rizavo. Dėl to kovo 9 d. paleido į darbą tris kolo- 
nas, kurios į pietus nuo Ebro upės it ugnies gy- 
vatės raitėsi Katalonijos link. Ir kad jų neišžudy- 
tų atlėkęs raudonasis erelis, kaip kad prieš metus 
tai įvyko prie Guadalajaros, tas gyvates lydėjo du 
šimtai lėktuvų. „Kerštas už Guadalajarą!“ šaukda- 
ma lėkė pirmyn vidurinė vora — italų „Juodosios 
strėlės“, kurioms iš dausų pritarė dūzgią lėktuvai. 

Tam kerštaujančiam uraganui niekas nepajėgė 
atsispirti, taip kad jau po savaitės nacionalistai 
buvo pasiekę Katalonijos sieną. Pirma išplėšė 
pernai prarastąją Belchitę, paskui prišoko prie 
Hijario — Montalbano linijos, o trečiu šuoliu 
pripuolė prie Caspes — Alcanizio — Castellotės 
ruožo. Tik atsidūrę prie paskutinių kalnų, skirian- 
čių juos nuo Viduržemio jūros, sustojo atsi- 
kvėpti. 

Raudonųjų čia laukia liūdnas likimas, nes 
priešais — ugnis, užpakalyje — vanduo, o dan- 
gaus šauktis negali, juk sakosi esą bedieviai. 

Į KATALONIJĄ 


Po kelių dienų siaubas ištiko ir kairiojo Eb- 
ro pusėje besikaujančius vyriausybininkus. Hues- 
cos — Zaragozos fronte jie taip pat trijuose ba- 
ruose buvo spaudžiami — į šiaurę ir į pietus nuo 
Huescos ir prie Zaragozos. 

Blogiausia prie plienu apkaustyto Alkubier- 


4 
SARAGOSSA 
; deka 


Nacionalistai per Aragonijos lygumą veržiasi į Kata- 
loniją.  Juodomis strėlėmis paženklintos puolimo 
kryptys. 

ros kalnyno (į pietus nuo Sarineno). Bet ir jis su- 
kilėliams baimės neįvarė — įveikė jį apeidami: 
Pinos apylinkėje persikėlė į šiaurinį Ebro upės 
krantą ir prie Sarineno, susijungdami su iš Hues- 
cos atskubėjusiomis kolonomis, Alcubierroje už- 
darė laiku neišbėgusius, o pabėgti dėl pašėlusio 
puolėjų tempo ne daug kam pavyko. 

Raudonieji toliau mėgino spirtis prie Cincos 
upės, kurios krantą buvo pavertę tvirtove. Tai 
tikra „Desperatų linija“ juk vargu ar dar kas ti- 
kėjosi vielomis, cementu ir Neries platumo van- 
denimis sulaikyti atūžiančią pražūtį. Ir raudonųjų 
nujautimas buvo tikras, nes prieš kelias dienas 
gen. Aranda, remiamas visos virtinės tankų, šar- 
vuočių ir lėktuvų užėmė Fragą, kuo visai linijai 
smogė iš šono ir užlindo į priešo užnugarį. Kadan- 
gi beveik tuo pat laiku šiaurėje buvo paimta Bar- 


-bastro su Monzonu, ši taip viltingai paruošta gy- 


nimosi sistema apeita ir iš šiaurės pusės, kuo ji 
neteko prasmės. 

Nors visais tais smūgiais raudonųjų veiksnu- 
mas smarkiai apardytas, tačiau paskutinę akimir- 
ką pakištos galingos rusų paramos dėka, jis galu- 
tinai nėra pakirstas. Matome vyriausybininkus iš 
paskutiniųjų ginant Leridą, Katalonijos raktą. Jau 
kartą — 1936 m. gale — rusams su prancūzais ši- 
taip pavyko gen. Franco sulaikyti už šimto metrų 
nuo tikslo. Tai buvo prie Madrido. Gal tatai 
jiems pavyks ir prie Barcelonos? Bet neatrodo, 
kad nacionalistai iš pirmo savo nepasisekimo ne- 

būtų pasimokę, nes balandžio 5 d. paima ir Leridą, 
0.15 d. prie Vinarozo pasiekia Viduržemio jūrą. 
Aragonija, tikrasis tavo vardas — Agonija! 


MASONAI BE KAUKĖS 

Išnervinta tokių pralaimėjimų, vyriausybė 
Barcelonoje raitosi kaip ungurys keptuvėje. Lon- 
done maldaute maldauja paramos. Bet britai susi- 
rūpinę baigti šias skerdynes nesuklupdys gen. 
Franco prie pat tikslo. Jie net su velniu pasirašy- 
tų sutartį, jei tik tas garantuotų jų intersus Vidur- 
žemio jūroje, o toks Franco vis dėlto ne velnias, 
kaip paaiškėjo iš slaptai su juo vedamų derybų. 
Tat pelningiausia išeitis — leisti jam laimėti. 

Su tuo iškart nenorėjo sutikti prancūzų prem- 
jeras Blumas, įsidėjęs sau į galvą, turįs Ispanijo- 
je gelbėti „demokratiją“. Bet kad ir vyriausybi- 
ninkų pusėje tos demokratijos tiek, kiek jo val- 
džioje pastovumo, to jis nenori matyti. Dėl to iš- 
vertusiam jo duris vyriausybininkų šefui Negrinui 
— anot Jour — pažadėjęs tris divizijas. Tačiau 
sustreikavo generalinis štabas, kuris nors savo 
kardą nešioja prie kairiojo šono, vienok savo įsi- 
tikinimus laiko dešinėje pusėje. Štabo viršininkas 
Gamelinas šaukėsi net valstybės prezidento, gra- 
sindamas atidengti visą aferą. 

Ta intervencija, kartu su anglų pareiškimu 
pasirinkti arba Barceloną arba Londoną, pagaliau 
įtikino Blumą, jog neverta dėl mirštančios Ispani- 
jos paaukoti galingos Anglijos bičiulystę. 

Su tokia „kapituliacija prieš fašizmą“ nesutin- 
ka profesinės sąjungos su masonais. Pirmųjų va- 
das Jouhaux grūmoja net sukilimu, o antrieji nu- 
metę kaukę pasisako rėmę ir remsią raudonuosius. 
Tuo tie patamsių broliai patys tvirtino, kas jau 
seniai buvo kuždama. 

Paaiškėjo, kad Paryžiaus ložė Les Droits de 
I homme jau seniai ragina savo narius palaikyti 
tuos „pasigėrėjimo vertus“ raudonuosius, o brolija 
Unitė Macgonnigue paslaptį visai išdavė skelbda- 
ma: 

„Mes atsiliepdami į Ispanijos „Didžiųjų Rytų“ 
primygtinus prašymus, kurie mus pasiekė per Pran- 
cūzijos „Didžiųjų Rytų' tarybą (t. y. per pasaulinės 
reikšmės masonų centrą), parėmėme brolišką Ispa- 
nijos respubliką. Tai mūsų nuopelnas, kad 
ji buvo aprūpinta ginklais“ (mano pa- 
braukta H.). 

Šis prisipažinimas iškalbingai byloja, nes pa- 
liudija tuos garbingos viešumos bijančius „bro- 
lius“ buvus ir tebesant viename fronte su komu- 
nistais, anarchistais, laisvamaniais ir savo religines 
tradicijas paneigusiais žydais. t. y. su visais katali- 
kiškos kultūros griovikais. Ir tame fronte jie in- 
triguoja, griauna ir naikina nuo Viduržemio iki 
Baltijos jūros. 


SKAUDI DILEMA 

Akivaizdoje šitokių faktų ar jau taip nuos- 
tabu, kad katalikai prisidėjo prie generolų? Iš 
dviejų blogybių pasirinko mažesniąją; ir tai tik 


215 


liūdinčia širdimi, juk niekas nelaiduos, kad pavo- 
jui praėjus generolai nesmogs jiems, savo narsiau- 
siems kariams. Juk ar naujenybė, kad valdantieji 

Nacionalistai, 1938 m. balandžio mėn. 15 d. prie Vi- 
narozo pasiekdami Viduržemio jūrą, vyriausybinę Is- 
paniją perlaužė į dvi dalis. 

įsitvirtinę apgauna tuos pačius katalikus, be kurių 
anksčiau nebūtų pasiekę valdžios? 

Tegu tat niekas nemano, kad katalikams jau 
taip malonu kautis nacionalistų pusėje. Bet kas 
jiems beliko šioje šiurpioje situacijoje, kaip ka- 
riauti? Mat prie Leono XIII nenorėjo lieti savo 
prakaitą, dėl to prie Pijaus XI turi lieti savo 
kraują. 

KETVIRTOJI KARO FAZĖ 


NUO VIDURŽEMIO 
JŪROS IKI MADRIDO 


Kariški veiksmai pravesti nuo 
1938 m. vasaros Iki 1939 m. 
pavasario 


20 
NEAPYKANTOS KELIAIS 


Nors nacionalistams pavyko pasiekti Vidur- 
žemio jūrą, tačiau jiems nepasisekė priversti 
priešininką kapituliuoti.  Barcelonoje laikėsi 
katalonai, o Valencijoje — vyriausybininkai. 
Norėdamas iš pastarųjų atimti Valenciją, gen. 
Franco toliau puolė pietų kryptimi. Jau bu- 
vo pasiekęs Kasteloną ir kesinosi į Saguntą, kaip 
1938 m. rugpiūčio mėnesyje kataloniečiai, norė- 
dami jį atitraukti nuo savo aukos, staigiu puoli- 
mu pereidami per Ebro upę privertė Franco. su- 
stabdyti savo žygį ir koncentruoti savo jėgas 
prie Ebro. 

Siekdami tą nepasisekimą pakreipti į gerą, 
nacionalistai sumalė į Ebro kilpą  įlindusius 
raudonuosius ir taip juos nusilpnino, kad ne- 
bepajėgė atsispirti didžiajai Franco ofenzyvai, 
kuri prasidėjo 1938 m. Kalėdų išvakarėse. Už 
mėnesio, sausio 26 d., nacionalistai jau buvo 
Barcelonoje. 

1939. I. 28. Nr. 23: 


AKMENIU PAVIRTUSI PASAKA 


Nors tai buvo tuoj po karo, bet pamenu kaip 
šiandien: rytą užlipęs ant denio prieš save regėjau 
vieną tų stebūklų, kuriais savo žvilgančius kran- 

tus išsipuošė Viduržemio jūra — ant šlaitų šlai- 
telių išsidriekusią, vilnyse atsispindinčią Bar c e- 
loną. Mačiau ją tokią smagią ir šypsningą, kaip 
toji marių puta, iš kurios kataloniečiai išveda savo 
močiutės kilimą. 

Kad ir šioji gražuolė turi savo raukšlių, pa- 
tyriau tik vėliau, išlandžiojęs užkampius. Užti- 
kau kvartalų, alsuojančių kaminų dūmais. Ypatin- 
gai siaučiant Didžiajam karui tie kapitalizmo gry- 
bai šaute šovė iš žemės, nes neutralioji Ispanija 
išpildė milijardinius užsakymus savo kariaujan- 
tiems kaimynams. Bet ne visus lygiai tie kami- 
nai vaišino — tik saujelei tiekė auksą, mases gi 
panardino troškiuose sodžiuose, po kuriais rusena 
gyva revoliucijos liepsnelė. 

Užsakymus uoste neša neįžengiamas kaminų 
miškas. Prekiaudama su puse pasaulio. Barcelona 
nenusileidžia savo kolegoms Marseille ui, Genu- 
jai bei Aleksandrijai. Palydėdama ir priimdama 
kasmet po 15.000 laivų, Barcelona vistik springsta 
tuo kartumu, kad visur turi rodyti svetimą vėlia- 
vą, nes vėtrų skalaujamos spalvos yra ne Kataloni- 
jos, bet Kastilijos! 

Tie penki milijonai katalonų, triūsią Vidurže- 
mio jūros pakraštyje nuo Ronos iki Ebro žiočių, 
tiek skiriasi nuo ispanų, kad net ištisi amžiai nie- 
kaip neįstengė suartinti juos su kastiliečiais. 
Šiandien jie vieni kitiems dargi svetimesni 
negu kada nors. Glaudžiai santykiaudami su Eu- 
ropos kontinentu, katalonai kur kas europiškesni, 

nei kiti ispanai, kurie, atskirti Pirenėjų barjeru, 
gyvena nors dar šiapus Afrikos, vis dėlto jau ana- 
pus Europos, 

Barcelonos stotyse neužpuls tavęs  išdykę 
vaikėzai, kaip tai įprasta Madride, bet pasitiks 
uniformuoti, mandagiai savo patarnavimus siūlą 
nešėjai. Čia darbas nėra rytmečio improvizacija, 
kuria sevilietis užsitikrina kuone visą dienelę 
trunkantį poilsį smuklės pavėsyje, darbas čia ra- 
cionaliai sutvarkyta ir uoliai pildoma pareiga. 
Ne slampinėjimu, bet kruvinu prakaitu katalonas 
uolotą savo trikampį tarp jūros, Pirenėjų ir Ara- 
gonijos lygumos pavertė žydinčių sodu. 


UOSTO TRAGEDIJA 

Tačiau jo laimę apkartina vienas tragiškumas, 
bendras visiems uostams. Mat, ir Barcelona, kaip 
daugumas jos kolegų, yra ryškus individas ir 
kaip toks saikstosi atsipalaiduoti nuo žemyno. Bet 
kaip gyventi be jo? Iš vienos pusės tie uostai yra 
jūreiviški polėkūs, bet iš antros gi neatskiriamai 
pririšti prie savo užnugario, Iš jūros jie neįgys 
aukso be tos medžiagos, kurią jiems iš šalies gilu- 
mos atplukdo upės. Uostas — tai pririštas laisvū- 
nas, kuris, draskydamas savo pančius neišsilaisvina, 
bet tik dar skaudžiau susikruvina. 

Barcelona tokį uostų likimą todėl skaudžiau, 
nei kiti, pajunta, kadangi skirtumas tarp savų 
katalonų ir svetimųjų ispanų yra nemažesnis kaip 
balto ir juodo. Kratydamasi Madridu, Barcelona 


223 


jau kelintą kartą veržiasi prie jai kur kas gimi- 
ningesnio Marseille'io. Ministeris del Vayo yra 
tik paskutinis tų Barcelonos atstovų, kurie savo 
išganymo ieško Paryžiuje. Ir pati Prancūzija jau 
ne kartą čia yra buvusi. Vargu ar rasi amžių, kada 
miestą dominuojančioje Montjiucho pilyje nebūtų 


1938 m. balandžio mėn. 15 d. nacionalistai pasiekė Vi- 
duržemio jūrą. Toliau puldami pietų kryptimi birželio 
13 d. paėmė Castelloną. Atmušę prie Tortosos iš 
užpakalio. puolančius katalonus, nacionalistai 1938 m. 
„Kalėdų išvakarėse pradėjo didelę ofenzyvą prieš Ka- 
taloniją. Sausio 13 d. paimta Tortosa, sausio 15 — 
Tarragona, o sausio 26 — Barcelona. 

plevėsavę Prancūzijos spalvos. Dabar trikoliorę 
vėl ėmė pagunda pakilti ant to stiebo, bet ir 
toji ekspedicija būtų pasibaigusi kaip ir anksty- 
vesnės, nes dar kiekvieną kartą Katalonija 
turėjo grįžti prie Ispanijos. Mat, nors proto bega- 
liniai būtų siekiai, ir svajonės kažin kur nusibels- 


Barcelonos 
užkariautojas 
Gen. Yaguės 


tų, bet jos vis dėlto turi grįžti, nes kas gyvens be 
kūno? 

Ir erdvės turi savo istoriją. Pažvelkime į Pi- 
renėjų pusiasalį ir tuoj pamatysime, kad joks po- 
litikos peilis neišpiaus Katalonijos iš Ispanijos 
kūno, nes juk išpiautas negyvens, lygiai kaip ir tas 
kūnas, iš kurio jis išgriežtas. Tai anglai, toji par 

excellence uostų tauta, puikiai supranta. Jie žino, 
kad uostas ir užnugaris gamtoje tokie pat neišski- 
riami, kaip vyras ir moteris moterystėje. Jie gali 
vaidytis, maustis, net draskytis, bet jie negali skir- 
tis! 

Šita tiesa Chamberlainui seniai aiški ir jam 
nesunku įtikinti Daladierą, nes jis oranžietis, t. y. 
Barcelonos kaimynas. Tik tas negyvenimiškas 
doktrinas besivaikąs Blumas to nemato. Bet tegul 
žydas neskiria, ką Dievas sujungė! 


VAIZDELIAI Iš ISTORIšKOS FILMOS 


Restorane paprašiau padavėjo atnešti vietos 
nacionalistų organą Veu de Cataluny (Kataloni- 
jos balsą). 

— Šito laikraščio mes neturime. 

— „Kodėl? 

— Mūsų svečiai šiauštųsi kaip buliai prieš rau- 

doną skarą. 

Toliau klausiu, ar jis nekenčiąs kastilijiečių? 

— Ir aš jų nekenčiu! 

— Turėtų būti priežastis. 

— Žiūrėkite, Senjor, aš trejus metus išbuvau 
Madride. Tikra kančia! Kastilijiečiai mums sveti- 
mi. Pažadų ištisas tvanas. Kastilijietis tai liežuvis, 
prie kurio prikergtas žmogus. Žodžių pas juos dau- 
giau, nei pas mus vandens jūroje. Bet nieko neišpil- 
dys! Tamsta skaitai Don Kichotą. Jie fantastai 
kaip Don Kichotas ir plepūs kaip Sanša Panča. 
Jiems visiems tinka to pakvaišusio senio priekaiš- 
tas savo tarnui: „Duok, Dieve, kad prieš mirtį 
nors kartą matyčiau tave tylintį!“ 

— Ar čia visi taip galvoja, kaip Tamsta, — 
įsiterpiau. 

— Visi, — atšovė jis karčiai ir nieko neslėp- 
damas išpasakoja, kaip jie ginkluojasi prieš Kasti- 
liją. 

— Ir anksčiau ar vėliau atsikratysime Madridu. 

— Žinoma, kvailystė būtų atsiskirti nuo Ispani- 
jos, bet autonomiją iškovosime. Kastilija gyvena 
mūsų prakaitu. Jų darbštumas telpa šitoje dėžutė- 
je, — trenkdamas degtukus ant stalo sušnypštė jis, 
— o jų išdidumas beribis! 

Dar užsukau į aktyvistų centrą.  Viršum 
durų piūklas, bet jis nieko bendra neturi su bolše- 
vizmu, nes piūklas — jų tautiško sąjūdžio ženklas, 
primenąs jų melodingą himną Ies Segadors — 
Piovėjai. 

— Visi svetimtaučiai mums daug artimesni, ne- 
gu kastilijiečiai. Jie tik moros, degeneruoti 
maurai, bastardai tų marokiečių, kurie kadaise mar- 
malino jų žemę ir moteris. 

— Bet sakykite, — drįsau stabdyti tą aitrumo 
siūbtelėjimą, kaip tie išsigimėliai galėjo sukurti 
tokią spindinčią kultūrą? 

— Taip, praeity jie šį tą turėjo, bet dabar kuo 
jie garsūs? Nebent savo atsilikimu! Ne atsilikėliai 
mus valdys! Madrido valdžia yra tie švino luitai, 
neleidžią mums pakilti. Tačiau mes pakilsim, ere- 
liais pakilsim, nepaisant jų žandarų ir kunigų! 


„IR KUNIGUŲ!“ — 

— spengė mano ausyse išeinant iš paraku kvim- 
pančio klubo. Nutariau  paklabenti į artimiausio 
klebono duris. Klebonas išvykęs į svečius. Vikaras 
nepriėmė, esąs užimtas, o kapelionas atostogose. 

Bet užteko ir tarno informacijų. Išgirdęs, kad 
Barcelonoje yra parapijų su 75.000 parapijiečių, 
man daug kas paaiškėjo. 

Amžiną katalonų nepasitenkinimą čia nuo se- 
niai išnaudojo ispanų katalikybei peilį galandan- 
čios srovės. Pirmas čion atsiskubino anarchizmas, 
kurio tėvas, rusų kunigaikštis (sic) Bakuninas dar 
prieš 70 metų tose pat vagutėse, kurias katalonai 
išakėjo neapykantai prieš Madridą želdinti, bėrė 


Didžioji Barcelonos aikštė su įėjimu į požeminį ge- 
ležinkelį. 


dar savo neapykantą Romai. Todėl suprantama, 
kad drauge su nacionalizmu brendo ir netikėjimas; 
dėl to tie katalonai šiame pilietiniame kare taip 
lenvai atsidūrė pusėje tų, kurie nužudė tūkstančius 
kunigų ir vienuolių. 

Laikydami kiekvieną ispano ydą ir Bažnyčios 
yda, katalonams Madridas ir katalikybė suaugo į 

vieną siaubą. Taip vargu ar būtų atsitikę, jei jie 
aplink save būtų matę mažiau tokių klebonų, ku- 
rie, bijodami sumažinti savo pajamas, neleido 
skaldyti savo parapijų, bet daugiau tokių, kurie 
savo asmenišku pavyzdžiu įrodė, jog Kristui dar 
mieliau gyventi uosto lūšnelėse, ne kaip sostinės 
palociuose. Tuomet katalonai būtų supratę, kad 
Kristus žygiuoja ne po Madrido, bet po Išganytojo 
vėliava. 


„KUR VELNIAS IšLAIPKNA SAVO KRAITĮ“ 

Tame aitriame pasipriešinime Kastilijai, sekęs 
mane ištikimiau už šešėlį, per visas Barcelonoje 
išgyventas dienas, palengva nuskendo mano susi- 
žavėjimas tuo akmeniniu Viduržemio jūros ste- 
buklu. Dėl to po kelių dienų traukinys šniokšda- 
mas ir mane tempė pro Montserrato kalnyną į 
Ebro raižomą Aragonijos lygumą. Dar neprivažia- 
vus Zaragosos, vagone jau kitoks sąstatas. Nebe 
tie raumeningi katalonai, ne tie augaloti vyrai ir 
tos plačiadelnės moterys, o dailūs kastiliečiai. Ko- 
kie aristokratiški jų kavalieriai, kokios gracingos 
jų moterys! Nors neišbandžiau, bet atrodo, kad 
daug saldesnis kastilietės antausis už katalonės 
bučkį! 

Kitoks ir tonas. Į tave kreipsis — Tenga Ja 
bondad, Senjor — būkite tokie malonūs! Jie neuž- 
mirš tau palinkėti feliz viaje — laimingos kelio- 
nės! ir atsisveikins vaya usted con Dios — keliauk 
su Dievu! 

Jie tokie karališkai didingi. Net motina savo 
vaiką bara su fasonu. 

— Katalonai blogi žmonės, — gaižiai košė per 
dantis senjoras iš Madrido. — Ar jūs Barcelonoje 
neužtroškote? Juk visas jų žodynas susideda vos iš 
keturių žodžių — darbas, pelnas, tvarka, švara. 

— Nejaugi tai blogi dalykai, — drįsau ginti 
katalonų leksikoną, — bet jie jums pinigą kala. 

— Taip, mums pinigą kala, bet kartu ir velnią. 
Visas Ispanijoj blogis atėjęs iš uostų, o daugiausia 
iš Barcelonos. "Ten šėtonas išlaipina visą savo 
kraitį: anarchizmą, bolševizmą, demokratiją. 
Raudonu lanku tie uostai jau baigia -apkaustyti 
Kastiliją, tačiau mes išmaudysime jų nuodėmes 
jūroje, tiek Barcelonoje, tiek Bilbaoje. 

— Bet kam jūs taip nekenčiate tų katalonų ir 
baskų, būdami vieno Dievo vaikai? 


— Maža to, kad vieno Dievo, bet mes ne vie- 
nos tautybės! 


UŽNUGARIO SIELVARTAS 


Liūdnai pažvelgiau į madridietį, kurio siela 
tokia atšiauri, kaip tie pliki, dantingi, pro vagono 
langą praslenką kalnai. Jo lūpom prabyla Ispanijos 
žemynas, kuris pastovus ir net atžagareiviškas. 
Jis per šimtmečius nesikeičia, kaip ir ji pati. 
Keliaudamas per Ja Mancha taip ir lauki, kad 
iš anos, moliu krėstos lūšnelės susilenkęs išlys Don 
Kichotas ir paskui jį išsiris apvalainasis Sanša 
Panča. 

Ištrauktas iš savo aplinkumos, kastilietis ne- 
„tenka orientacijos, o pažvelgęs į jūrą po kojomis 

netenka pagrindo. Banga jam yra visų klastų mo- 
tina. Dėl to Kastilija iš savo kolonijų traukiasi 
prie savo krantų, nuo tų krantų į žemės gilumą, 
o savo sostinę pastato ten, kur vandens nei lašo. 


Kad kaip nors galima būtų apsieiti be tų van- 
deningų pakraščių! — dūsauja užnugaris. Bet ka- 
dangi Ispanijos neperkelsi į Gobio dykumas, tai 
taip ir kenčiamas tas uostų juostas kaip žaizda už- 
antyje. 


Palmių alėja Barcelonoje su Kristupo Kolumbo pa- 
minklu. 


Nepakęsdama tokio pažeminimo, Portugalija 
jau ištrūko, bet pavėlavusios Katalonija su Baski- 
ja veltui bebando pasprukti. Jos abi naujais rete- 
žiais prirakintos prie Kastilijos uolos. 


Taigi, už (naujos) ideologinės kovos, kuri idė- 
jiškais sumetimais suvedė daugumą katalikų į 

Franco stovyklą, slepiasi sena, nuo šimtmečių ei- 
nanti, niekad nesiliaujanti kova tarp žemės ir jū- 
ros, kova, kuri neužges, kol Ispanijoje nors viena 
motina turės nors vieną sūnų. 

. Naanwulanėns baliaia 


PASKUTINIS šūŪVIS 


1939 m. sausio mėn. 26 d. užėmę Barceloną, 
nacionalistai,  neduodami  sudemoralizuotiems 
vyriausybininkams atsikvėpti, juos varė Prancū- 
zijos sienos link. Nei nemėgindama daugiau pa- 
sipriešinti visa kataloniečių armija išsikrausto 
tokių greitumu, kad jau vasario mėn. 9 d. visa 
Katalonija atiteko gen. Franco. 

Vyriausybininkų katastrofa tokia staigi ir 
tokia baisi, kad sunku suprasti kaip visa tai ga- 
lėjo pasidaryti. Prancūzų oficiozas Le Temps 
tą pralaimėjimą vadina misterija. Ją mėginama 
išaiškinti šiame straipsnyje. 

1939. III. 3. Nr. 51: 


MIRTIES MALŪNE PRIE EBRO 

Ryt, poryt Ispanijos fronte supoškės paskuti- 
nis šūvis, nes Katalonijos armija sulikviduota, o 
Valencijos pulkai palikti savam likimui. 


Jaudinantis 'yra Barcelonos žlugimas. Kiek- 
vienas, nors kiek nusivokiąs karo moksle, griebia- 
si už galvos klausdamas: kaip tokia galybė galėjo 

susmukti per vieną mėnesį?! — Į tai atsakys 
žvilgsnis į praėjusią vasarą. 

"Gerai atmename, kaip 1938 m. rugpiūtyje Bar- 
celona, siekdama sukliudyti generolo Franco žygį 
į Valenciją, žaibo greitumu permetė savo jėgas 
per Ebrą ir smogė nacionalistams iš užpakalio. 

Nors raudoniesiems ir nepavyko giliau įsi- 
skverbti sukilėlių užfrontėn  —net nepajėgė pa- 
imti svarbiausio iš artimesnių punktų, Gandeso — 
jie vis dėlto privertė Eranco atstoti nuo savo 
smaugiamos Valencijos ir pirmiausia ištraukti tą 
raudonųjų jiems ties Gandesu įvarytą pašiną. 

Šios operacijos generolas Franco visai nenu- 
matė. Tai atsitiko pripuolamai jo kariams blogai 
saugojus perėjimus per Ebrą. Bet ką padarysi! 
Kare darai ne tai, ką nori, bet ką gali; ir dėlto na- 
cionalistų galva, lig šiol šturmavęs pietų krypti- 
mi, dabar atsigręžė ir užsimojo iš šiaurės atselinu- 
siam priešui. 

Kadangi ir kare nėra tokio blogio, kurį negali- 
ma būtų pakreipti į gerą, gen. Franco, matydamas 
vyriausybininkus susikimšusius savo užkariauta- 
me sūrmaišyje, nutarė jų dar daugiau ten suvilio- 
ti ir pamažu sumalti. 

Atakuodamas vertė savo priešininką į Ebro 
frontą sukišti pulkus karių ir kalną karo medžia- 
gos. Transportas vargingas, nes viską teko per 
upę kraustyti naktimis, gi  sulindę tame maiše 
troško, kadangi žygiuoti pirmyn — nebegalima, 
o trauktis — gėda. 

Nuolat puldinėdamas, nacionalistų generalis- 
simus kimšte kimšo raudonuosius į savo pilnu ga- 
ru sukamas girnas. Žlugo energija, tirpo žmonės 
ir išklero visa karo mašina. 

Galų gale bijodami, kad nacionalistai čia jų 
visų nesusalos ketvertą is pragaištinga: 


1938 m. rugsiūčio mėn. ATIKA staigiai per- 

sikėlę per Ebro upę, nužygiavo iki juodąja linija pa- 

žymėtų vietų. Ten buvo sulaikyti ir sistemingai su- 
malti. 


spyręsi, jų likučiai pasitraukė. Bet jau buvo per 
vėlu, nes į šitą strategiškai bereikšmę vietą jie bu- 
vo suūkišę šauniausius karius ir stipriausią medžia- 
gą. Jų garbei reikia pasakyti, kad drąsiai puolė na- 
cionalistus ir jų puolami narsiai gynėsi. Bet galu- 
tinėje sąskaitoje šis bravūriškas kėlimasis per Ebrą 

jiems nešė ne išganymą, o mirtį, nes nusilpę nebe- 
pajėgė spirtis didžiajai gen. Franco ofenzyvai, 
pradėtai prieš Kalėdas. 


BARCELONOS ŽLUGIMAS 


Matydamas kataloniečius mirtinai išvargu- 
sius, gen. Franco nutarė visiškai su jais apsidirbti, 
tuo likviduodamas Kataloniją ir drauge raudonųjų 
sieną su Prancūzija. Vardan pasisekimo, ofenzyva 
buvo rengiama didžiausioje paslaptyje, nes Barce- 
lona nujautė, kad dabar jos eilė. 


Pėdoms sumėtyti, sukilėliai paskelbė, esą jų 
Katalonijos puolimo planai šnipų pavogti ir dėl 
to visos operacijos turės būti atidėtos. Kadangi 
dar oras gruodžio mėn. vis blogėjo, raudonieji, 
geisdami poilsio, skleidžiamiems gandams lengvai 
patikėjo. Valencija ir toji nenusivokė skelbdama: 
„Visuose frontuose ramu“. Galiausiai vyriausybi- 
ninkus užliūliavo gruodžio 23 d. Londono Times“e 
pasirodęs straipsnis, tvirtinąs, gen. Franco negalįs 
pulti dėl susidariusių jo kariuomenėje sunkenybių. 
Bet nesuspėjo tas numeris išeiti iš spaudos, kai 
„neįveikiamas Katalonijos frontas“ jau ne vieno- 
je vietoje buvo įskeltas. 

Nuo sukilėlių apsisaugoti, vyriausybininkai 
buvo paruošę tris gynimosi linijas. Pirmoji tiesėsi 
nuo Andoros respublikėlės išilgai Nagueros ir Seg- 
rės upių iki Fayon prie Ebro. Antroji juosė kal- 
nus, skiriančius Katalonijos lygumas nuo jūros, o 

trečioji buvo prisiglaudusi prie Llobregato upės ir 
galutinai turėjo ginti Barceloną. 

Ši gynimosi sistema, padedant dar Didžiaja- 
me kare dalyvavusiems prancūzų specialistams, 
buvo paruošta pasinaudojant paskutiniaisiais tech- 
nikos laimėjimais, ir kataloniečiai už jos jautėsi 
saugiai. Tačiau jų pasitikėjimas savo „Maginot li- 

Grd ZTarragona Ž 


Juodomis linijomis pažymėta Katalonijos Maginot — 

sistema. Gen. Franco iš Leridos žygiavo į Tarragoną 

ir iš ten visai gynimosi sistemai smogė iš šono, kur 
ji lengvai buvo sužalojama. 


nija“ virto siaubu, pastebėjus, kaip greit naciona- 
listai ją sutriuškino. 

Gen. Franco Katalonijos puolimui buvo pa- 
ruošęs maždaug 300.000 karių armiją. Nesitikėda- 
mas galėsiąs iš karto visą frontą įlaužti, jis pasirin- 
ko vieną patogią vietą, kurią daužė pragarišku 
trenksmu. Strategiškai naudingiausia jam atrodė 

toji vietovė, kur jis žygiuodamas iš Leridos galėjo 
pralaužti Cogulio — Granenos — Granadelos li- 
niją ir prie Reuso ir Tarragonos pasiekti Vidurže- 
mio jūrą. 

Tokiu smūgiu jis tikėjosi užgniaužti Torto- 
sos rankovėje susispietusius vyriausybininkus ir 


Norėdamas išvengti nuostolingų mūšių Barcelonos 

gatvėse, gen. Franco liepė miestą apsupti juodomis 

linijomis pažymėtais žygiais. Po kelių dienų (1939. I. 
26) išvargintasis miestas pats pasidavė. 


— kas svarbiausia — atisukdamas nūn į šiaurę, 
visą Barcelonos gynimosi sistemą sugriauti iš šo- 
no ir net iš užpakalio. 

Tos trys linijos tiko sulaikyti iš pryšakio 
puolantį, bet kaip jose gintis, jei Franco nesiteiks 

ateiti iš laukiamosios pusės? Tokiu atveju visas 
triūsas bergždžias ir visa sistema per niek. 

Taip ir įvyko. Gen. Franco smogė Coguliui ir 
Granadelai, tuo palauždamas pirmąją liniją. Toliau 
paimdamas Montblanchą įveikė antrąją ir, ties 
Tarragona prieidamas prie jūros, atsidūrė visos 
Katalonijos fortikacijos šone. 

iš karto puolęs rytų kryptimi, dabar staiga 


Paskutinis Ispani- 
ios prezidentas 
Azanas. Jis kar- 
tu su katalonie- 
čių armija išbėgo 
į užsienius ir ten 
1939, II. 28 d. at- 
sistatydino. 


pasuko į šiaurę ir visą gynimosi kaspiną taip su- 
glembė, kaip strategijos vadovėliuose nurodyta. 
Prieš tokią taktiką vyriausybininkams nebu- 
vo išsigelbėjimo. Sausio 26 d. jie turėjo išsikraus- 
tyti iš Barcelonos, kuri paskutiniu laiku buvo lig 
šiol ne tik Katalonijos, bet ir visos vyriausybinės 

Ispanijos sostine. Toji Viduržemio jūros gra- 
žuolė ir didelė nusidėjėlė kurį laiką buvo priglau- 
dusi kominterną ir koketavo su masonais. Bet šian- 
dien tvirta Franco ranka nutraukė tuos lipšnius 
seansus. 


APOKALIPSĖS PABAISA 


Neduodami atsikvėpti, nacionalistai be atvan- 
"gos persekiojo skubiai besitraukiančius raudonuo- 
sius. Tai lengva nebuvo, nes per dieną tekdavo 
nužygiuoti po 40—50 kilometrų. Susimetę į sunk- 
vežimius ir palikę savo artileriją, tik lėktuvų sau- 
gojami, sukilėliai vijosi galvotrūkčiais  skutantį 
priešą. Šis tik vienoje kitoje vietoje pasipriešino, 
stengdamasis išlošti nors kiek laiko savo Prancū- 
zijos link bėgančioms kolonoms, tempiančioms 
auksą, brangenybes, ginklus ir visą savo mantą. 


Baisus kamuolys, garuojąs neapykanta ir bai- 
me, išdidumu ir desperacija, plūsdamasis ir raudo- 
damas, pryšaky sėdamas išgąstį, užpakaly palikda- 
mas kraują, ritosi sienos link, it koks nelaimės 
siaubas, tikra Apokalipsės pabaisa. 


Vargu ar Ispanijos istorijoje ispanas kentė 
baisesnį pažeminimą — brolis brolį varo, ir kur? 
— ištrėmiman! Ir ne vieną, bet šimtus tūkstančių, 
ne bejėgius, o nuo galvos iki kojų šarvuotus, ir 
springdami apmaudu jie klausė, kaip visa tai ga- 
lėjo atsitikti?! i 

DEJA REIKIA IR MOKSLO 


Pirmutinė priežastis yra kariška. Anos kauty- 
nės Ebro kilpoje neprityrusiai raudonųjų armijai 
buvo pražūtis. Daug svėrė, kad negavusi atsikvėp- 
ti, buvo skaitlingesnio ir geriau pasiruošusio, italų 
ir vokiečių remiamo, priešo užpulta. Bet ji vis 
dėlto būtų galėjusi laikytis, nes sauusuma ir jūra 


Dr. Negrinas, pa- 

skutinis  vyriausy- 

binės Ispanijos mi- 

nistras pirminin- 
kas. 


jai parama plaukte plaukė — iš Rusijos, Meksikos, 
„Prancūzijos. Katalonija buvo virtusi kolosališka 
plieno ir betono tvirtove, kurios, atrodė, nė pats 
šėtonas neįveiks. 

Bet ką reiškia kad ir greičiausi prancūzų lėk- 
tuvai ir storiausi rusų tankai, jei vadai netikę? 

Geriau avinų armija liūto vadovaujama, nė liūtų 
avino — sakydavo romėnai. Čia ir buvo grabas — 
raudonieji neturėjo vadovybės. 


Mat, iš tų 200 kadro karininkų, pilietinio ka- 
ro pradžioje perėjusių vyriausybininkų pusėn, 
daugumas krito fronte, kiti buvo įtarti ir nudobti, 
likusieji nusikamavę, o prieauglio nėr. Nauji 
„kadrai“ atėjo iš fabrikų, arba tiesiog iš gatvės. 
Nors vienas kitas ir puikiai tiko — kaip pav. kari- 
ninkai Listeris su Modesto — tačiau daugumas 
tesugebėjo tik kunigą nugalabinti ar vienuolę iš- 
niekinti, iš bėdos dar pravesti vieną kitą ataką, 
reikalaujančią to kraugeriškumo, kurį ispanai rodo 
bulių imtynėse. Bet suplanuoti didžiulio masto 
operacijų, t. y. visoje pilnumoje užsukti ir valdyti 
painią karo mašiną — neužtenka nei juodadarbio 
kumščio, nei toreadoro šaunumo. Ir skerdynėse 
nepakanka neapykantos, deja, reikia ir mokslo... O 
to mokslo vyriausybininkuose tiek maža! 


ŽMOGUS šAUDO, DIEVAS KULKAS GAUDO 


Bet kaip ir besiaiškintum Katalonijos armijos 
žlugimą, grynai kariškais argumentais neatidengsi 
šios katastrofos misterijos. Kodėl negalėjo kautis 
pilnoje aprangoje į Prancūziją-perėjusi 220.000 ka- 
rių armija, su šimtais patrankų, su tūkstančiais 
kulkosvaidžių, su visakuo?! Tokia armija atsilai- 
kytų net prieš stipresnį priešą. Tačiau ji. bėgo 
neatsigręždama, bėgo vejama savo sąžinės. 

Šitame siaubingame gniužulyje raudono vie- 
sulo buvo sugriebta ir daugybė nekaltų žmonių, 
nesusitepusių karių, tačiau niekam nepaslaptis, 
kad jam vadovavo tos laukinės gaujos, kurios su- 

Po Katalonijos užkariavimo vyriausybininkams tebe- 

lieka brūkšniais pažymėta sritis. Ją valdo karingąjį 

Dr. Negriną iš valdžios išstūmusi gynimosi Taryba 
(gen. Miaja), kuri siekia taikos. 


naikino kelioliką tūkstančių bažnyčių, koplyčių ir 
nužudė keletą tūkstančių Dievo tarnų! 

"Lyg norėdami dar paskutinę akimirką pade- 
monstruoti savo kultūrą, vos pora žingsnių nuo 
Prancūzijos sienos nukankino Teruelio vyskupą. 
Bet kadangi cinizmo taurė matomai dar nebuvo 
sklidina, tuo pačiu metu ministeris pirmininkas 
Negrinas Vatikanui pasiuntė užuojautą dėl popie- 
žiaus mirties. Atsakymo nesulaukė; žinoma, ne dėl 
to, kad Roma jo adreso nebūtų žinojusi. 


Jie Dievo namus pavertė smuklėmis ir klau- 
syklas — savo chambre separėe. Vainikuodami šį 
sadizmą, jie orgijas kėlė net lavoninėse, nes jiems 
nebuvo šventas nei moters lavonas. Siautė, lyg 
pats velnias maištautų jų gyslose! 


Sveikindamiesi šūkiu Simne Dio! Be Dievo! 
jie manė, kad jau nebebus kam saugoti pasaulio 
tvarkos ir ginti artimo. Ir į kautynes traukė šauk- 
dami Sine Dio! Bet ten sutiko Galingesnį už save. 

Šis ne tik atėmė iš jų laimę ir pergalę, bet 
baudė juos dar baisiau: juos plienu apsikausčių- 
sius, vienu mostu padarė bejėgiais ir išgujo iš 
krašto! 

Likusius išblaškė į visas puses, kur baisiame 
košmare naikina vienas kitą. 

Ir Apveizda turi savo strategiją! 

22. 


VIVA ESPANA! 


Sulikvidavęs Katalonijos frontą, gen. Franco 
savo armijas rikiavo paskutiniam žygiui.  Ka- 
dangi vyriausybininkai, ypačiai jų premjeras 
Dr. Negrinas, užsieniečių kurstomas, nenorėjo 
be sąlygų pasiduoti, nacionalistai kovo mėn. 
gale pradėjo savo baigiamąją ofenzyvą. 

Kovo mėn. 26 d. pietuose į Ciudad Real pra- 
dėjo žygiuoti Oueipo de Llano, o diena vėliau 
iš Toledo pusės į tą miestą išsiruošė pačios žy- 
miausios nacionalistų jėgos, gen. Saligueto ve- 
damos. Pietuose  Valencijos lryptimi puolė 
gen. Aranda. 

Pasipriešinimas buvo menkas, nes vyriausy- 
bininkai daug kur patys pešės, o labiausiai Ma- 
dride, kur vyko kruvini mūšiai. Sostinė krito 
kovo mėn. 28, Valencija 30 d. 

Vyriausybininkų laivynas iš Cartagenos buvo 
pabėgęs į prancūzų Maroką, Bizertos uostą, iš 
kurio jis pasidavęs balandžio mėn. pradžioje 
grįžo nacionalistų Ispanijon. 

Balandžio mėn. 2 d. jo paties pasirašytu 
komunikatu gen. Franco skelbė pilietinį karą 
baigtą. 

1939. IV. 22, Nr. 90: 

MENAS LAIKU PASITRAUKTI 

Ispanijos nacionalistai gegužės 15 d. ruošia did- 
džią savo pergalės šventę. Šimtai tūkstančių karių 
pražygiuos pro savo vadą gen. Franco, kurį nuo 
saulės kaitros saugos plieniniai arai. Iš griuvėsių 
išsikapstę madrilėnai taip linksmai šypsosis, lyg 
tas 986 dienas juos smaugęs apgulimas būtų bu- 
vęs vienas juokas. Laimingas sutvėrimas tas žmo- 
gus — laimės lašelyje jis užmiršta net kalnus 
vargų! 

Tačiau istorikas neužmirš visų tų įvykių, ypač 
paskutinių dienų, nes perdaug jie buvo reikšmin- 
gi. 

Atsimename, kaip nacianalistų kariuomenė 
sausio 26 d. paėmusi Barceloną ir vasario 9 pasie- 
kusi Ispanijos - Prancūzijos sieną, t. y. nugalėjusi 
Kataloniją, ruošėsi pulti vyriausybinės Ispanijos 
likučius — Madridą su Valencija. 

Gen. Franco galėjo ir nesiskubinti, nes pats 
laikas dirbo jo naudai. Priešo stovykloje nuotai- 
ka ne dienomis, bet valandomis krito. Įsimetė ne- 
tvarka, kilo panika ir viskas baigėsi chaosu. 

Visa tai būdingai atsispindi vyriausybininkų 
premjero Dr. Negrino likime, 

Išvytas drauge su katalonų armija, jis iš karto 
kaip be galvos bastėsi po Prancūziją. Bet atsi- 
peikėjęs ir — matyt — sukurstytas tų svetimų jė- 
' gų, kurios jau anksčiau jį palaikė, sugrįžo vyriau- 
sybinėn Ispanijon. Čia — tai Madride, tai Valen- 


248 


cijoje — bandė dar kartą sulipdyti išklerusį savo 
sostą. Ir nors vasario 26—28 d. d. anglai su pran- 
cūzais pripažino gen. Franco tikruoju Ispanijos 

Paskutinio nacionalistų puolimo tikslas buvo Ciudad 

Real. Kovo 26 d. gen. de Llano su marokiečiais ir 

andaluziečiais puolė iš Cordoros pusės, o dieną vėliau 
gen. Saliguetas pradėjo ataką iš Toledos šono. 


valdytoju, nors paskutinis Ispanijos prezidentas 
Azana tuo pačiu laiku atsistatydino, nors tik- 
rieji karo vadai, kaip gen. Miaja taip pat patarė 

padėti ginklus, tačiau kietasprandis Negrinas, už- 
"sieniečių spiriamas, nesidavė įtikinamas ir tiek. 

Kiek jis buvo nusigyvenęs, parodo tas faktas, 
jog visą valdžią tesudarė jis vienas su užsienių 
reikalų ministeriu del Vayo. Net nebuvo maši- 
niščių, su kuriomis pareigūnai šiaip sunkiausiai 
skiriasi. Dėl to pačiam del Vayo teko perrašinėti 
valdžios dokumentus. Pagaliau net ir mašinėlės 
netekus, spaudai skiriamus raštus Negrinas pieš- 
tuku gavo suvaržoti. 

Dr. Negrinas, nemokėdamas laiku pasitraukti, 
save iš valstybininkų pažemino į politikanus. Ne- 
didelis dalykas kokią vietą užimti, bet didelis da- 
lykas žinoti, kada laikas iš jos pasitraukti. Blo- 
ga, kai lauki, kol tam tikra kūno dalis suauga su 
kėde, ir reikia šauktis chirurgo. Bet nors Negri- 
nas yra fiziologijos profesorius, tačiau, tos pa- 
prastos tiesos nenorėjo žinoti ir dėlto kovo 6 d. 
kardų buvo operuotas. Nujausdamas tokį likimą, 
premjeras jau seniai šėrė lėktuvą, kuris kaip mo- 
derniška ultima ratio regum — paskutinė valdovų 
priebėga — jį išgabeno į užsienį. 


GROTESKAS KARSTE 

Jo vietoje atsistojo Madrido gynėjas, Vyriau- 
siąją gynimosi tarybą sudaręs, gen. Miaja. Tu- 
rėdamas tik vieną troškimą — garbingai baigti 
tas beprasmes skerdynes, jis pradėjo derybas su 
Burgosu. Bet jam besiderant, Madride sukilo 

komunistai, reikalaudami kautis iki paskutinio 
kraujo lašo. Jiems numalšinti Miaja turėjo iš 
fronto ištraukti savo ištikimuosius, o dar raudo- 
nesni jo ginklo draugai į tai atsakydami atsiga- | 
beno savo sėbrus ir įvyko groteskas, vertas viso 
Don Kichoto kvailumo — apgultoje sostinėje, 
priešui džiaugsmu kovojant, raudonieji broliai 
nuoširdžiai vienas kitą skerdė. 

Nors istorija perpildyta skerdynėmis, bet 
norint užtikti tokį klaikų spektaklį, reikia grįžti 
iki 70 metų po Kristaus. Flavijus Josephus mums. 
pasakoja, kaip Jeruzalėje uždaryti žydai, nepaisy- 
dami juos smaugiančių Romos karvedžių, Vespa- 
siano ir Tito, smagiausiai tarp savęs piovėsi. Vad. 
„Santūrieji“ nekentė vad. „karštuolių“, o tie susi- 
skaldę į pasauliečius ir rabinus dar skyrium dras- 
kėsi. Tuomet puolikams nieko nebeliko, kaip lauk- 
ti, kol užpultieji patys vieni kitiems nutekins 
kraują ir be pavojaus bus galima užimti miestą. 

Taip darė dabar ir gen. Franco. Išrikiavęs 
savo armijas prie Madrido vartų, jis iki valiai lei- 
do savo priešui maustis. Teruošia jie patys sau 
teismą, nereikės jam susitepti! Ir taip dar prie 
grabo lentos vyriausybininkams buvo leista pade- 
monstruoti, kiek verta ta tvarka, kuria jie bandė 
apdovanoti Ispaniją ir siūlė visai vakarų Europai. 

Kad taip buvo darę Katalonijoje, iš kurios bė- 
dai prispyrus buvo galima pabėgti į užsienį, dar 
šiaip taip buvo galima suprasti, bet kad smaugė- 
si Madride, t. y. jau užkalti karste, tai reiškia, kad 

jau ne tik orientacijos, bet-ir proto buvo netekę. 
Kaip geras dramaturgas, dramiškai narpliodamas 
intrygą, paskutiniame veiksme scenon suveda vi- 
sus veikėjus, taip istorija tam šekspyriškai šiur- 
piam finalui prie rampos atvedė visus tuos res- 
publikonus, socialistus, sindikalistus, anarchistus, 
komunistus, trockistus, kad paskutiniu žodžiu pa- 
tys save pasmerktų. 

Tuomet kovo 28 d. į Madridą, o 30 ir į Valen- 
ciją įžengė nacionalistai, išvaikydami tuos keis- 
'tuosius herojus. „Baigta, viskas baigta!“ sausai 
konstatavo lėktuvu purptelėjęs Miaja, o balandžio 
2 d. skelbdamas paskutinį karo komunikatą, gen. 
Franco nuleido to liūdnojo spektaklio uždangą. 


COEUR D'ESPAGNE! 

Kad liūdnas, tai liūdnas! Juk tai nebuvo karas 
prieš užgrobiką, prieš pagonius, kuriuos dar Si- 
das, tautos herojus, vijo lauk, o karas prieš tikrą 
savo brolį. Baisus žodis yra „karas“, bet jis bejėgis 
šioms brolžudiškoms kovoms apibūdinti — tai 
buvo skerdynės! 

Tūkstantį dienų jie čia kovėsi: sūnus prieš 
tėvą, brolis prieš seserį. Tūkstantį naktų jie žudė- 
si egzaltuoti krauju aptekusios širdies! 


Ak, toji Coeur d'Espagne! 

Kur jūs rasite tokią širdį, kaip ispano?! Ji 
liepsnoja kaip pragaras ir šildo kaip dangus. Pa- 
gieža veržiasi iš neišmatuojamų gelmių, o meilė 

teka iš neįžiūrimų aukštybių. Kokiame jausmų 
potvynyje motina skandina savo kūdikį ir kokiu 
laukiniu riksmų vyras sveikina areną, kur susilie- 
ja buliaus ir toreadoro kraujas! Vulkanu išsiver- 
žia neapykanta broliui ir uraganu laužiasi tikin- 
tysis į dangų! 


Coeur d Espagne! 

Tu niekad nenurimsti, tavyje viskas verda, 
kunkuliuoja. Mūsų šiauriečio širdis nė vaško su- 
tirpinti neįstengtų, o tu suvirini net plieną! Mes 
vos pajėgiame savo kaimyną išjudinti, o tu uždegi 
visą pasaulį. Mes savo širdį devyniom spynom su- 
rakiname, o tu šoki į visus verpetus, vis pasiryžu- 
si kurti ir naikinti, prakeikti ir melstis, garbinti 
ir žudyti! 


Coeur d'Espagne! 

Tu kartu pagimdei inkviziciją ir mieląjį la 
Mančos kvailį. Tu pasauliui ištirti išsiuntei Ko- 
lumbą ir dangui užkariauti šv. Ignacą. Tu išaugi- 
nai į dausas besistiebiančią Teresę ir gyvybę su- 
teikei visus žiedus skinančiam Don Žuanui. Tė- 
vynei gelbėti tu pašaukei Sidą ir tautai padova- 
nojai asilą dievinantį Sanšą Pansą. Tu drauge į 
ranką įspraudei teptuką dieviškajam Murillo ir 
visus purvus išbridusiam Goyai. Tu į dangų iš- 
kėlei ir Burgoso katedrą ir raudonąsias Madrido 
barikadas. Tu pagimdei Alkazaro didvyrius, bet 
ir vyskupų žudikus. 

Visose Europos kalbose aš tau ieškojau var- 
do, bet tik tas tūkstantjausmis prancūzų  Coeur 


nors apytikriai nusako tavo meilumą ir tavo tulžį. 
Coeur d Espagne! 


PO DEMOKRATIJOS KAUKE 
Ji kalta, kad nė patiems ispanams ne visai 
buvo aišku, ko 1936 m. siekė Madrido vyriausybė 
ir ko norėjo sukilęs gen. Franco, nors šaltesniam 
stebėtojui frontai jau tuomet buvo žinomi. Vado- 
vaudamiesi savo jausmais, daugumas jų rūpinosi 
asmeniškais interesais ir vietos reikaliukais, tik 
guvesnis suprato, jog šio pilietinio karo pagrinde 
glūdi pasaulėžiūros kova, jog po demokratijos 
kauke į katalikų kraštą braunasi bolševizmas. 
Apdairesnieji žinojo, kad dar 1936 m. vasario 
27 d. dalyvaujant Ispanijos komunistams, komin- 
terno vadovybei ir pilietinio karo specialistams 
Maskvoje buvo nutarta subolševikinti Ispaniją. 
Tam tikslui sustatė šią veikimo programą: 
1. Pašalinti „buržuaziškai nuteiktąjį“ prezidentą 
Zamorą. 
2. Išsijoti karininkų kadrą. 
3. Nusavinti bankų, pramonės ir dvarų turtus. 
4. Panaikinti vienuolynus įr sulikviduoti bažnyčias. 
5. Atskirti ispanų Maroką nuo Madrido ir įkurti 
atskirą sovietų Maroko valstybę. 
6. Išnaikinti miesčioniją ir jos spaudą. 
7. Sudemoralizuoti visuomenę teroru. 
8. Organizuoti atskirą raudonąją armiją. 
9. Revoliucija užkariauti valdžią ir paskelbti pro- 
letarų diktatūrą. 

10. Paskelbti karą Portugalijai ir ją prijungti prie 
bendros Iberų sovietų valstybės. 


Šitai programai įgyvendinti tų pačių 1936 
m. gegužės 16 d. Valencijos Liaudies namuose ta- 
rėsi Ispanijos komunistai, prie kurių dar buvo pri- 
sijungę du atstovai iš Maskvos ir prancūzų komu- 
nistų vadas Thorezas. Jie nutarė nieko nelaukiant 


X FRIKA 


Situacija pilietinio karo pradžioje (1936 m. liepos 
mėn.) Juodos sritys — vyriausybininkų, baltos — su- 
kilėlių. 


pradėti savo akciją, kurios tikslas buržuazinę res- 
publiką pakeisti sovietų valstybe. 

Tiesą pasakius, jau seniai darbas buvo pradė- 
tas, reikėjo jį tik sustiprinti. Tuomet prie jau 
anksčiau iš Rusijos atsibasčiusių agitatorių atvy- 

ko dar 79 teroristai ir greitai visame krašte kylą 
streikai, sprogstančios bombos, vienuolynų puoli- 
mai, karininkų atleidinėjimai ir vadų užmušinė- 
jimai bylote bylojo, kad jie nuleidę rankas nesė- 
dėjo. Raudonieji maištininkai nė kiek neabejojo, 
kad nereikės laukti, kaip buvo sutarta, nė pirmų 
rugpiūčio mėn. dienų mirštančiai krikščioniškai 
Ispanijai nušluoti. 


Situacija 1937 m. pavasarį, nacionalistams dar nepra- 
dėjus žygio prieš Oviedo. 


Bet per menkai jie buvo įvertinę tradicinės 
Ispanijos jėgas. Armija, atsistodama jų pryšakyje, 
nelaukė, kol raudonoji žvaigždė užtekės virš jų 
šventovių, o liepos 18 d. sukilo prieš komunistų 
invaziją. 

2 
Kas dar abejojo raudonųjų intencijomis, a 2 
galėjo įsitikinti įsiliepsnojus pilietiniam karui. 
Arti 20.000 bažnyčių ir koplyčių buvo Sunaikinta 
arba paversta sandėliais, kareivinėmis, ,,ramovė- 
mis“. Užmušta 17 vyskupų, apie 6.000 kunigų ir 
2.000 vienuolių be bylos, be teismo. Daugiau kaip 
300.000 pasauliečių vien dėl jų religiškų ir patri- 
jotiškų įsitikinimų pastatyti prie sienos. 


1938 m. gale ir 1939 m. pradžioje, nacionalistams už- 
ėmus Kataloniją, vyriausybininkams beliko Madrido 
Valencijos blokas. 


Madrido vyriausybė toms skerdynėms nepa- 
jėgė pasipriešinti. Gal ir nenorėjo, nes iki pat 
paskučiausių dienų ji naudojosi bolševikų parama 
ir leido tautą nuodyti komunistiškais raštais. An- 

“tai tuo pat metu, kada vyriausybinėje Ispanijoje 
jau nebebuvo spausdinamos nė jokios knygos lais- 
viausiai, buvo platinama Lenino, Stalino, Kauts- 
kio, Rozos Luksemburg, Klaros Zetkin, Dimitro- 
vo, Markso, Engelso ir panašių raštai. Ir visus už 
pigiausią kainą, už 0,20 iki 0,60 pezetų — pigiau 
net už laikraštį! 

Kad daugelis tikro raudonojo siaubo charak- 
+terio neįstengė suvokti, kalta visa eilė pašalinių 


i. 


4 FRIKA 


1939 m. balandžio mėn. 3 d., t. y. po 986 dienų už- 
trukusio karo, gen. Franco visas Ispanijos žemes su- 
jungė savo valdžioje. 


veiksnių. Sakysime, vyriausybininkų gudriai 
žaista demokratija. Sakydamiesi giną demokratiją 
nuo fašistų, jie ne vieną sugraudino, kuriam: rūpė- 

jo jos ateitis. Juk ko nežavėtų šis idealas? Tačiau 
iš tiesų mažai kas gynė demokratiją. Ji daug kam 
tebuvo kaukė, po kuria slėpėsi penkiakampė 
žvaigždė su piūklu. i 

STRATEGIJA TIES AšIMIS 

Daugelis lengvai įtikėjo tiems demokratams, 
kadangi tradicinės Ispanijos gynėjui gen. Fran- 
co talkininkavo fašizmas ir nacionalsocializmas, t. 
y. mirtini demokratijos priešai. Jų įsitikinimu dar 
labiau patvirtino paskutinėmis dienomis naciona- 
listinės Ispanijos prisidėjimas prie  Antikomin- 
terno pakto, 

Bet tai greičiausiai optiška klaida. Mat, jau- 
noji italų ir vokiečių galybė, šturmuodama seną- 
sias rusų, prancūzų ir anglų imperijas, gerai su- 
prato, kokia gali būti talkininkė, ši, nuo rusų bol- 
ševizmo apvalyta, nuo prancūzų liaudies fronto 
apsaugota ir nuo anglų biznierių apginta Ispanija. 
Jos strateginė padėtis prie Gibraltaro kaip ir jos 
žaliava naujai besikuriančias imperijas raginte ra- 
gino įsigyti tos reikšmingos ir turtingos Ispanijos 
draugiškumą. O gen. Franco ar galima kaltinti, 
kad jis vos besilaikydamas ištiesė ranką tiems, ku- 
rie padėjo, o ne tiems, kurie trukdė? Taip naujoji 
Ispanija prieš savo norą buvo įtraukta į didį po- 
litikos žaidimą — į dviejų imperijų susidūrimą. 
Taigi, daugiau pripuolamai ji atsidūrė Romos ir 
Berlyno pusėje, ir beveik prieš jos norą Strategi- 
ja ties Madridu virto Strategija ties ašimis. 

ISPANIJOS KELIAS 

Dėlto ir pasirašęs po Antikominterno paktu, 
gen. Franco žino, kad Ispanijos pašaukimas ir jo 
paties misija nesiderina nei su vienų, nei su kitų 
tikslais. Jo kelias yra Ispanijos kelias, o tai yra 
tas, kuriuo Kristaus pėdomis didingai traukė Is- 
panų tauta. 

Jomis keliavo šventieji Domininkas ir Pran- 
ciškus Ksaveras, krašto vienintojai Ferdinandas 
ir Izabelė, menininkai Greco ir Velasguezas, kūrė- 
jai Servantas ir Calderonas, valdovai Karolis V ir 
Pilypas II, mintytojai Balmes ir Donoso Cortez — 
ir jų karalystėje saulė nenusileido. 

Iš šito kelio mėgino ją nubaidyti raudonoji 
šmėkla, tačiau griežtu mostu ją nuginė. Dėl to 
šiandien nors ir skaitydamasi su nauja politikos 
konsteliacija, vienok jai nepasiduodama, Ispanija 
traukia tuo savo tradiciniu keliu, kuris yra visas 
jos pasididžiavimas ir garbė, ir kuriame mes ją 
palydime griausmingų — 


VIVA ESPANA! 

